**2 Sąlygų priedas**

**SPECIFIKACIJOS**

[1. VARTOJAMOS SĄVOKOS 6](#_Toc458894087)

[2. INFORMACIJA APIE PROJEKTĄ 8](#_Toc458894088)

[2.1. Projekto vystymo istorija 8](#_Toc458894089)

[2.2. Projekto bendrovei perduodamos veiklos 8](#_Toc458894090)

[2.3. Projekto idėjos pristatymas 8](#_Toc458894091)

[2.4. Projekto įgyvendinimo kontekstas, Projekto poreikis ir jo svarba 8](#_Toc458894092)

[**2.4.1.** **Sveikatinimo ir fizinė veikla** 8](#_Toc458894093)

[**2.4.2.** **Kultūros ir kūrybingumo skatinimas** 9](#_Toc458894094)

[**2.4.3.** **Verslas ir užimtumas** 9](#_Toc458894095)

[3. SUINTERESUOTOSIOS PROJEKTO ŠALYS 10](#_Toc458894096)

[3.1. Suteikiančiosios institucijos 10](#_Toc458894097)

[3.2. Institucijos, vykdančios Daugiafunkciame komplekse jų funkcijoms priskirtą veiklą 10](#_Toc458894098)

[3.3. Projekto tikslinės naudotojų grupės 10](#_Toc458894099)

[4. PROJEKTO SPRENDINIAI 11](#_Toc458894100)

[4.1. Projekto vietos pristatymas 11](#_Toc458894101)

[4.2. Kiti gretimi projektai 12](#_Toc458894102)

[4.3. Objektų sukūrimo specifikacijos 14](#_Toc458894103)

[**4.3.1.** **Įvadas** 14](#_Toc458894104)

[**4.3.2.** **Daugiafunkcio komplekso Objektai** 14](#_Toc458894105)

[**4.3.3.** **Projekto vietos planas** 15](#_Toc458894106)

[**4.3.4.** **Vaikų darželio objektas** 17](#_Toc458894107)

[**4.3.5.** **Neformaliojo ugdymo veiklai skirti sporto objektai** 19](#_Toc458894108)

[**4.3.6.** **Kultūros ir ugdymo centro ir bibliotekos objektas** 21](#_Toc458894109)

[**4.3.7.** **Nacionalinio sporto muziejaus objektas** 24](#_Toc458894110)

[**4.3.8.** **Viešųjų kultūros ir sporto renginių infrastruktūros objektas** 24](#_Toc458894111)

[5. PASLAUGŲ SPECIFIKACIJOS 26](#_Toc458894112)

[5.1. Įvadas 26](#_Toc458894113)

[5.2. Pagrindiniai paslaugų uždaviniai ir aprėptis 26](#_Toc458894114)

[**5.2.1.** **Daugiafunkcio komplekso ir Naujo turto, reikalingo Paslaugų teikimui, valdymo aprėptis** 26](#_Toc458894115)

[**5.2.2.** **Pagrindiniai Paslaugų teikimo uždaviniai** 26](#_Toc458894116)

[**5.2.3.** **Uždavinių vykdymo būtinieji veiksmai** 26](#_Toc458894117)

[5.3. Techninės priežiūros paslaugų specifikacija 27](#_Toc458894118)

[**5.3.1.** **Techninės priežiūros aprėptis** 27](#_Toc458894119)

[**5.3.2.** **Techninės priežiūros paslaugų lygmenys** 28](#_Toc458894120)

[**5.3.3.** **Techninės priežiūros planas** 33](#_Toc458894121)

[5.4. Apsaugos paslaugos 33](#_Toc458894122)

[5.5. Valymo ir generalinio valymo, bei atliekų tvarkymo paslaugos 34](#_Toc458894123)

[5.6. Žaliųjų zonų priežiūra 35](#_Toc458894124)

[5.7. Renginių organizavimo paslaugos 36](#_Toc458894125)

[5.8. Komunalinės paslaugos 36](#_Toc458894126)

[**5.8.1.** **Energijos ir vandens matavimas bei stebėjimas** 36](#_Toc458894127)

[**5.8.2.** **Energijos ir vandens sutarčių valdymas** 37](#_Toc458894128)

[**5.8.3.** **Vartojamos sąvokų apibrėžtys** 37](#_Toc458894129)

[**5.8.4.** **Bazinio vartojimo koeficiento įsipareigojimų lentelė** 37](#_Toc458894130)

[**5.8.5.** **Bazinio vartojimo koeficiento (BVK) perkalibravimas** 38](#_Toc458894131)

[**5.8.6.** **Dėl klimato sąlygų šildymo ir (arba) vėsinimo skaičiavimams taikomos metinės korekcijos** 38](#_Toc458894132)

[**5.8.7.** **Įsipareigojimo principas** 39](#_Toc458894133)

[**5.8.8.** **Suvartojamos energijos perviršis ir mažesnis suvartojimas** 39](#_Toc458894134)

[5.9. Paslaugų teikimo bendrosios sąlygos 40](#_Toc458894135)

[**5.9.1.** **Daugiafunkcio komplekso objekto Eksploatuotojai** 40](#_Toc458894136)

[**5.9.2.** **Projekto bendrovės atstovai** 40](#_Toc458894137)

[**5.9.3.** **Projekto bendrovės darbuotojai ir Subtiekėjai** 40](#_Toc458894138)

[**5.9.4.** **Projekto bendrovės darbuotojų akreditacija ir profesinės kvalifikacijos** 40](#_Toc458894139)

[**5.9.5.** **Eksploataciniai režimai** 41](#_Toc458894140)

[5.9.5.1. Renginio režimas 41](#_Toc458894141)

[5.9.5.2. Ne renginio režimas 41](#_Toc458894142)

[5.9.5.3. Paslaugų teikimo laikotarpiai 41](#_Toc458894143)

[5.9.5.4. Projekto bendrovės darbuotojų skaičius teritorijoje 41](#_Toc458894144)

[5.9.5.5. Intervenciniai režimai 41](#_Toc458894145)

[5.9.5.6. Budėjimo pareiga 42](#_Toc458894146)

[**5.9.6.** **Naujo turto vienetai, Atsarginės dalys ir atsargos** 42](#_Toc458894147)

[5.10. Chuliganizmas 42](#_Toc458894148)

[5.11. Laikinosios priemonės 42](#_Toc458894149)

[5.12. Paslaugų dokumentas 43](#_Toc458894150)

[5.13. Projekto bendrovės savikontrolė 44](#_Toc458894151)

[**5.13.1.** **Reguliavimo kontrolė** 44](#_Toc458894152)

[**5.13.2.** **Mėnesinės veiklos ataskaitos** 44](#_Toc458894153)

[5.13.2.1. Aprašymas 45](#_Toc458894154)

[5.13.2.2. Mėnesinėms veiklos ataskaitoms taikomi reikalavimai 45](#_Toc458894155)

[**5.13.3.** **Metinė veiklos ataskaita** 46](#_Toc458894156)

[**5.13.4.** **Teikiamų Paslaugų stebėsenos patikros** 46](#_Toc458894157)

[5.14. Paslaugų nesuteikimo valdymas 47](#_Toc458894158)

[**5.14.1.** **Pagalbos centras** 47](#_Toc458894159)

[**5.14.2.** **Apimtis** 47](#_Toc458894160)

[**5.14.3.** **Intervencinių veiksmų prašymų valdymas** 47](#_Toc458894161)

[5.14.3.1. Intervencinio veiksmo prašymas 47](#_Toc458894162)

[5.14.3.2. Įvykių žurnalo valdymo programinė įranga 48](#_Toc458894163)

[5.14.3.3. Internetinės komunikacijos portalas 48](#_Toc458894164)

[5.15. Kompiuterizuota techninės priežiūros valdymo sistema 48](#_Toc458894165)

[5.16. Paslaugų teikimo rezultatų kontrolė 49](#_Toc458894166)

[**5.16.1.** **Svarbiausio Objektų infrastruktūros dalys** 49](#_Toc458894167)

[**5.16.2.** **Svarbiausių Daugiafunkcio komplekso Objektų zonų sąrašas** 49](#_Toc458894168)

[**5.16.3.** **Pasikartojantis gedimas** 50](#_Toc458894169)

[**5.16.4.** **Reagavimo laikas ir Paslaugų nesuteikimo lygmenys** 50](#_Toc458894170)

[5.16.4.1. Įspėjimas ir intervencija 50](#_Toc458894171)

[5.16.4.2. Paslaugų nesuteikimo lygmenų apibrėžtys 50](#_Toc458894172)

[**5.16.5.** **Reagavimo laikas ir (arba) ištaisymo laikotarpis bei galutinio taisymo laikotarpis** 51](#_Toc458894173)

[5.16.5.1. Reagavimo laikas 51](#_Toc458894174)

[5.16.5.2. Taisymo laikotarpis ir (arba) laikinasis remontas 51](#_Toc458894175)

[5.16.5.3. Laikinojo remonto sprendinių įgyvendinimas 51](#_Toc458894176)

[5.16.5.4. Galutinio taisymo laikotarpis 52](#_Toc458894177)

[5.16.5.5. Taisymo plano įgyvendinimas 52](#_Toc458894178)

[5.16.5.6. Reagavimo laiko, taisymo ir galutinio taisymo laikotarpių reikalavimai 52](#_Toc458894179)

[5.17. Neprieinamumas 52](#_Toc458894180)

[5.18. Išskaitų struktūra 53](#_Toc458894181)

[5.19. Pagrindiniai veiklos rezultatų rodikliai (PVRR) ir susijusios išskaitos 53](#_Toc458894182)

[6. TECHNINIAI REIKALAVIMAI 54](#_Toc458894183)

[6.1. Bendrieji techniniai reikalavimai 54](#_Toc458894184)

[**6.1.1.** **Išlaidų valdymas** 54](#_Toc458894185)

[6.1.1.1. Eksploatavimo trukmė 54](#_Toc458894186)

[6.1.1.2. Tvarumas 55](#_Toc458894187)

[6.1.1.3. Daugiafunkcio komplekso informacinis modeliavimas (ang.BIM) 56](#_Toc458894188)

[**6.1.2.** **Reikalavimai dėl Daugiafunkcio komplekso objektų energijos sąnaudų klasės** 59](#_Toc458894189)

[**6.1.3.** **Techninės priežiūros patalpos** 59](#_Toc458894190)

[**6.1.4.** **Aplinkosaugos reikalavimai** 59](#_Toc458894191)

[**6.1.5.** **Atliekų valdymo infrastruktūra** 59](#_Toc458894192)

[**6.1.6.** **Prieiga neįgaliems asmenims** 59](#_Toc458894193)

[**6.1.7.** **Priešgaisrinė sauga** 60](#_Toc458894194)

[6.2. Konstrukciniai reikalavimai Daugiafunkcio komplekso objektams 61](#_Toc458894195)

[**6.2.1.** **Bendrieji reikalavimai** 61](#_Toc458894196)

[**6.2.2.** **Pamatai** 61](#_Toc458894197)

[**6.2.3.** **Daugiafunkcio komplekso konstrukcija** 61](#_Toc458894198)

[6.2.3.1. Bendrieji reikalavimai Daugiafunkcio komlekso konstrukcijai 62](#_Toc458894199)

[6.2.3.2. Viešųjų kultūros ir sporto renginių infrastruktūra ir Neformaliojo ugdymo veiklai skirta sporto infrastruktūra (sporto infrastruktūra, įskaitant sporto sales) 62](#_Toc458894200)

[6.2.3.3. Viešųjų kultūros ir sporto renginių infrastruktūros centrinės tribūnos su stacionariu stogu 63](#_Toc458894201)

[6.2.3.4. Biurų / administracijos plotai su pagalbinėmis patalpomis 63](#_Toc458894202)

[6.2.3.5. Konferencijų salė 63](#_Toc458894203)

[6.2.3.6. Vaikų darželis 63](#_Toc458894204)

[6.2.3.7. Nacionalinis sporto muziejus 64](#_Toc458894205)

[6.2.3.8. Kultūros ir ugdymo centras ir bilioteka 64](#_Toc458894206)

[6.2.3.9. Komunalinės, administracinės ir pagalbinės patalpos 64](#_Toc458894207)

[6.2.3.10. Transporto priemonių stovėjimo aikštelės 64](#_Toc458894208)

[**6.2.4.** **Daugiafunkcio komplekso objektų stogo danga** 64](#_Toc458894209)

[6.2.4.1. Bendrieji reikalavimai 64](#_Toc458894210)

[6.2.4.2. Viešųjų kultūros ir sporto renginių infrastruktūra ir Neformaliojo ugdymo veiklai skirta sporto infrastruktūra 65](#_Toc458894211)

[**6.2.5.** **Daugiafunkcio komplekso išorinės atitvaros** 65](#_Toc458894212)

[6.2.5.1. Bendrieji reikalavimai 65](#_Toc458894213)

[6.2.5.2. Sienos 65](#_Toc458894214)

[6.2.5.3. Perdangos 66](#_Toc458894215)

[6.2.5.4. Grindys 66](#_Toc458894216)

[6.2.5.5. Viešųjų kultūros ir sporto renginių infrastruktūros centrinės tribūnos 66](#_Toc458894217)

[6.2.5.6. Kultūros ir ugdymo centras ir bilioteka 66](#_Toc458894218)

[**6.2.6.** **Daugiafunkcio komplekso išorinė apdaila** 66](#_Toc458894219)

[6.2.6.1. Bendrieji reikalavimai 66](#_Toc458894220)

[6.2.6.2. Fasadai 67](#_Toc458894221)

[**6.2.7.** **Daugiafunkcio komplekso objektų vidinė apdaila** 67](#_Toc458894222)

[6.2.7.1. Grindys 67](#_Toc458894223)

[6.2.7.2. Sienų danga 67](#_Toc458894224)

[6.2.7.3. Lubos 68](#_Toc458894225)

[**6.2.8.** **Daugiafunkcio komplekso objektų išoriniai langai ir durys** 68](#_Toc458894226)

[6.2.8.1. Bendrieji reikalavimai 68](#_Toc458894227)

[6.2.8.2. Išoriniai langai 68](#_Toc458894228)

[6.2.8.3. Išorinės durys 69](#_Toc458894229)

[6.2.8.4. Durų ir langų įranga 69](#_Toc458894230)

[6.2.8.5. Durų valdymo sistema 69](#_Toc458894231)

[**6.2.9.** **Daugiafunkcio komplekso vidiniai langai ir durys** 70](#_Toc458894232)

[6.2.9.1. Bendrieji reikalavimai 70](#_Toc458894233)

[6.2.9.2. Kultūros ir ugdymo centras 70](#_Toc458894234)

[**6.2.10.** **Daugiafunkcio komplekso vidinės erdvės** 70](#_Toc458894235)

[6.2.10.1. Bendrieji reikalavimai 70](#_Toc458894236)

[6.2.10.2. Naudotojų horizontalus judėjimas Daugiafunkcio komplekso objektuose 71](#_Toc458894237)

[Viešųjų kultūros ir sporto renginių infrastruktūroje ir Neformaliojo ugdymo veiklai skirtoje sporto infrastruktūroje (sporto infrastruktūra ir sporto salės) judėjimo koridoriai turi atitikti Lietuvoje galiojančius sporto ir saugos reglamentus, nebent Suteikiančiosios institucijos reikalauja laikytis FIFA, IAAF ar kitos susijusios tarptautinės sporto organizacijos reikalavimų.Tada privaloma laikytis pastarųjų. 71](#_Toc458894238)

[6.2.10.3. Naudotojų vertikalusis judėjimas Daugiafunkcio komplekso objektuose 71](#_Toc458894239)

[**6.2.11.** **Vidaus atmosfera** 72](#_Toc458894240)

[6.2.11.1. Natūralus apšvietimas 72](#_Toc458894241)

[6.2.11.2. Apsauga nuo saulės ir užsklandos 72](#_Toc458894242)

[6.2.11.3. Dirbtinis apšvietimas 72](#_Toc458894243)

[6.2.11.4. Lauko apšvietimo valdymas 73](#_Toc458894244)

[6.2.11.5. Viešųjų kultūros ir sporto renginių infrastruktūra ir Neformaliojo ugdymo veiklai skirta sporto infrastruktūra (sporto infrastruktūra ir sporto salės) 73](#_Toc458894245)

[6.2.11.6. Kultūros ir ugdymo centras ir biblioteka 73](#_Toc458894246)

[6.2.11.7. Vaikų darželis 73](#_Toc458894247)

[**6.2.12.** **Akustika** 73](#_Toc458894248)

[6.3. Inžinerinių sistemų reikalavimai 75](#_Toc458894249)

[**6.3.1.** **Sąsaja su miesto tinklais** 75](#_Toc458894250)

[**6.3.2.** **Daugiafunkcio komplekso techninės patalpos ir bendrieji reikalavimai** 75](#_Toc458894251)

[**6.3.3.** **Mechaninių sistemų reikalavimai** 75](#_Toc458894252)

[6.3.3.1. Šilumos šaltinis 75](#_Toc458894253)

[6.3.3.2. Šildymas ir vėsinimas 75](#_Toc458894254)

[6.3.3.3. Vėdinimo ir drėgmės kontrolės sistema 77](#_Toc458894255)

[6.3.3.4. Vandentiekio ir nuotekų sistema 78](#_Toc458894256)

[6.3.3.5. Vandentiekio prijungimas 78](#_Toc458894257)

[6.3.3.6. Kanalizacijos sistema 79](#_Toc458894258)

[6.3.3.7. Lietaus vandens kanalizacija 79](#_Toc458894259)

[6.3.3.8. Sanitarinių nutekamųjų vamzdžių prijungimas 80](#_Toc458894260)

[6.3.3.9. Sanitarinė įranga 80](#_Toc458894261)

[6.3.3.10. Priešgaisrinė sauga 80](#_Toc458894262)

[6.3.3.11. Dūmų šalinimas 81](#_Toc458894263)

[**6.3.4.** **Elektros sistemos reikalavimai** 81](#_Toc458894264)

[6.3.4.1. Bendrieji reikalavimai 81](#_Toc458894265)

[6.3.4.2. Elektros tiekimas 82](#_Toc458894266)

[6.3.4.3. Avarinis ir evakuacinis apšvietimas 82](#_Toc458894267)

[6.3.4.4. Apsauga nuo žaibo 83](#_Toc458894268)

[6.3.4.5. Įžeminimo sistema 83](#_Toc458894269)

[6.3.4.6. Priešgaisrinė sauga 83](#_Toc458894270)

[6.3.4.7. Mechaninė apsauga 83](#_Toc458894271)

[6.3.4.8. Komercinė apskaita 83](#_Toc458894272)

[6.3.4.9. Bendrieji apšvietimo sistemos reikalavimai 83](#_Toc458894273)

[6.3.4.10. Specialieji elektros tiekimo reikalavimai administracinėms patalpoms 83](#_Toc458894274)

[6.3.4.11. Specialieji elektros tiekimo reikalavimai vaikų darželiui 84](#_Toc458894275)

[6.3.4.12. Specialieji elektros tiekimo reikalavimai bibliotekai 84](#_Toc458894276)

[6.3.4.13. Specialieji elektros tiekimo reikalavimai nacionaliniam sporto muziejui 84](#_Toc458894277)

[6.3.4.14. Transporto priemonių stovėjimo zona 85](#_Toc458894278)

[**6.3.5.** **Saugumo sistemų reikalavimai Daugiafunkciame komplekse** 85](#_Toc458894279)

[6.3.5.1. Įėjimo kontrolė ir bilietų sistemos 85](#_Toc458894280)

[6.3.5.2. Stebėjimas vaizdo kameromis 86](#_Toc458894281)

[6.3.5.3. Veikimo reikalavimai 86](#_Toc458894282)

[6.3.5.4. Vaizdų gavimas 86](#_Toc458894283)

[6.3.5.5. Perdavimo priemonės 87](#_Toc458894284)

[6.3.5.6. Šifravimas 87](#_Toc458894285)

[6.3.5.7. Sąsajos 87](#_Toc458894286)

[6.3.5.8. Gaisro signalizacija 87](#_Toc458894287)

[6.3.5.9. Apsauginė garso sistema (AGS) 88](#_Toc458894288)

[6.3.5.10. Įsilaužimo signalizacija 88](#_Toc458894289)

[6.3.5.11. Skambučių sistema 88](#_Toc458894290)

[**6.3.6.** **Žemos įtampos sistemų reikalavimai** 88](#_Toc458894291)

[6.3.6.1. Bendrieji reikalavimai 88](#_Toc458894292)

[6.3.6.2. Vaikų darželis 88](#_Toc458894293)

[6.3.6.3. Biblioteka 89](#_Toc458894294)

[6.3.6.4. Nacionalinis sporto muziejus 89](#_Toc458894295)

[6.3.6.5. Multimedijos tinklai (balso, duomenų, vaizdo) 89](#_Toc458894296)

[6.3.6.6. Radijo ryšiai ir belaidis („Wi-Fi“) tinklas 89](#_Toc458894297)

[6.3.6.7. Belaidės sistemos išdėstymas ir aprėptis 90](#_Toc458894298)

[6.3.6.8. Telefonija 90](#_Toc458894299)

[6.3.6.9. Vidaus ryšys 90](#_Toc458894300)

[6.3.6.10. Garso sistemų bendrieji reikalavimai 90](#_Toc458894301)

[6.3.6.11. Viešųjų kultūros ir sporto renginių infrastruktūros garso sistemos 90](#_Toc458894302)

[6.3.6.12. Kultūros ir ugdymo centras ir bibliotekos garso sistemos 91](#_Toc458894303)

[6.3.6.13. Pultai 91](#_Toc458894304)

[6.3.6.14. Viešųjų kultūros ir sporto renginių infrastruktūros garso šaltinių įranga 91](#_Toc458894305)

[6.3.6.15. Garso apdorojimas 91](#_Toc458894306)

[6.3.6.16. Viešųjų kultūros ir sporto renginių infrastruktūroje sumontuojami dideli ekranai 91](#_Toc458894307)

[6.3.6.17. Laiko suderinimas 91](#_Toc458894308)

[6.3.6.18. Televizija 92](#_Toc458894309)

[6.3.6.19. Centrinių tribūnų įranga 92](#_Toc458894310)

[6.4. Kraštovaizdžio reikalavimai 92](#_Toc458894311)

[**6.4.1.** **Želdynai** 92](#_Toc458894312)

[**6.4.2.** **Prieigos keliai, priešgaisriniai keliai ir tvoros** 93](#_Toc458894313)

[6.4.2.1. Prieigos keliai 93](#_Toc458894314)

[6.4.2.2. Kieta paviršiaus danga 93](#_Toc458894315)

[6.4.2.3. Srautų valdymas 93](#_Toc458894316)

[6.4.2.4. Tvoros 93](#_Toc458894317)

[6.4.2.5. Vaikų darželis 93](#_Toc458894318)

[6.4.2.6. Gaisro evakuacijos kelias (-iai) 94](#_Toc458894319)

[6.4.2.7. Lauko baldai 94](#_Toc458894320)

[**6.4.3.** **Transporto priemonių stovėjimo aikštelės** 94](#_Toc458894321)

[6.5. Kokybės standartai 95](#_Toc458894322)

[6.6. Galiojantys bendrieji standartai ir reglamentai 95](#_Toc458894323)

[**6.6.1.** **Reguliavimo aplinka** 95](#_Toc458894324)

[**6.6.2.** **Bendrieji reikalavimai** 95](#_Toc458894325)

[**6.6.3.** **Konstrukcijos** 96](#_Toc458894326)

[**6.6.4.** **Šilumos aplinka** 96](#_Toc458894327)

[**6.6.5.** **Apšvietimas** 97](#_Toc458894328)

[**6.6.6.** **Akustika** 97](#_Toc458894329)

[**6.6.7.** **Higiena, sauga ir saugumas** 97](#_Toc458894330)

[**6.6.8.** **Aplinkos apsauga** 98](#_Toc458894331)

[**6.6.9.** **Neįgaliųjų prieigos** 98](#_Toc458894332)

[**6.6.10.** **Gaisrinė sauga** 98](#_Toc458894333)

[**6.6.11.** **Statybinės medžiagos** 99](#_Toc458894334)

[**6.6.12.** **Priežiūra** 99](#_Toc458894335)

[SPECIFIKACIJŲ 1 PRIEDAS 100](#_Toc458894336)

[SPECIFIKACIJŲ 2 PRIEDAS 108](#_Toc458894337)

# VARTOJAMOS SĄVOKOS

|  |  |
| --- | --- |
| **Atsarginė dalis/Atsarginės dalys** | reiškia Elementą kuris einamuoju metu nenaudojamas, bet gali būti panaudotas sugedus atitinkamam Elementui, siekiant atkurti pradinį reikiamą Elemento veikimą. |
| **Bazinis vartojimo koeficientas (BVK)** | teorinis energijos suvartojimas, nurodytas dalyvio Galutiniame pasiūlyme ir grįstas Specifikacijose pateiktomis prielaidomis. |
| **Dalyvis/Dalyviai** | reiškia subjektą ar subjektus, kurie Koncesijos įstatymo III skyriaus antrojo skirsnio nustatyta tvarka yra pareiškę suinteresuotumą dalyvauti Konkurse ir / ar pateikęs (-ę) Preliminarų, Išsamų ir / ar Galutinį pasiūlymą (-us). Dalyviu gali būti bet kokios teisinės formos juridinis asmuo, viešasis juridinis asmuo (išskyrus viešąjį ir privatų juridinius asmenis, kurie Lietuvos Respublikos valstybės skolos įstatymo nustatyta tvarka priskiriami prie valdžios sektoriaus, bei fizinius asmenis), užsienio juridinis asmuo arba kitas ūkio subjektas, įsteigtas pagal užsienio valstybės teisę ir neturintis juridinio asmens statuso, taip pat Lietuvos Respublikoje įsteigti Europos Sąjungos valstybėse narėse ir kitose Europos ekonominės erdvės valstybėse įsisteigusių įmonių filialai, arba tokių asmenų grupė.  Dalyviu negali būti subjektas, kuris (ūkio subjektų grupės atveju – bet kuris grupės narys) yra susijęs su šio Konkurso parengimu vykdyti ar Projekto parengimu įgyvendinimui ir dėl to galėtų būti pažeistas tiekėjų lygiateisiškumo principas. |
| **Eksploatuotojas/Eksploatuotojai** | Suteikiančiųjų institucijų kontroliuojami juridiniai asmenys ar kiti juridiniai asmenys, kurie vykdo veiklą konkrečiame Daugiafunkcio komplekso Objekte. |
| **Elementas** | bet kokia daloma Daugiafunkcinio komplekso infrastruktūros dalis, kurią atliekant Darbus, sumontuojant, surenkant ir / ar pagaminant yra sukuriami Objektai. |
| **Funkcinė zona** | kvadratinių metrų dydžiu (preliminariai) apibudinta kiekvieno Objekto sudedamoji dalis, kurioje vykdoma skirtingo tipo ar pobūdžio veikla, kuri aprašyta Specifikacijų 4.3. skyriuje. |
| **Išskaita** | reiškia iš Metinio atlyginimo išskaičiuota suma dėl to, kad nesilaikoma PVRR, kaip aprašyta Specifikacijų 5.14 skyriuje. |
| **KTPVS** | reiškia kompiuterizuotos techninės priežiūros valdymo sistemas. |
| **Naudotojas/Naudotojai** | Reiškia bet kokį asmenį ar asmenų grupę, kuris / kurie naudojasi Daugiafunkciu kompleksu ar jo dalimi ir gauna naudą iš Paslaugų |
| **Neprieinamumas** | situacija Objekte / Objektuose, kada dalimi / visu Objektu / Objektais nėra galimybės naudotis ar vykdyti numatytos veiklos |
| **Pagrindiniai veiklos rezultatų rodikliai (PVRR)** | reiškia Projekto bendrovės veiklos kokybės vertinimo priemonę, skirtą Projekto bendrovės suteiktų Paslaugų kokybės lyginamajai analizei, nustatant galimybes pagerinti Paslaugos kokybės lygį, ir naudojama visą Paslaugų teikimo laikotarpį kaip išskaitų mechanizmo dalis. |
| **Paslaugų nesuteikimas** | reiškia atvejį, kai Projekto bendrovė nesugeba teikti Paslaugų pagal Koncesijos sutartį, įskaitant Specifikacijas. |
| **Sprendinys/Sprendiniai** | reiškia kartu su Preliminariu, Išsamiu ar Galutiniu pasiūlymu bei prie jų pridedamais dokumentais pateikiamus Dalyvio siūlymus, siekiant įgyvendinamu Projektu geriausiai patenkinti visuomenės poreikius ir Suteikiančiųjų institucijų interesus. |
| **Suteikiančiosios institucijos** | reiškia Savivaldybė ir KKSD kartu; |

Sąvokos, kurios nėra apibrėžtos Specifikacijose, turi būti suprantamos taip, kaip jos apibrėžtos Sutartyje.

# INFORMACIJA APIE PROJEKTĄ

## Projekto vystymo istorija

Projekto įgyvendinimo vietoje iš pradžių buvo numatytas tarptautinis ir nacionalinis sporto komplekso projektas, įskaitant 25 000 vietų futbolo stadioną su lengvosios atletikos takeliais. Pamatų klojimo darbai buvo pradėti 1987 m. ir baigti 1993 m. Tačiau dėl lėšų stygiaus statybų darbai buvo sustabdyti ir suplanuoti vėl pratęsti vėliau. 2006 m. buvo priimtas sprendimas darbus užbaigti pagal atnaujintą projektą. Todėl statybų darbai ant esamų pamatų buvo iš naujo pradėti 2007 m., tačiau 2010 m. projektas dėl finansinių priežasčių vėl buvo apleistas. Šiandien Projekto įgyvendinimo vietoje išlikusi neužbaigta ankstesnio projekto betono griaučių struktūra.

## Projekto bendrovei perduodamos veiklos

Projekto koncepcija apima apleistos teritorijos vystymo veiklą, įskaitant Paslaugų teikimą bei komercinės veiklos vykdymą. Projekto bendrovė turi suprojektuoti, pastatyti ir eksploatuoti Daugiafunkcį kompleksą, Naują turtą, kurie turi atitikti visus teisinius reikalavimus ir apribojimus.

## Projekto idėjos pristatymas

Projektą įgyvendina Savivaldybė kartu su KKSD. Projekto įgyvendinimo tikslai yra numatyti Sąlygose. Projektas yra kompleksinis bei apima skirtingo tipo ir rūšių Paslaugas. Yra galimybė naudojamame Daugiafunkciame komplekse bei Papildomame turte ir Naujame turte generuoti pajamas. Siekiant tinkamai valdyti bei kontroliuoti Projekto eigą, turi būti suformuluoti keli atskiri tikslai, kurie tarpusavyje yra susiję bendra teritorija bei tikslinėmis grupėmis:

1. sukurti gyventojų poreikius atitinkančią daugiafunkcę infrastruktūrą, skirtą ikimokyklinio ugdymo, neformaliojo švietimo ir sveikatinimo paslaugoms teikti, kultūros, komunikacijos ir informacijos centro, sporto muziejaus, masiniams kultūros ir sporto renginiams organizuoti;
2. padidinti vietovės patrauklumą Komercinės veiklos, susijusios su Daugiafunkciame komplekse teikiamomis Paslaugomis ir Viešosiomis paslaugomis, vykdymui.

Siekiama, kad Projekto rezultatai būtų sukurti naudojant nuosavas ir skolintas lėšas. Atlygį Projekto bendrovei už Projekto įgyvendinimą sudarys suteikta teisė vykdyti komercines veiklas bei teikti Paslaugas Žemės sklypuose bei Suteikiančiųjų institucijų mokamas Metinis atlyginimas.

Įgyvendinant Projektą toliau būtų diversifikuojamos Paslaugos pereinant nuo viešųjų paslaugų, įskaitant ir socialines, prie mišrių paslaugų, teikiamų ir komerciniu, bei grynai komerciniu pagrindu, o tai laikoma kur kas tvaresniu ir patikimesniu miesto plėtros modeliu.

## Projekto įgyvendinimo kontekstas, Projekto poreikis ir jo svarba

Daugiafunkcio komplekso investicijų projektas parengtas prieš paskelbiant Konkursą. Investicijų projektu nustatyta, kad apleista ankstesnio projekto teritorija kenkia Vilniaus miesto centro įvaizdžiui ir mažina teritorijos patrauklumą. Šiaurinei Vilniaus miesto daliai trūksta:

1. ikimokyklinio ugdymo paslaugų,
2. vaikų ir jaunimo neformaliojo ugdymo paslaugų (vaikų užimtumo centrų ir sporto stovyklų),
3. galimybių ir sąlygų saugiai sportuoti žmonėms su negalia,
4. galimybių propaguoti sveiką gyvenseną ir užkirsti kelią tam tikroms ligoms kaip atsaką į blogėjančią gyventojų sveikatą.

Projektas grindžiamas Suteikiančiųjų institucijų poreikiais, kurie pristatyti šiose Specifikacijose.

### **Sveikatinimo ir fizinė veikla**

Projektas apima:

1. sprendinius, kuriais užtikrinamas vyresnių žmonių aktyvumas ir sveika gyvensena, kuri būtų su širdies sutrikimais ir fizinio aktyvumo trūkumu susijusių ligų prevencinė priemonė,
2. sprendinius, kuriais užtikrinamas lengvosios atletikos, futbolo ir kitų sporto šakų infrastruktūros prieinamumas šeimoms, vaikams, jaunimui, neįgaliems žmonėms ir senyvo amžiaus žmonėms.

Siekiant išugdyti optimalius fizinio aktyvumo įpročius, būtina:

1. ugdymo įstaigose bei viešosiose erdvėse sudaryti optimalias fizinio aktyvumo sąlygas ikimokyklinio amžiaus vaikams, moksleiviams ir studentams, skatinti apmokamą darbą turinčius žmones sportuoti ir būti fiziškai aktyvius,
2. sukurti specializuotas sveikatinimo ir fizinio aktyvumo propagavimo programas senjorams ir neįgaliems žmonėms,
3. skatinti fizinio aktyvumo programų optimizavimą ir įgyvendinimą bendruomenių, miesto ir nacionaliniu lygmenimis.

Skatinti Vilniaus miesto gyventojų sveikatinimo, sveikos gyvensenos ir fizinio aktyvumo veiklas. Vyresnių žmonių aktyvumas laikomas svarbiu investicijų prioritetu pagal 2014–2020 metų ES fondų teminius tikslus „Užimtumo skatinimas ir darbo jėgos judrumo rėmimas“ bei „Socialinės įtraukties skatinimas ir kova su skurdu bei diskriminacija“ bei kitus teminius tikslus.

### **Kultūros ir kūrybingumo skatinimas**

Projektas apima:

1. sprendinius, susijusius su infrastruktūros sukūrimu tradiciniams viešiesiems kultūros renginiams Vilniaus miesto ir valstybės lygmeniu,
2. sprendinius, skirtus pašalinti viešųjų paslaugų trūkumus, atsiradusius dėl nesubalansuotos Vilniaus miesto plėtros (ikimokyklinio ugdymo priemonės, viešosios bibliotekos).

Savivaldybė turi didžiulį kultūros ir kūrybos šakų vystymo potencialą. Šio potencialo realizavimas teikiant paramą, steigiant ir jungiant į grupes šiame sektoriuje veikiančias įmones yra Lietuvos Respublikos Vyriausybės 2014–2020 m. programavimo laikotarpio tikslas. Šiuo tikslu numatyta naudoti ir Europos Sąjungos investicinių fondų lėšas.

### **Verslas ir užimtumas**

Projektas apima:

1. sprendinius, skirtus vystyti sveikatos, laisvalaikio, kūrybos verslo pramonę, kad didintų visų amžiaus grupių sąmoningumą ir susidomėjimą sveika ir socialiai aktyvia gyvensena,
2. sprendinius, susijusius su veiksmingu apleistos teritorijos panaudojimu, taip pat ir komercinę plėtrą, atitinkančią Vilniaus miesto bendruomenės poreikius.

# SUINTERESUOTOSIOS PROJEKTO ŠALYS

## Suteikiančiosios institucijos

Projektą įgyvendina:

1. Vilniaus miesto savivaldybės administracija, kodas 188710061, Konstitucijos pr. 3, LT-09601 Vilnius, ir
2. Kūno kultūros ir sporto departamentas prie Lietuvos Respublikos Vyriausybės, juridinio asmens kodas 188620621, Žemaitės g. 6, LT-03117 Vilnius.

## Institucijos, vykdančios Daugiafunkciame komplekse jų funkcijoms priskirtą veiklą

Daugiafunkciame komplekse teisės aktais numatytoms funkcijoms priskirtą veiklą vykdys šios valstybės ir Vilniaus miesto savivaldybės institucijos:

1. Savivaldybė, atsakinga už vaikų darželio valdymą;
2. Vilniaus miesto sporto centras, kurio veiklos dalį numatoma perkelti į Daugiafunkcį kompleksą;
3. Kūrybos ir ugdymo centras, kuris bus įsteigtas;
4. Vilniaus miesto centrinės bibliotekos Šeškinės filialas, kurio veiklą numatoma perkelti į Daugiafunkcį kompleksą;
5. Lietuvos sporto muziejus, šiuo metu veikiantis Kauno mieste, kurio veiklą numatoma perkelti į Daugiafunkcį kompleksą. Šios valstybės biudžetinės įstaigos savininko teises ir pareigas įgyvendina KKSD.

## Projekto tikslinės naudotojų grupės

Projekto tikslinės Naudotojų grupės apima plačiąją visuomenę, kuri naudosis pridėtine socialine ir ekonomine nauda. Šiame etape galima nustatyti tris tikslines grupes:

1. Pagrindinė grupė, kuriai poveikis bus didžiausias, susitelkusi šiaurinėje Vilniaus miesto dalyje. Tikslinė teritorija ypač apima Šnipiškių teritoriją, pietinę Žirmūnų dalį ir Šeškinės, Žvėryno bei Verkių teritorijas. Tai yra 8,3 km² ploto teritorija, kurioje yra 39 000 gyventojų.
2. Atsižvelgiant į dabartinę viešojo transporto infrastruktūrą, vertinama, kad aptariama vieta (fizinė Projekto vieta) bus prieinama iš kiekvieno Vilniaus miesto taško. Todėl antra tiksline grupe galėtų būti laikomi visi Vilniaus miesto gyventojų, t. y. maždaug 539 000 gyventojai.
3. Trečioji tikslinė grupė apima Vilniaus miesto svečius ir lankytojus, iš kitų Lietuvos miestų atvykstančius dalyvauti viešuosiuose kultūros ir meno renginiuose. Šią tikslinę grupę sudaro apie 2 955 986 žmonių.

# PROJEKTO SPRENDINIAI

## Projekto vietos pristatymas

Projekto vieta yra Vilniaus mieste, ją pamatyti galime čia:

<http://www.maps.lt/map/default.aspx?lang=lt#obj=581048;6064286;Pa%C5%BEym%C4%97tas%20ta%C5%A1kas;&xy=581193,6064304&z=5000&lrs=orthophoto,stops,zebra>

Koncesijos sutarties laikotarpiu Projekto bendrovei nuomos pagrindais bus perduoti Žemės sklypai. Techninė informacija apie Žemės sklypus pateikiama 3.1 lentelėje.

**3.1 lentelė**. Techninė informacija, susijusi su Žemės sklypais

|  |  |  |
| --- | --- | --- |
|  | **Žemės sklypas Nr. 1, Ozo g. 27**  **(kad. Nr. 0101/0020:212)** | **Žemės sklypas Nr. 2, Ukmergės g.**  **(kad. Nr. 0101/0020:211)** |
| **Žemės sklypo plotas:** | 203.945 kv. m. | 24.873 kv. m. |
| **Teritorijos naudojimo tipas:** | specializuotų kompleksų teritorija | specializuotų kompleksų teritorija |
| **Žemės naudojimo paskirtis:** | kita | kita |
| **Žemės naudojimo būdas:** | visuomeninės/komercinės paskirties teritorija | visuomeninės/rekreacinės paskirties teritorija |
| **Leistinų pastatų aukštis:** | nuo 12 m iki 35 m | iki 12 m |
| **Užstatymo tankis:** | iki 80 % | iki 40 % |
| **Užstatymo intensyvumas:** | 3 | 1 |
| **Užstatymo tipas:** | atskirai stovintys pastatai | laisvo planavimo |
| **Priklausomųjų želdinių dalis:** | nuo 15 % iki 25 % | iki 60 % |
| **Apribojimai:** | 17.910 kv. m. servitutas (teisė eiti, važiuoti transporto priemonėmis ir tiesti požemines ir antžemines komunikacijas); | - |
| **Žemės sklype esantys statiniai:** | 37.248 kv. m. ploto užimantis, 2002 m. 10 % statybos baigtumo stadionas | - |
|  | 13.094 kv. m.. transporto priemonių stovėjimo aikštelė (uzufrukto teise valdoma šalia esančio prekybos centro). Projekto bendrovė galės naudotis šia aikštele, aikštelėje numatyta 600 transporto priemonių stovėjimo vietų. | - |

Šalia Projekto bendrovei perduodamų Žemės sklypų yra Ozo geomorfologinis draustinis, šiuo metu apaugęs mišku, o taip pat šalia įsikūręs 110 000 kv. m. ploto užimantis prekybos ir pramogų centras „Akropolis“, atvėręs duris kaip didžiausias tokio pobūdžio objektas Baltijos šalyse 2002 m.

Projekto vieta yra gana arti nuo Vilniaus komercinių objektų ir rekreacinių zonų. Tačiau ši teritorija nėra visiškai integruota į Vilniaus miesto centrą. Todėl Projekto vystymas darytų teigiamą poveikį ir atgaivinant Projekto vietą, ir toliau vystant gretimas teritorijas. Tai visą šiaurinę Vilniaus miesto teritoriją, nurodytą integruotų teritorinių investicijų (ITI) programoje, padarytų patrauklesnę ir vietos gyventojams, ir svečiams.

Projekto vieta (išilgai A2 greitkelio) taip pat įgalina Savivaldybę subalansuoti Vilniaus miesto plėtrą, t. y. ikimokyklinio ugdymo įstaigų ir viešųjų bibliotekų paslaugų prieinamumo stygių.

## Kiti gretimi projektai

Vilniaus miesto savivaldybė ketina plėtoti ne tik šį Projektą, bet ir kitus greta Žemės sklypų projektus, ypač susisiekimo projektus, kuriais siekiama padidinti prieinamumą. Investicijos už Žemės sklypų ribų, įskaitant visą komunalinę ir susisiekimo infrastruktūrą, nepriklauso Projekto darbų apimčiai. Tačiau pažymėtina, kad Darbai, susiję su Žemės sklypų ribose esančia komunaline ir susisiekimo infrastruktūra, priklauso Projekto apimčiai ir Projekto bendrovė privalo juos atlikti.

Lygiagrečiai su Projektu pagal Integruotų teritorijų vystymo programą planuojama įgyvendinti papildomus 2 projektus, kurie integruotų Daugiafunkcį kompleksą į Vilniaus miesto eismo valdymą ir bendro naudojimo inžinerinius tinklus:

1. privažiavimo prie Daugiafunkcio komplekso, Naujo turto ir Papildomo turto išvystymo projektas, kurio vykdytojas ir eksploatavimo išlaidų finansuotojas yra Vilniaus miesto savivaldybė;
2. lietaus nuotekų surinkimo infrastruktūros išvystymo projektas, kurio vykdytojas yra eksploatavimo išlaidas finansuosianti Vilniaus miesto savivaldybė.

|  |
| --- |
| **1 pav.** Įgyvendinimo teritorija |
|  |
| Šaltinis: investicinio projekto dokumentas |

## Objektų sukūrimo specifikacijos

### **Įvadas**

Šiame skyriuje siekiama paaiškinti kiekvieno Daugiafunkcio komplekso Objekto pobūdį, funkcines savybes, techninius reikalavimus, bei Objektų Funkcines zonas. Jame aprašomas Eksploatuotojų ir Naudotojų poreikių įgyvendinimas Žemės sklypų teritorijose.

Nustatoma bendra veiklos struktūra, kurios Projekto bendrovė turi laikytis vykdydamas Darbus bei teikdamas Paslaugas. Šiame skyriuje pateiktos rekomendacijos dėl būtino įrangos našumo, naudojimo ir veikimo kokybės. Dalyvis siūlomus Sprendinius teikia atsižvelgdamas į savo menines, ekonomines ir komercines ambicijas bei įvertinęs šiose Specifikacijose pateiktus reikalavimus Darbams ir Paslaugoms.

### **Daugiafunkcio komplekso Objektai**

3.2 lentelėje pristatomi Daugiafunkcio komplekso Objektai ir jų pagrindinės Funkcinės zonos.

**3.2 lentelė**. Daugiafunkcio komplekso Objektai

|  | **Daugiafunkcio komplekso Objektai** | **Pagrindinės Funkcinės zonos / Aprašas** | **Preliminarus dydis** | **Užimtumas (viešieji subjektai)** |
| --- | --- | --- | --- | --- |
| 1 | VAIKŲ DARŽELIO OBJEKTAS  Ikimokyklinio ugdymo infrastruktūra (vaikų darželis) | 1 VAIKŲ DAŽELIS, ne mažiau, kaip 300 vaikų | 7.420 kv. m. | 100 proc. |
|  |  |  |  |  |
| 2 | NEFORMALIOJO UGDYMO VEIKLAI SKIRTI SPORTINIAI OBJEKTAI  Fizinio lavinimo ir sveikatinimo infrastruktūra | 4 universalios sporto salės, bendras plotas 7.000 kv. m.  Meninės gimnastikos salės 1.750 kv. m.  Bokso, imtynių ir fizinio pasirengimo salės – 500 kv. m.  1 lengvosios atletikos stadionas 14.000 kv. m.  Administracinės, sandėliavimo patalpos – 1.150 kv. m.  2 futbolo aikštės (125\*170) – 21.250 kv. m.  1 lengvosios atletikos (futbolo) aikštė (125\*85) – 10.625 kv. m. | ~ 56.275 kv. m. | Salės - 7 valandos Darbo dieną, 10 valandų savaitgaliais.  Lengvosios atletikos stadionas sezoniškumo laikotarpiu nuo birželio 1 d. iki lapkričio 1 d. 5 valandas per dieną, 7 dienas per savaitę.  3 futbolo aikštės – 7 valandas kiekvieną Dieną, 6 valandas savaitgaliais; |
|  |  |  |  |  |
| 3 | KULTŪROS IR UGDYMO CENTRO IR BIBLIOTEKOS OBJEKTAS  Kultūros ir neformaliojo ugdymo infrastruktūra | Kultūros ir ugdymo centro ir bibliotekos veikloms - 1.200 kv. m.  Komunikacijos ir informacijos centrui ir bibliotekai -200 kv. m.  Intelektinio ugdymo patalpų- 200 kv. m. | 1.600 kv. m. | Savivaldybė užtikrina užimtumą 8 val. per Dieną, 5 dienas per savaitę, 52 savaites per metus  Biblioteka 9 valandas kiekvieną Dieną, 7 valandas savaitgaliais (išskyrus šeštadienius birželio 1 d.–rugsėjo 1 d. laikotarpiu) |
|  |  |  |  |  |
| 4 | NACIONALINIO SPORTO MUZIEJAUS OBJEKTAS  Parodų ir mugių infrastruktūra | Parodų salė  Susirinkimų ir ugdymo zonos | 1.500 kv. m. | Preliminari koncepcija pateikti Specifikacijų 1-ame priede |
|  |  |  |  |  |
| 5 | VIEŠŲJŲ KULTŪROS IR SPORTO RENGINIŲ ORGANIZAVIMO INFRASTRUKTŪROS OBJEKTAS  Kultūros, sporto renginių infrastruktūra | Kultūros ir sporto renginiams sukurta infrastruktūra | Ne mažiau, kaip 15.000 stacionarių vietų | Numato užimti iki 20 dienų per metus. |
|  |  |  |  |  |

### **Projekto vietos planas**

Projekto vietos planas ir Dalyvio siūlomi Sprendiniai privalo atitikti toliau nurodytus reikalavimus (3.3. lentelė).

**3.3. lentelė**. Projekto vietos reikalavimai

|  |  |
| --- | --- |
| **Reikalavimai** | **Sprendimų gairės** |
| Užtikrinti galimybę patekti į kiekvieną Daugiafunkcio komplekso Objektus | Kelius ir įėjimus suprojektuoti pagal tikėtiną naudojimą (transporto rūšį, pėsčiųjų srautą), ypač logistikai skirtose zonose  Užtikrinti dangų ilgaamžiškumą ir veiksmingą lietaus vandens nuvedimą |
| Užtikrinti Daugiafunkcio komplekso, Naujo turto ir Papildomo turto naudotojams saugumo ir saugos reikalavimus atitinkančias sąlygas | Numatyti minimalų pakankamą įėjimų / patekimų skaičių  Įgyvendinti pasyvios apsaugos (tvora, apsauginės durys ir pan.) ir aktyvios apsaugos (apsauga, stebėjimas vaizdo kameromis ir pan.) sprendinius. |
| Optimaliai išdėstyti žalias zonas ir parinkti vietos sąlygoms atsparius augalus, kurių naudojimui Projekto specifika kai įmanoma mažiau įtakotų | Vengti žaliųjų zonų sklypų padalijimo  Parinkti tokių rūšių ir veislių augalus, kurių priežiūros sąnaudos būtų nedidelės |

Suteikiančiosios institucijos siekia, kad didžioji dalis kapitalo investicijų būtų finansuojamos iš Europos Sąjungos investicinių fondų lėšų. Dėl esančių investicijų apribojimų sporto ir kultūros infrastruktūrai, Viešųjų kultūros ir sporto renginių infrastruktūra bus finansuojama iš valstybės biudžeto, kaip tai numatyta Lietuvos Respublikos Vyriausybės 2015 m. gruodžio 9 d. nutarime Nr. 1269 „Dėl viešojo ir privataus sektorių partnerystės projekto „Daugiafunkcis sveikatinimo, ugdymo, švietimo, kultūros ir užimtumo skatinimo kompleksas“ įgyvendinimo“. Daugiafunkcio komplekso Objektai turi būti vystomi kaip atskiri nekilnojamojo turto vienetai, kad būtų galima apskaičiuoti kiekvieno tokio Objekto projektavimo, statybos, eksploatavimo ir priežiūros išlaidas atskirai ir užtikrinti, kad kiekvienas Daugiafunkcio komplekso Objektas funkcionuotų nepriklausomai.

Be to, Daugiafunkcio komplekso Objektų išdėstymas turėtų atitikti žemiau nurodytų funkcinių jungčių reikalavimus (3.4. lentelė).

**3.4. lentelė**. Objektų funkciniai ryšiai.

|  |  |  |  |  |  |
| --- | --- | --- | --- | --- | --- |
| **Artumas** | **Vaikų darželio objektas** | **Neformaliojo ugdymo veiklai skirti sporto objektai** | **Kultūros ir ugdymo centro ir bibliotekos objektas** | **Nacionalinis sporto muziejaus objektas** | **Viešųjų kultūros ir sporto renginių organizavimo infrastruktūra** |
| Vaikų darželio objektas |  | ++ |  |  |  |
| Neformaliojo ugdymo veiklai skirti sporto objektai |  |  |  | + |  |
| Kultūros ir ugdymo centro ir bibliotekos objektas |  |  |  | ++ | + |
| Nacionalinis sporto muziejaus objektas |  |  |  |  | + |
| Viešųjų kultūros ir sporto renginių organizavimo infrastruktūra |  |  |  |  |  |

+ – Daugiafunkcio komplekso Objektai, kurie turi būti išdėstyti arti vienas kito

++ – gretimi Daugiafunkcio komplekso nepriklausomi Objektai

### **Vaikų darželio objektas**

|  |  |
| --- | --- |
| **Paskirtis** | Darbo dienomis teikti apgyvendinimo ir maitinimo, priežiūros, žaidimų ir ikimokyklinio ugdymo paslaugas vaikams |
| **Eksploatuotojai** | Bendrojo pobūdžio: administracijos, priežiūros, mokyklos, maitinimo ir valymo juridiniai asmenys (preliminariai 36 darbuotojai) |
| **Naudotojai** | 24 grupės – po 6 grupes kiekvienoje kategorijoje:  Naujagimiai: 30 vaikų iki 1 metų amžiaus  Kūdikiai: 60 vaikų nuo 1 iki 1,5 metų amžiaus  Mažyliai: 90 vaikų nuo 1,5 iki 3 metų amžiaus  Ikimokyklinio amžiaus vaikai: 120 vaikų nuo 3 iki 7 metų amžiaus |
| **Funkcinės zonos** | Vaikų darželio pastatas – 3.730 kv. m.;  Žaidimo aikštės – 1.800 kv. m.;  Žaidimo pavėsinės ir stoginės – 480 kv. m.;  Buitinių atliekų konteinerių vieta – 10 kv. m.;  Pėsčiųjų takai – 500 kv. m.;  Želdiniai – 700 kv. m.;  Automobilių laikino sustojimo zona – 200 kv. m.;  **Iš viso –** 7.420 kv. m. |
| **Bendrieji reikalavimai** | Įrengti energiją taupantį patalpų apšvietimą;  Ugdymo grupėse ir žaidimų kambariuose numatyti natūralias homogenines dangas;  Erdvių siūlomas Sprendinys turi:  Užtikrinti emocinę ir fizinę vaiko saugą;  Tenkinti individualaus vaiko poreikius ir atitikti jo aktyvumo poreikius;  Skatinti jo sąmoningumą, vystymąsi ir socializaciją;  Suteikti šiltą ir palankią ugdymo aplinką.  Be to, ypač svarbu atsižvelgti į vaiko patogumą, higieną, saugos ir saugumo sąlygas, pavyzdžiui, oro kokybę, natūralios šviesos sklaidą, garsinę aplinką, bakterinės taršos riziką arba fizinius nelaimingus atsitikimus.  Turi būti sudarytos sąlygos darbuotojams atlikti savo užduotis tinkamomis sąlygomis, skirti nuolatinį dėmesį vaikams ir organizuoti savo darbą pagal specialiuosius vaikų poreikius (valgymo, miego, asmens priežiūros, žaidimų ir informuotumo veiklos).  Funkcinė struktūra turėtų būti sutelkta į privatumą ir matomumą (vengti kampų ir užkampių, kur būtų galima pasislėpti).  Teritorinė struktūra turi palengvinti priežiūros užduotis ir prisidėti prie vaikų poilsio organizavimo.  Pastato pobūdis labiau turėtų priminti namų, o ne institucijos aplinką. |
| **Specialieji reikalavimai** | Administracinių patalpų poreikiai:   * Direktoriaus kabinetas (apie 20 kv. m.); * Direktoriaus pavaduotojo ugdymui kabinetas (apie 15 kv. m.); * Metodinis kabinetas (apie 30 kv. m.); * Logopedo kabinetai (3 po apie 20 kv. m.); * Soc. pedagogo/psichologo kabinetas (apie 15 kv. m.); * Kabinetai, skirti visuomenės sveikatos priežiūros specialistui ir dietologui (po 15 kv. m.); * Ūkvedžio/sandėlininko kabinetas (apie 15 kv. m.); * Archyvas (apie 20 kv. m.); * Virtuvė (su būtina įranga ir ventiliacija, maisto plovimo, maisto gaminimo zonomis ir indų plovykla, apie 100 kv. m.); * Maisto sandėliavimo-šaldymo patalpa apie 20 kv. m., daržovių ir maisto sandėliavimo patalpos (apie 50 kv. m.); * Vaikų maitinimo patalpos. Remiantis maitinimo organizavimo ikimokyklinio ugdymo ir bendrojo lavinimo mokyklose bei vaikų socialinės globos institucijose (1.1.7) aprašu, maitinimas vaikams bus organizuojamas grupėse, pritaikytose vaikų maitinimui pagal maisto saugos ir maisto tvarkymo reikalavimus, kiekvienam vaikui numatantis vietą valgyti prie stalo; * Kadangi vaikai valgys grupėse, todėl būtina turėti kambarį/patalpą (apie 12 kv. m.) su grupės indams plauti skirta kriaukle, indų džiovykla ir spintelėmis švariems indams; * Rakinamas kambarys virtuvės darbuotojams (apie 30 kv. m.); * Skalbykla, drabužių skalbimo ir lyginimo patalpa, drabužių ir avalynės džiovykla (apie 40 kv. m.); * Sanitarinės patalpos (apie 35 kv. m.); * Katilinė, vandens ir kanalizacijos siurblinės, ventiliacijos ir oro kondicionavimo įrengimų valdymo patalpa, pastato inžinerinių sistemų ir technologinių įrengimų patalpos, liftai ir patalpos kitai įrangai ir valdymui (apie 150 kv. m.); * Ir kitos būtinos patalpos.   Objektui turi būti skirtas 3.490 kv. m. plotas toliau nurodytoms patalpoms/zonoms (įskaitant administracinę zoną):   * Vaikų iki vienerių metų amžiaus grupėse: priėmimo, persirengimo, žaidimų patalpos, miegamasis (apie 150 kv. m.), tualetas, prausyklos, virtuvėlės (apie 60 kv. m.); * 1-7 metų amžiaus vaikų grupėse: priėmimo, persirengimo, žaidimų-miegamojo/poilsio patalpos (vaikams nuo 1 iki 3 metų amžiaus – 750 kv. m. ir vaikams nuo 3 iki 7 metų amžiaus – apie 520 kv. m.), tualetas ir prausyklos (apie 300 kv. m.). Priėmimo ir persirengimo patalpoje privalo būti atskiros rakinamos spintelės ir kita įranga vaikų drabužiams ir asmeniniams daiktams; * Šalia grupės turi būti vieta laikyti vežimėliams (apie 30 kv. m.); * 2 sporto salės (po 50 kv. m.) ir 2 patalpos, skirtos vaikų kūrybiškumo ugdymui (po 50 kv. m.); * Viena aktų salė 100 kv. m., kurioje turėtų būti įrengta pakyla (scena) su įgarsinimo įranga.   Iki 3 metų amžiaus vaikų 15 grupių patalpos įrengiamos pirmame aukšte su atskiru išėjimu į lauką. Taip pat 1 aukšte turi būti įrengta virtuvė.  Visos kitos patalpos gali būti įrengtos 2 aukšte.  Objekto konfigūracija ir architektūriniai / inžineriniai sprendimai turi atitikti STR, Higienos normos reikalavimus.  Atsižvelgiant į Žemės sklypą, objektas gali būti sukurtas kaip vienas pastatas arba 3 atskiri pastatai, sujungti galerijomis. |

### **Neformaliojo ugdymo veiklai skirti sporto objektai**

|  |  |
| --- | --- |
| **Paskirtis** | Padidinti sveikatinimo ir fizinio aktyvumo veiklos prieinamumą skirtingų amžiaus grupių žmonėms, įskaitant vaikus, jaunimą, senyvo amžiaus žmones, žmones su negalia, ir sudaryti galimybę organizuoti sporto renginius |
| **Eksploatuotojai** | Sporto šakų federacijos, kitos kūno kultūros ir sporto organizacijos, sporto klubai, švietimo įstaigos |
| **Naudotojai** | Vilniaus miesto gyventojai ir svečiai |
| **Funkcinės zonos** | Laisvalaikio lauke, sporto treniruočių ir varžybų įranga (45.875 kv. m.):   * 2 natūralios aikštės, su papildomu plotu apie 125 x 170 kv. m. ir galimybe įrengti mobilias žiūrovų tribūnas; * 1 natūralios dangos aikštė, su papildomu plotu apie 125 x 85 kv. m. ir lengvosios atletikos apšilimo zona; * lengvosios atletikos stadionas - viena futbolo aikštė su lengvosios atletikos mėtymo rungtims pritaikyta danga, laisvu plotu 3 tūkst. žiūrovų laikinosioms tribūnoms(angl. flexible seating), 9 dirbtinės dangos bėgimo takais bei lengvosios atletikos apšilimų aikšte, atskiras ilgų metimų (diskas, kūjis, ietis) apšilimo ir treniruočių sektorius, šuolių į aukštį ir šuolio su kartimi sektoriai, trišuolio ir šuolio į tolį 4 sektoriai, kurių bendras plotas yra 14.000 kv. m;   Laisvalaikio veiklos patalpoje, sporto treniruočių ir varžybų sporto salės (9.250  kv. m.):   * 3 krepšinio salės (po 1.750 kv. m.), pritaikyta sportuoti neįgaliems žmonėms, su 50 x 35 kv. m. ploto žaidimo aikšte; * 1 rankinio salė (1.750 kv. m.), tinkama sportuoti neįgaliems žmonėms, su 50 x 35 kv. m. ploto žaidimo aikšte; * meninės ir sportinės gimnastikos salės (2 po 875 kv. m. ) * bokso, imtynių ir fizinio pasirengimo salės – 500 kv. m.   Administracinės patalpos (1.150  kv. m.) darbuotojams, persirengimo patalpos ir sanitarinės patalpos, įrangos laikymo zonos.  **Iš viso ~56.275 kv. m.** |
| **Bendrieji reikalavimai** | **Laisvalaikio lauke, sporto treniruočių ir varžybų įranga (45.875 kv. m.):**  2 futbolo treniruočių aikštės (125 x 170 kv. m.) su aptvėrimais ir gaudyklėmis bei apšvietimu atitinkančius visus FIFA reikalavimus su galimybe įrengti mobilias žiūrovų tribūnas.  1 futbolo treniruočių aikštė su lengvosios atletikos apšilimo takais.  Numatyti galimybę naudotis lengvosios atletikos stadiono pagalbinėmis patalpomis.  Pagrindiniai reikalavimai lengvosios atletikos stadionui (remiantis IAAF reikalavimais):   * 9 (400 m) bėgimo takeliai; * stadionas privalo turėti visus lengvosios atletikos rungčių sektorius su privaloma įranga; * bėgimo takeliai ir šuolių sektoriai su sintetine danga (sertifikuota IAAF); * disko, ieties ir kūjo metimų įrankių nusileidimo zonos tik natūralios dangos-žolės; * šuolio į aukštį ir šuolio su kartimi po du paralelius sektorius; * trišuolio ir šuolio į tolį 4 sektoriai (2 lygiagretūs prieš laikrodžio rodyklę ir 2 lygiagretūs pagal laikrodžio rodyklę); * stadiono žiūrovų vietų skaičius 3-5 tūkstančiai;   Minimaliai reikalingos patalpos:   * 4 persirengimo kambariai su tualetais (2 vyrams, 2 moterims); * tualetai žiūrovams; * 2 dopingo kontrolės kambariai su tualetais; * sekretoriato kambarys; * apdovanojimo kambarys; * 2 masažo kambariai; * medicinos kambarys; * fotofinišo teisėjų kambarys; * varžybų komentatoriaus kambarys; * varžybų transliacijoms 2 kambariai; * svečių poilsio kambarys; * VIP kambarys su virtuvėle ir plautuve; * štangų salė; * fotografų ir žiniasklaidos kambarys su interneto prieiga; * sandėliai po tribūnomis inventoriui ir įrangai; * stadiono budinčio ir apsaugos patalpos; * Apšvietimo reguliavimo patalpa * Būtinos apsauginės tvorelės   **Laisvalaikio veiklos patalpoje, sporto treniruočių ir varžybų sporto salės (9.250  kv. m.):**  Sporto salės laisvalaikio veiklos patalpoje, sporto treniruotėms ir varžyboms - 50 m (ilgis) x 35 m (plotis) x 9 m (aukštis) dydžio aikštė pritaikyta skirtingai sportinei veiklai. Planuojama, kad 3 iš keturių salių daugiausia bus skirtos krepšiniui ir 1 salė rankiniui.  Vienoje iš krepšiniui skirtų salių bus mobilios tribūnos, įrengtos sienų konstrukcijoje, kurių planuojamas talpumas – 360 stacionarių vietų.  Meninės gimnastikos salė – aukštis mažiausiai 8 metrai ir atitinkanti visus tarptautinius reikalavimus  Sportinės gimnastikos salė – aukštis mažiausiai 8 metrai, visa reikalinga įranga ir atitinkanti visus tarptautinius reikalavimus.  Bokso, imtynių salės atitinkančios visus specifinius sportinius reikalavimus treniruotis bei surengti varžybas.  3 krepšinio aikštelės atitinkančios varžybinius reikalavimus.  1 rankinio aikštelė atitinkanti varžybų standartus.  Šiose žaidimų aikštelėse turi būti galimybė žaisti tinklinį.  Reikalingos mobilios žiūrovų tribūnos.  Apie 400 kv. m. pilnai įrengta bendro fizinio pasirengimo salė (treniruoklių salė).  **Administracinės patalpos (1.150  kv. m.) darbuotojams, persirengimo patalpos ir sanitarinės patalpos, įrangos laikymo zonos.**  Administracinės paskirties zona, sanitarinėmis ir bendrosiomis patalpomis (500 kv. m.)  Lengvosios atletikos stadiono administracijos patalpos (150 kv. m.);  Prie visų salių būtina įrengti sportinio inventoriaus ir varžybų įrangos sandėliavimo patalpas, persirengimo, sanitarines patalpas (500 kv. m.). |
| **Specialieji reikalavimai** | Patalpos turi būti pritaikytos taip, kad būtų galima organizuoti sporto renginius žmonėms su negalia.  Patalpose esančių sporto salių struktūra, ženklinimas, įranga ir dangos turi būti pritaikytos skirtingai sportinei veiklai ir turi atitikti visus tarptautinių sporto federacijų reikalavimus.  Dangos turi būti atsparios smūgiams ir užkirsti kelią nelaimingų atsitikimų rizikai.  Persirengimo kambariai ir sanitarinės patalpos turi būti lengvai prieinamos iš lauko ir vidaus patalpų su sporto įranga ir pritaikyti vaikams bei žmonėms su negalia.  Sanitarinės patalpos turi būti tinkamo dydžio ir apdairiai numatytos visose viešosiose zonose. |

### **Kultūros ir ugdymo centro ir bibliotekos objektas**

|  |  |
| --- | --- |
| **Paskirtis** | Kultūros, švietimo ir fizinio aktyvumo paslaugas vaikams, jaunimui bei vietos bendruomenei teikianti įstaiga, kurios veikla tenkina įvairius Vilniaus miesto gyventojų poreikius: sociokultūrinius, vaikų ir suaugusių užimtumo, visuomenės sveikatinimo, bendrosios paslaugos.  Teikti įvairius naujausius dokumentų išteklius įvairiais formatais (knygos, kompaktiniai diskai, DVD, pastoviosios atminties kompaktiniai diskai) įvairiausio skonio ir skirtingo amžiaus žmonėms. |
| **Eksploatuotojai** | Savivaldybė ar jai priklausanti įstaiga |
| **Naudotojai** | Vilniaus miesto gyventojai  Ikimokyklinio ugdymo įstaigų vaikai, moksleiviai, studentai |
| **Funkcinės zonos** | **Iš viso 1.600 kv. m. naudingo ploto** [neįskaitant judėjimo zonų ir techninių patalpų]:   * 1.200 kv. m. bendrojo ploto kultūros ir ugdymo centro, * 200 kv. m. bendrojo ploto komunikacijos ir informacijos centrui, ir * 200 kv. m. bendrojo ploto intelektinio ugdymo patalpų. |
| **Bendrieji reikalavimai** | 1.200 kv. m. bendrojo ploto kultūros ir ugdymo centro veikloms:   * 800 kv. m. universali salė su slankiojančiomis skydinėmis sienomis / pertvaromis ir mobiliais mechanizmais, kuri turi galimybę transformuotis: * į salę su transformuojama scena (žiūrovų pakyla mobili, suvažiuojanti automatiškai. Scenos įranga (telferiai (1 tona),  pakabinimas, pakėlimas), šviesos, garso, vaizdo įranga su valdymu); * 2 modulius po 400 kv. m. arba 4 modulius po 200 kv. m.; * konferencijų salę iki 600 dalyvių; * 400 kv. m. papildomos patalpos: * bendros administracinės patalpos iki 7 darbuotojų (70 kv. m.); * techninės patalpos: operatorinė (20 kv. m.); * tamsios patalpos rekviztui (80 kv. m.); * kitos patalpos reikalingos veiklai; * drabužinės, poilsio kambarys, WC ir dušai – (230 kv. m.) turi būti funkciškai pasiekiami tiek universalios salės lankytojams, tiek Komunikacijos ir informacijos centrui, tiek intelektualinio ugdymo patalpų naudotojams.   200 kv. m. bendrojo ploto komunikacijos ir informacijos centrui (bibliotekai):   * 110 kv. m. susitikimų vieta – priėmimo salė, skaitykla, spaudos konferencijų centras aprūpintas informacinių technologijų prieigomis. Vieta skirta susitikimams, komunikacijai, kai vieni bendruomenės nariai dalinasi savo gebėjimais su kitais bendruomenės nariais - rengia neformalius susitikimus, naudojasi nemokamu belaidžiu interneto ryšiu, bendrauja, gali skaityti periodinius leidinius. Šioje patalpose galėtų būti teikiamos ir interaktyvios informacijos apie Vilnių ir Lietuvą paslaugos – galėtų būti įrengti informacijos terminalai. Šioje patalpose būtų galima organizuoti ir spaudos konferencijas prieš įvairius sporto ar kultūros renginius. Priėmimo salė – tai viso objekto centras: informacinis ir orientacinis centras, įėjimo kontrolė ir vieta, iš kurios galima patekti į visas kitas zonas. Ji bus skirta demonstracinėms viešosioms paslaugoms, teikiamoms pastato viduje. Joje bus įrengta registratūra, kurios funkcijos tokios: * informacija ir orientavimas; * registracijos vieta; * dokumentų skolinimas ir grąžinimas.   Ši registratūra bus prie skaityklos įėjimo, netoli apsaugos vartų.   * 40 kv. m. knygų ir kitų spaudinių išdavimas į namus (tradicinė bibliotekų veikla), bibliotekos kaupiamas ir lankytojams išduodamas spaudinių fondas būtų komplektuojamas, atsižvelgiant į daugiafunkcinio komplekso koncepciją, t.y. daugiau dėmesio skiriant kultūrai, sportui ir neformaliajam ugdymui; Skaitykloje turi būti šios zonos: * dokumentų lentynos, suskirstytos pagal temų laukus; * skaitymo zonos; * kompiuterizuotos darbo vietos, skirtos paieškai bibliotekos elektroniniuose kataloguose; * kompiuterizuotos darbo vietos su interneto ryšiu; * atskiros darbo vietos: stalai, kėdės, elektros išvadai, atskiros lempos; * kolektyvinės darbo vietos; * Informacinio raštingumo patalpa skirta konsultuoti visuomenei ir informuoti apie saugyklose esančių dokumentų tvarką ir išdavimą. * Skaitykla bus sujungta su reprografijos patalpa, kurioje bus neutrali akustika. Ši patalpa bus lengvai prieinama iš dokumentų laikymo zonų. * 35 kv. m. video peržiūrų patalpa; Vaizdo peržiūrų patalpoje bus įrengtos kompiuterizuotos darbo vietos atskiruose langeliuose, kad galima būtų peržiūrėti multimedijų dokumentus. * 15 kv. m. pagalbinės patalpos.     200 kv. m. bendrojo ploto intelektinio ugdymo patalpų.   * 4 x 50 kv. m. intelektualinio ugdymo patalpos vaikams ir šeimai, kuriose būtų organizuojami neformalaus ir pilietinio ugdymo užsiėmimai vaikams ir suaugusiems, piešimo, dailės, kūrybinės dirbtuvės, kalbų, modernių technologijų taikymo programos, stalo tenisas, šachmatų, animacijos ir t.t. |
| **Specialieji reikalavimai** | 1.200 kv. m. bendrojo ploto kultūros ir ugdymo centro veikloms:   * Salė ir transformuojami moduliai funkcionuotų kaip scenos menų erdvės, kuriose vyktų dainų ir šokių ansamblių repeticijos, teatro studijų, būrelių veiklos, galėtų vykti mobilūs sceniniai pasirodymai, projektinė - ugdomoji veikla, konferencijos, bendruomenių susirinkimai, susitikimai su bendruomenę. * Kiekvienas modulis turėtų būti atskiriamas su skydinėmis pertvaromis, taip užtikrinant nepriklausomą nuo kitų veiklų garso izoliaciją. Moduliai turi turėti tinkamą akustiką, atskirą apšvietimą, vėdinimo sistemas. Aukštis nemažiau 5 m. Grindų danga - parketas. Salėje turi būti įrengta daugiafunkcinė konferencijų įranga, kita įranga būtina šioms veikloms. * Kultūros ir ugdymo centras, negali būti po tribūnomis, turi būti funkciškai nepriklausomame ir fiziškai atskirame pastate, kad masiniai renginiai netrukdytų centro veiklai. Siekiant išvengti veiklos trukdžių būtina eliminuoti pašalinio garso patekimą į patalpas per konstrukcijas ir inžinerinius tinklus. Kultūros ir ugdymo centro ir bibliotekos universalios salės patalpos turi būti greta informacijos ir komunikacijos centro bei administracinių patalpų, sujungtos funkciniais ryšiais ir pasiekiamos neišeinant į lauką . * Kultūros ir ugdymo centras, įskaitant ir bendrąsias zonas bei judėti skirtą plotą, turi skatinti intelektinį augimą, diskusijas, bendradarbiavimą, turi būti pritaikytas neformaliems susitikimams. * Siekiant skatinti bendravimą ir inovacijas, kultūros ir ugdymo centre turi būti įdiegtos naujos informacijos ir komunikacijos technologijos.   200 kv. m. bendrojo ploto komunikacijos ir informacijos centrui:   * Perkėlus šiuo metu veikiančią Musninkų g. 12-37 adresu įsikūrusią VSCB Šeškinės biblioteką į didesnes patalpas būtų galima įsteigti bendruomenės ir šeimos edukacinę, informacinę ir kultūrinę aplinką gerinantį komunikacijos ir informacijos centrą, kurio paslaugos atitiktų Daugiafunkcinio komplekso koncepciją. * Patalpose turi būti įdiegtos apšvietimo, įgarsinimo, vėdinimo, šildymo, elektros, apsauginės signalizacijos, priešgaisrinės signalizacijos, vaizdo projektorių ir telekomunikacijų inžineriniai sprendiniai leidžiantys patalpas eksploatuoti pagal paskirtį.   200 kv. m. bendrojo ploto intelektinio ugdymo patalpų.   * Intelektualinio ugdymo patalpos turi būti greta informacijos ir komunikacijos centro. Grindys - heterogeninė PVC danga. Visos patalpos turi būti šviesios su nepriklausoma vėdinimo sistema, gera akustika, ne mažiau kaip 3 m aukščio, po 12 kv. m. pagalbines patalpas su sanitariniais mazgais, ir atskiru WC pritaikytu neįgaliesiems, kūdikių pervystimui. Viena patalpa pritaikyta informacinių komunikacijų ugdymui iki 10 vietų kompiuterių klasės principu su specifiniais baldais, numatant pagalbinėse patalpose serverinę.   Konferencijų salė bus tiesiogiai sujungta su priėmimo sale, kad ją galima būtų nesunkiai išnuomoti.  Sanitarinės patalpos turi būti tinkamo dydžio ir apdairiai numatytos visose viešosiose zonose.  Teritorine struktūra ir zonų ženklinimu turi būti užtikrintas sklandus ir patogus žmonių judėjimas.  Interjero dizainu lankytojai turi būti skatinami užeiti į šią vietą, čia pasilikti ir grįžti.  Siekiant sukurti ramią, padedančią sutelkti dėmesį aplinką, turi būti įdiegti pakankamas akustines savybes užtikrinantys sprendimai. Turi būti naudojama kuo daugiau natūralaus apšvietimo šaltinių.  Skirtingos darbo aplinkos (dydžiu, spalvomis, apšvietimu, danga ir pan.) turėtų padėti atskirti zonas pagal pagrindinę temą.  Baldai turi būti pritaikyti skirtingiems skaitytojų tipams: vaikams, suaugusiems, žmonėms su negalia, moksleiviams ir pan.  Judėjimas tarp knygų lentynų turi vykti sklandžiai (ypač žmonėms su negalia ir vežimėliams). |

### 

### **Nacionalinio sporto muziejaus objektas**

|  |  |
| --- | --- |
| **Paskirtis** | Skleisti žinią ir didinti visuomenės informuotumą apie Lietuvos sporto paveldą |
| **Eksploatuotojai** | Biudžetinė įstaiga „Lietuvos sporto muziejus“/ apie 20 darbuotojų |
| **Naudotojai** | Lietuvos gyventojai ir svečiai  Ikimokyklinio ugdymo įstaigų vaikai, moksleiviai, studentai, sportininkai |
| **Funkcinės zonos** | **Iš viso – 1.500 kv. m. naudingo ploto** *[neįskaitant judėjimo zonų ir techninių patalpų]* |
| **Bendrieji reikalavimai** | KKSD parengta muziejaus preliminari koncepciją aprašyta 1 Specifikacijų priede.  Įgyvendinant šią veiklą, yra numatyta įrengti 1.500 kv. m. sporto muziejaus patalpas.  Planuojama, kad nacionalinis sporto muziejus apims mažiausiai 10 ekspozicijų salių (kiekviena salė – 50-150 kv. m, iš viso 1.200 kv. m.), eksponatų saugyklą (250 kv. m.), darbuotojų patalpas, pagalbines patalpas bei sanitarinius mazgus (150 kv. m.). |
| **Specialieji reikalavimai** | Teritorine struktūra ir zonų ženklinimu turi būti užtikrintas sklandus ir patogus žmonių judėjimas.  Ekspozicijų salės, darbuotojų patalpos ir sandėliai turi būti pakankamai didelių matmenų ir su aukštomis lubomis bei didelėmis durimis, kad galima būtų priimti, vežti ir laikyti didelius objektus.  Susitikimų ir ugdymo zona bus tiesiogiai sujungta su priėmimo sale ir parodų sale. Ji turės atskirą įėjimą iš priėmimo salės, kad ją būtų galima nuomoti.  Sanitarinės patalpos turi būti tinkamo dydžio ir apdairiai numatytos visose viešosiose zonose. |

### 

### **Viešųjų kultūros ir sporto renginių infrastruktūros objektas**

|  |  |
| --- | --- |
| **Paskirtis** | Organizuoti didelio masto renginius didžiąją metų dalį  Organizuoti komercinius renginius |
| **Eksploatuotojai** | Projekto bendrovė |
| **Naudotojai** | Lietuvos gyventojai ir svečiai.  Sporto šakų federacijos.  Valstybės institucijos (valstybės numatomi renginiai).  Klubai, atlikėjai, darbuotojai. |
| **Funkcinės zonos** | Sporto rungtynėms ir kultūros renginiams skirtas stadionas (ne mažiau kaip 15.000 stacionarių vietų);  Komercinės zonos (1.200 kv. m.);  VIP žiūrovų zonos (700 kv. m.);  VIP transporto priemonių stovėjimo aikštelė (6.000 kv. m.);  Renginių paruošimas (400 kv. m.);  Renginių priežiūra (300 kv. m.);  Komentatorių kabinos (200 kv. m.);  Konferencijų salė (200 kv. m.);  Pagalbinės ir administracinės patalpos (1.400 kv. m.). |
| **Bendrieji reikalavimai** | Privalo atitikti ne žemesnės nei UEFA IV kategorija keliamus reikalavimus.  Mažiausias stacionarių vietų skaičius turi būti 15.000 vietų, iš kurių:   * Vietos žmonėms su negalia – 240 vietų; * Vietos klubo nariams – 2.000 vietų; * Privačios arba VIP ložės – 760  vietų.   Žaidimo aikštė turi būti 105 x 68 m dydžio. Papildomos treniravimosi zonos, reikalingos šalia žaidimo aikštės žaidėjams apšilti, turi būti mažiausiai 8,5 m atstumu nuo šoninės ir mažiausiai 10 m atstumu nuo vartų linijos. Todėl visa žaidimo aikštė su pagalbine zona bus 125 m (ilgis) x 85 m (plotis) dydžio.  Planuojant šį Objektą ir priimant bei įgyvendinant sprendimus, svarbus:   * artumas iki žaidimo aikštės ir optimalus vizualinis komfortas; * optimalus šiluminis komfortas visomis oro sąlygomis; * sklandžiai judantis žmonių srautas ir jo greitis (prevencinės priemonės dėl žmonių spūsčių formavimosi);   Turi būti sukurta infrastruktūra žiūrovų aptarnavimo poreikiams: restoranas, gėrimų baras, prekybos zona, informacijos ir pramogų centras, sanitarinės patalpos ir pan.  Turėtų būti numatytos dvi tribūnų grupės: žemesnioji tribūnų grupė ir aukštesnioji tribūnų grupė. Apsaugotas vidinis koridorius turėtų būti skirtas naudoti ir žemesniajai, ir aukštesniajai platformoms. Tiesiogiai iš koridoriaus bus matoma žaidimo aikštė, kuri bus skirta gyvam bendravimui su siūlomomis paslaugomis žiūrovams.  Projektuojant ir sukuriant tribūnas turi būti atsižvelgta į žiūrovų segmentaciją: privačios ir VIP ložės bus išdėstytos viduriniame tribūnų lygmenyje, plačiajai visuomenei ir žiniasklaidos atstovams – žemesniojoje ir aukštesniojoje platformose.  Stacionarių vietų padėties kokybė ir bilietų pasirinkimo galimybės turi būti įvairios, kad žmonės su negalia turėtų tokias pačias galimybes, kaip ir kiti žiūrovai. Jie turi turėti galimybę tiesiogiai patekti į apsaugotą sėdėjimo zoną.  Iš visų VIP ložių bus tiesiogiai matoma žaidimo aikštė, iš jų galima bus tiesiai patekti į stacionares VIP vietas. VIP priėmimo zonos bus suprojektuotos kaip modulinės platformos su maitinimo paslaugomis, sanitarinėmis patalpomis ir daiktų laikymo zonomis.  Būtina numatyti koncertuojančių kolektyvų persirengimo, poilsio kambarius;  Sanitarinių patalpų ir įrenginių (WC, dušų ir kt.), transporto priemonių parkavimo vietų kiekis turi būti pakankamas dalyviams ir žiūrovams ir ne mažesnis nei reikalaujama pagal higienos normas ir teisės aktus. |
| **Specialieji reikalavimai** | Kad žiūrovai būtų apsaugoti nuo blogo oro, stadione virš stacionarių vietų turi būti įrengtas stacionarus stogas.  Infrastruktūra turi būti daugiafunkcė (sporto, kultūros arba komerciniams renginiams), turi būti sudarytos sąlygos skirtingoms konfigūracijoms patenkinamomis sąlygomis. Atsižvelgiant į galimą renginių įvairovę, Dalyvis turi ištirti galimybę priderinti stacionarių vietų skaičių naudojant mobiliąsias integruotas tribūnas arba išmontuojamąsias tribūnas.  Siekiant užtikrinti pelningumą, galimybė lengvai ir greitai pasiruošti renginiui yra labai svarbi. Atsižvelgiant į tai, būtina numatyti mažiausiai vieną įvažiavimo ir išvažiavimo į žaidimo aikštę vietą sunkvežimiams ir mašinoms, pageidautina, kiekvienoje išmontuojamos scenos pusėje.  Projekte turi būti numatytas profesionalios garso ir apšvietimo įrangos su pakabinamais prietaisais ir reikalinga elektros energija instaliavimas.  Aikštės dangos tipas turi atitikti keliamus reikalavimus ir optimaliai parinktas įvertinus eksploatacines sąlygas / apkrovas (dirbtinė ar natūrali danga). |

# PASLAUGŲ SPECIFIKACIJOS

## Įvadas

Šiame skyriuje pateikti Paslaugoms keliami būtiniausi reikalavimai, kuriuos turi atitikti Dalyvių Komisijai teikiami Sprendiniai.

## Pagrindiniai paslaugų uždaviniai ir aprėptis

Paslaugų teikimo tikslas – Daugiafunkcio komplekso prieinamumas, Paslaugų kokybės užtikrinimas ir atitiktis Specifikacijoms visą Koncesijos sutarties galiojimo laiką.

### **Daugiafunkcio komplekso ir Naujo turto, reikalingo Paslaugų teikimui, valdymo aprėptis**

Į Projekto bendrovės Daugiafunkciame komplekse teikiamų Paslaugų komplektą įeina šios Paslaugos:

1. Techninės priežiūros paslaugos (žr. 5.3.)
2. Apsaugos paslaugos (žr. 5.4.)
3. Valymo ir generalinio valymo paslaugos ir atliekų tvarkymo (žr. 5.5.)
4. Žaliųjų zonų priežiūra (žr. 5.6.)
5. Renginių organizavimo paslaugos (žr. 5.7.)
6. Komunalinės paslaugos (žr. 5.8.)
7. Pagalbos centro Paslaugas (žr. 5.14.1.)

### **Pagrindiniai Paslaugų teikimo uždaviniai**

Projekto bendrovės veiklos rezultatai vertinami pagal atitiktį arba neatitiktį (nurodant, ar Projekto bendrovės veiklos rezultatai atitinka Specifikacijų reikalavimus ar jų neatitinka), pagal reikalavimus, išdėstytus Specifikacijose.

Visų Projekto bendrovės teikiamų Paslaugų uždavinys yra užtikrinti:

1. Žmonių ir turto saugumą ir apsaugą;
2. Projekto apimtyje viešųjų paslaugų ir kitų veiklų tęstinumą;
3. Ilgalaikį pastatų tvarumą, ypač pastatų ir įrangos tikėtiną likutinį naudojimo laiką sutarties pabaigoje, kaip numatyta Specifikacijų 6.1.1. skyriuje.
4. Tvarius veikimo rezultatus, artimus pradinių rezultatų lygmeniui;
5. Atlikti visą planinę veiklą (techninės priežiūros paslaugas ar kitas paslaugas) laiku.

### **Uždavinių vykdymo būtinieji veiksmai**

Kad būtų įvykdyti Paslaugoms keliami uždaviniai, Projekto bendrovė turi atlikti tokius veiksmus:

1. Reaguoti į įspėjimus ir intervencinių veiksmų prašymus;
2. Suteikti žmogiškuosius ir techninius išteklius;
3. Suburti kvalifikuotą Paslaugų teikimo komandą;
4. Užtikrinti budėjimą techniniais ir Paslaugų teikimo organizavimo klausimais budėjimo paslaugą;
5. Laikytis reagavimo laiko, taisymo laikotarpio ir galutinio taisymo laikotarpio terminų taip, kaip jie yra aprašyti šiose Specifikacijose;
6. Jeigu būtina, naudotis išorinės ekspertizės paslaugomis;
7. Naudoti tinkamus įrankius ir medžiagas;
8. Pasirūpinti atsargomis ir Atsarginėmis dalimis;
9. Užtikrinti Funkcinių zonų Prieinamumą;
10. Užtikrinti atitiktį standartams ir reglamentams;
11. Teikti ataskaitas kaip numatyta šiose Specifikacijose.

Projekto bendrovės veikla bus vertinama pagal pasiektus Pagrindinius veiklos rezultatų rodiklius (žr. 2 priedas).

## Techninės priežiūros paslaugų specifikacija

Projekto bendrovė privalo laikytis galiojančių teisės aktų, reglamentų ir standartų, taikomų Lietuvoje.

Teikiant Techninės priežiūros paslaugas, turi būti užtikrinta profilaktinė techninė priežiūra ir nuolatinė priežiūra šalinant gedimus bei užtikrinant sklandų Objektų funkcionavimą.

Techninės priežiūros paslaugos atliekamos laikantis standarto EN 13306:2010 nuostatų.

### **Techninės priežiūros aprėptis**

Projekto bendrovė turi vykdyti Daugiafunkcio komplekso ir Naujo turto techninę priežiūrą įskaitant toliau nurodytus darbų paketus (sąrašas nebaigtinis):

1. Šildymo ir vėsinimo sistema (gamyba, paskirstymas);
2. Ventiliacijos sistema ir dūmų šalinimo sistemos (oro paruošimo / šalinimo įrango, valdymo įranga, ortakiai);
3. Šaltas ir karštas vanduo (gamyba, paskirstymas, šalinimas);
4. Nuotekų šalinimas (surinkimas, nuvedimas, valymo įrenginiai);
5. Priešgaisrinė sauga (gesintuvai, sausieji ir cirkuliaciniai statvamzdžiai, gaisriniai hidrantai);
6. Gaisro aptikimo sistema (priešgaisrinis valdymo skydas, kabeliai, jutikliai);
7. Aukštosios ir žemosios įtampos instaliacijos (gamyba, paskirstymas), įskaitant avarinį elektros energijos tiekimą);
8. Silpnų srovių sistemos (įranga, kabeliai, prietaisai);
9. Keltuvai ir liftai;
10. Durys, vartai ir automatinės užtvarai;
11. Dangos ir stogai (stogai, stogeliai, , fasadai, , apsaugos priemonės nuo saulės)
12. Furnitūra;
13. Scenos mechanizmai ir įranga (apšvietimas, garso ir vaizdo sistemos).

Pagal Europos standartą EN 13306 Projekto bendrovė atlikdama profilaktinę techninę priežiūrą turi vykdyti veiksmus iš anksto nustatytais laiko intervalais arba pagal nustatytus kriterijus. Profilaktine priežiūra siekiama sumažinti gedimų tikimybę arba Objekto veikimo pablogėjimą.

Pagal Europos standartą EN 13306 profilaktinė techninę priežiūrą turi sudaryti dvi pagrindinės veiklos rūšys, kaip apibrėžta terminų žodyne:

1. Planinė techninė priežiūra, kurią sudaro profilaktinė techninė priežiūra, atliekama pagal nustatytus laiko intervalus arba naudojimo apimtis, tačiau be pirmesnio būsenos tyrimo.
2. Techninė priežiūra pagal poreikį ir prognozuojamoji techninė priežiūra, kurią sudaro profilaktinės techninės priežiūros darbai, pagrįsti įrangos veikimo charakteristikomis ir (arba) parametrų stebėjimu, ir atitinkami veiksmai.

Techninė priežiūra šalinant gedimus turi apimti visus veiksmus, kuriais siekiama laikantis taikomų standartų remontuoti Daugiafunkcio komplekso Objektus ir Naujo turto vienetus įvykus gedimui.

### **Techninės priežiūros paslaugų lygmenys**

Techninės priežiūros darbai turi apimti veiklas, kurios padalinamos į 5 lygmenis. Šie lygmenys leidžia klasifikuoti techninės priežiūros veiklas bei skirti konkretų techninės priežiūros darbų lygmenį skirtingoms šalims.

Techninės priežiūros lygmenys pateikti 5.1 lentelėje.

**5.1 lentelė**. Techninės priežiūros lygmenys

| **Techninės priežiūros lygmuo** | **Aprašas** | **Profilaktinės techninės priežiūros pavyzdys** | **Techninės priežiūros šalinant gedimus pavyzdys** |
| --- | --- | --- | --- |
| 1 | Nesudėtingi veiksmai, būtini veiklai vykdyti, atliekami su nesudėtingais ir lengvai pasiekiamais elementais. | Kontrolės ir kalibravimo veikla (apšvietimo įrangos būklė ir veikimas, langai, grindys, atsparumas vandeniui ir pan.) | Pavienių lempų keitimas  Panaudotų elementų keitimas nesudėtinguose ir lengvai pasiekiamuose elementuose |
| 2 | Veiksmai, kuriems reikalingos nesudėtingos procedūros arba nesunkiai instaliuojama pagalbinė įranga ir kuriuos atlieka kvalifikuoti darbuotojai, naudodamiesi išsamiomis procedūromis ir pagalbine įranga, kaip apibrėžta Techninės priežiūros plane | Kontrolės ir kalibravimo veikla, susijusi su įrangos veikimu  Sunkiai pasiekiamų elementų keitimas  Vandentiekio tinklų, elektros tinklų, atsparumo vandeniui kontrolės veikla | Pavienių elementų standartinių Atsarginių dalių keitimas (didelės lempos, apdailos elementai, kabamųjų lubų plokštės, saugikliai, diržai, elektros lizdai ir pan.)  Nedidelės apimties dažymo darbai |
| 3 | Veikla, kuriai reikalingos sudėtingos procedūros arba sudėtingos įrangos vienetai (kėlimo įrenginiai). Šio tipo techninės priežiūros veiklai reikalingi kvalifikuoti darbuotojai, kurie naudojasi išsamiomis procedūromis ir pagalbine įranga, kaip apibrėžta Techninės priežiūros plane | Kontrolės, nustatymo ir kalibravimo veikla, kuriai reikalinga išorinė matavimo arba kalibravimo įranga  Sudėtingų įrangos elementų profilaktinė techninė priežiūra  Elektros įrangos valymas  Fasado elementų atsparumo vandeniui kontrolė | Įrangos sudedamųjų komplektų (spynų, apšvietimo elementų, čiaupų) keitimas  Dalinio durų, langų, sienų ir pan. būklės pablogėjimo taisymas |
| 4 | Veikla, kuriai reikia techninės ekspertizės arba instaliuoti specialią pagalbinę įrangą. Šio tipo veiklą atlieka specializuotos srities technikai arba technikų komanda, remdamasi bendrosiomis ir specialiosiomis Techninės priežiūros plane | Dalinis arba bendrasis mechanizmo arba įrangos vieneto taisymas, kuriam nereikia įrangos išmontuoti.  Vibracinė, mechaninė, elektros ir termografinė analizė  Įrangos taisymas dirbtuvėse, susijęs su profilaktinės techninės priežiūros kontrole | Durų, dalies tvoros keitimas, dingusio atsparumo vandeniui atkūrimas, pratekančio stogo taisymas  Kompresoriaus vožtuvų, siurblių keitimas |
| 5 | Veikla, kuriai reikalinga konkreti praktinė patirtis, technologijos, procesai arba pramoninė įranga  Iš esmės tokio tipo techninės priežiūros darbus (renovaciją ir (arba) atnaujinimą) atlieka statybų rangovas arba kitas specialus rangovas su specialia pagalbine įranga, nurodyta įrangos tiekėjo | Bendras taisymas išmontuojant įrangą arba mašiną  Elementų ir (arba) įrangos, pasibaigus galiojimo laikui arba naudojimo trukmei, keitimas | Svarbūs taisymo darbai, kuriuos atlieka statybų rangovas, didelio masto betonavimo darbai, kuriais keičiami pastato arba patalpos matmenys ar geometrija  Kelių ir komunalinių sistemų renovacija  Grindų dalių, stogo dalių, kabamųjų lubų ir apdailos darbų patalpoje ir (arba) zonoje nuodugni renovacija |

Techninės priežiūros gyvavimo ciklo Darbai turi atitikti visas 5 lygmens techninės priežiūros veiklas, įskaitant atnaujinimą ir pagrindinę įrangą pagal taikomus standartus. Gyvavimo ciklo Darbus visų pirma sudaro:

1. Įrangos tiekimas tuo atveju, kai įranga sugenda;
2. Šalutiniai Darbai, būtini infrastruktūrai atnaujinti (įskaitant vidaus pertvarų, pakabinamų lubų, izoliacijos, dažų, grindų, baldų, aukštosios įtampos ir žemosios įtampos įrangos, tinklų ir komunalinių sistemų, oro kondicionavimo ir kitos techninės įrangos atnaujinimą);
3. Eksploatavimo laiko pabaigos sulaukusių įrenginių atnaujinimas;
4. Įrenginių, kuriems reikalingi nauji statybiniai Darbai, atnaujinimas.

Specifikacijų 5.2 ir 5.3 lentelėse nurodytas profilaktinės techninės priežiūros ir techninės priežiūros šalinant gedimus bei kapitalinio remonto paslaugų paskirstymas Projekto bendrovei ir Suteikiančiosioms institucijoms.

|  |  |  |  |  |
| --- | --- | --- | --- | --- |
| **5.2 lentelė.** Techninės priežiūros paslaugų, susijusių su techniniais darbų paketais, aprėptis | | | | |
| **Darbų paketas** | | **Projekto bendrovė** | | **Suteikiančiosios institucijos** |
| **Oro kondicionavimas** | |  | |  |
| **Šildymo ir (arba) vėsinimo gamybos infrastruktūra** | | **X** | |  |
| **Ventiliacija ir oro šalinimas** | | **X** | |  |
| **Šildymo ir vėsinimo infrastruktūra** | | **X** | |  |
| **Vandens tiekimas ir šalinimas** | |  | |  |
| **Šalto vandens tiekimo ir paskirstymo infrastruktūra** | | **X** | |  |
| **Karšto vandens ruošimo ir paskirstymo infrastruktūra** | | **X** | |  |
| **Sanitariniai įrenginiai ir prietaisai** | | **X** | |  |
| **Nuotekų šalinimo infrastruktūra** | | **X** | |  |
| **Elektros tiekimo ir paskirstymo sistemos** | |  | |  |
| **Pagrindinė ir avarinė elektros gamyba (aukštosios įtampos elementai, transformatoriai, žemosios įtampos elektros skydinės, elektros skydinės spintos)** | | **X** | |  |
| **Apšvietimas (vidaus, išorės, apsauginis)** | | **X** | |  |
| **Elektros paskirstymo infrastruktūra (elektros laidai, įrenginiai)** | | **X** | |  |
| **Apsaugos nuo žaibo infrastruktūra** | | **X** | |  |
| **Silpnų srovių sistemos** | |  | |  |
| **Įėjimo kontrolė ir (arba) apsaugos nuo įsilaužimo infrastruktūra (jutikliai, skiriamieji ženklai)** | | **X** | |  |
| **AVSS (kameros, įrašymo valdymo įrenginiai)** | | **X** | |  |
| **Pastato automatinės valdymo sistemos (angl. BMS)** | | **X** | |  |
| **Kompiuterizuota techninės priežiūros valdymo sistema (KTPVS)** | | **X** | |  |
| **IT infrastruktūra (kabeliai, komutacinės spintos, , serveriai, interneto prieiga)** | | **X** | |  |
| **Telefonas ir vidinio ryšio infrastruktūra** | | **X** | |  |
| **Asmeniniai kompiuteriai ir elektroniniai prietaisai (org. technika)** | |  | | **X** |
| **Stacionari įranga (vaizdo projektoriai)** | | **X** | |  |
| **Kilnojami vaizdo projektoriai** | |  | | **X** |
| **Priešgaisrinės saugos sistema** | |  | |  |
| **Gaisro aptikimo infrastruktūra (jutikliai, signalizacija, ženklinimas, avarinių išėjimų valdymas)** | | **X** | |  |
| **Priešgaisrinės saugos įranga (gesintuvai, sausieji ir cirkuliaciniai statvamzdžiai), įskaitant ženklinimą, intervenciją ir evakuacijos planus** | | **X** | |  |
| **Kėlimo sistemos** | |  | |  |
| **Keltuvai ir liftai** | | **X** | |  |
| **Automatinės durys ir užtvarai** | |  | |  |
| **Automatinės durys ir užtvarai** | | **X** | |  |
| **5.3 lentelė.** Techninės priežiūros, susijusios su kitais darbų paketais, aprėptis | | | | |
| **Darbų paketas** | **Projekto bendrovė** | | **Suteikiančiosios institucijos** | |
| **Inžineriniai darbai** |  | |  | |
| **Sienos, kolonos** | **X** | |  | |
| **Fasadai ir dangos** | **X** | |  | |
| **Langai, lauko durys, apsaugos nuo saulės priemonės)** | **X** | |  | |
| **Stogai ir kitos hidroizoliuojančios konstrukcijos** | **X** | |  | |
| **Apdaila** |  | |  | |
| **Vidaus durys, vitrinos** | **X** | |  | |
| **Vidinės apsaugos nuo saulės sistemos** | **X** | |  | |
| **Metalo dirbiniai** |  | |  | |
| **Grotelės ir turėklai** | **X** | |  | |
| **Metalo dirbiniai (apskardinimai)** | **X** | |  | |
| **Antriniai dirbiniai** |  | |  | |
| **Dažai ir (arba) sienų danga** | **X** | |  | |
| **Grindų danga** | **X** | |  | |
| **Pakabinamos ir kitos lubos** | **X** | |  | |
| **Pertvaros** | **X** | |  | |
| **Stacionarūs ir kilnojami baldai** | **X** | |  | |
| **Ženklinimas** | **X** | |  | |
| **Keliai ir takai** |  | |  | |
| **Keliai ir pėsčiųjų takai** | **X** | |  | |
| **Scenos įranga** |  | |  | |
| **Apšvietimas** | **X** | |  | |
| **Garso sistema** | **X** | |  | |
| **Vaizdo sistema** | **X** | |  | |
| **Kita scenos įranga** | **X** | |  | |
| **Stacionarios vietos** | **X** | |  | |
| **Kita įranga (tik sportinių objektų: neformaliojo ugdymo veiklai skirta infrastruktūra ir didelių viešųjų kultūros ir sporto renginių organizavimo infrastruktūra)** |  | |  | |
| **Aikštės su natūralia ir aikštės su dirbtine danga** | **X** | |  | |
| **Stacionari sportinė įranga** | **X** | |  | |
| **Kilnojama sportinė įranga** | **X** | |  | |

Priešgaisrinės saugos veikla yra sudėtinė Techninės priežiūros paslaugos dalis. Projekto bendrovė atsakingas už visas priešgaisrinės saugos veiklas, įskaitant:

1. Priešgaisrinės saugos atitiktį galiojantiems reglamentams;
2. Priešgaisrinės saugos įrangos priežiūrą ir kontrolę;
3. Prevencines priešgaisrinės saugos patikras siekiant nustatyti galimą gaisro pavojų;
4. Intervenciją prasidėjusio gaisro atveju, įskaitant pagalbą žmonėms;
5. Pirmosios pagalbos teikimą nelaimingo atsitikimo atveju;
6. Reguliarias avarinės evakuacijos pratybas;
7. Priešgaisrinės saugos taisyklių nustatymą ir atnaujinimą, procedūrų vykdymą ir ženklinimą visose horizontalaus judėjimo zonose, taip pat laiptinėse ir liftuose;
8. Priešgaisrinės saugos signalizacijų valdymą;
9. Priešgaisrinės saugos audito kas 2 metus organizavimą pasitelkiant nepriklausomą tikrintoją.

Projekto bendrovė įsipareigoja įgyvendinti visas per auditą pateiktas rekomendacijas per 6 (šešis) mėnesius baigus auditą. Tuo atveju, jeigu auditas neorganizuojamas per 2 (du) mėnesius nuo suplanuotos datos, Savivaldybė organizuos auditą Projekto bendrovės sąskaita.

Priešgaisrinės saugos veiklas Projekto bendrovė turi teikti visą parą, septynias dienas per savaitę. Veikimo metodika budėjimo ir renginio režimu, įskaitant intervencijų prašymus ne įprastomis Darbo valandomis, bus numatyta Techninės priežiūros plane. Ne įprastomis darbo valandomis visi signalizacijos signalai turi būti nukreipiami į nuotolinio stebėjimo patalpas.

Projekto bendrovė atsako už susijusių Eksploatuotojo darbuotojų, atsakingų už saugos valdymą, mokymą, įskaitant:4 (keturių) val. mokymą per metus susijusiems darbuotojams, kaip paskirta Savivaldybės. Mokymo sesijos bus susijusios su:

1. Apsaugos nuo gaisro ir priešgaisrinės saugos priemonėmis;
2. Teritorijoje esančia technine įranga;
3. Reglamentų reikalavimais, susijusiais su priešgaisrine sauga;
4. Gesintuvų naudojimu atliekant pratybas su tikra ugnimi, naudojant skirtingų tipų įrangą;
5. Avarinės intervencijos manevrais pastatų viduje.

Projekto bendrovė bus atsakingas už visų būtinų komunikacijos ir apsaugos prietaisų įsigijimą.

### **Techninės priežiūros planas**

Kaip savo Preliminaraus, Išsamaus ir Galutinio (jeigu Dalyvis bus kviečiamas pateikti) pasiūlymo dalį Dalyvis parengs **Techninės priežiūros planą,** apimsiantį kiekvieną Darbų paketą ir kiekvieną įrangos vienetą, kurie yra šio Projekto Darbų aprėpties dalis.

Dalyvio parengtame Techninės priežiūros plane turi būti atsižvelgta į visus 1–5 lygmenų profilaktinius ir taisymo veiksmus. Dalyvis turi nurodyti atliekamų Darbų apimtis, darbų atlikimo grafiką, pagrindinius medžiagų, kurios bus naudojamos, tipus ir nurodyti jų eksploatavimo laiką, taip pat techninės priežiūros dažnumą bei pagrindinių medžiagų gyvavimo ciklo (kapitalinio remonto) darbus.

Kiekvieno Daugiafunkcio komplekso Objekto Techninės priežiūros planas bus pateiktas patvirtinti Savivaldybei. Projekto bendrovė privalo laikytis Techninės priežiūros plano. Už Techninės priežiūros plano nesilaikymą taikomos išskaitos.

**Techninės priežiūros plane** turi būti nurodyta:

1. Įvadas, kuriame nurodyta techninės priežiūros Paslaugų uždaviniai ir kuriame veiklos būtų konkrečiai suskirstytos į techninės priežiūros (profilaktinės ir techninės priežiūros šalinant gedimus) ir kapitalinio remonto ir (arba) atnaujinimo veiklas.
2. Profilaktinės techninės priežiūros Darbų tipas, remiantis įrangos tiekėjų rekomendacijomis ir taikomais reglamentais.
3. Profilaktinės techninės priežiūros Darbų, kurie bus atliekami paslaugų teikimo laikotarpiu, planuojamas dažnumas.
4. Žmogiškųjų ir materialinių išteklių naudojimas kiekvienoje profilaktinės techninės priežiūros veikloje (vieno žmogaus darbo dienų skaičius vienai profilaktinės techninės priežiūros veiklai ir pagrindiniai materialiniai ištekliai, būtini profilaktinei techninei priežiūrai vykdyti)
5. Kiekvienos profilaktinės techninės priežiūros veiklos orientacinis veiksmų planas.
6. Parametrai, pagal kuriuos nustatomi techninės priežiūros darbai pagal poreikį ir prognozuojamosios techninės priežiūros darbai, aprašyti terminų žodyne ir Europos standarte EN 13306 (visų pirma Techninės priežiūros planas apibrėžia atitinkamas įspėjamąsias ribas pagal įrangos, dėl kurios reikalingi techninės priežiūros darbai, tipą, įrangos duomenų rinkimo metodiką ir pan.).
7. Kapitalinio remonto veiklos ir (arba) atnaujinimo Darbų atlikimo grafikas ir išlaidų sąmatos, išsamiai nurodytos pagal kiekvieną Darbų paketą, pateiktą per visą Koncesijos sutarties galiojimo laiką, nurodant:
   * 1. Suprogramuotas, suplanuotas veiklas su nurodytu jų biudžetu;
     2. Orientacinę kiekvieno Daugiafunkcio komplekso Objekto elemento (įrangos ir Darbų paketų) naudojimo trukmę, ypač naudojimo trukmę sutarties pabaigoje.

Atskira Techninės priežiūros plano dalimi turi eiti Priešgaisrinės saugos planas. Jame turi būti pateiktas priešgaisrinės saugos veiklų veiksmingumas, įskaitant veiklų metodiką ir procedūras, darbuotojų skaičių dirbant normaliu, budėjimo arba renginio režimu ir įrangos tipą.

Nesant ypatingų aplinkybių Techninės priežiūros planas nekeičiamas pirmuosius 3 Daugiafunkcio komplekso Objektų eksploatavimo metus. Kiekvieno Daugiafunkcio komplekso Objekto Techninės priežiūros planas turi būti atnaujintas pagal kiekvieno Daugiafunkcio komplekso Objekto perdavimo eksploatuoti datą. Planą Projekto bendrovė turi atnaujinti kas 5 metus, remdamasis audito ir (arba) pastatų diagnostikos rezultatais. Atnaujintą planą turi patvirtinti Savivaldybė.

Techninės priežiūros planas turi būti integruotas į KTPVS.

## Apsaugos paslaugos

Projekto bendrovė pasirūpins visomis su saugumu ir apsauga susijusiomis veiklomis, tarp jų:

1. Teritorijos stebėjimas:
2. Teritorijos atidarymas ir uždarymas;
3. Saugos įrangos patikrinimas;
4. Teritorijos vidaus ir išorės stebėjimas ir stebėjimas vaizdo kameromis per AVSS sistemą, įskaitant apsaugą nuo vagystės, įsilaužimo ir chuliganizmo;
5. Patruliavimas svarbiausiose Funkcinėse zonose.
6. Įėjimo kontrolė:
7. Įėjimo į teritoriją kontrolė naudotojams, eksploatuotojų ir paslaugų teikėjų darbuotojams, įskaitant patekimą į transporto priemonių stovėjimo aikšteles ir transporto priemonių logistikos zonas;
8. Registracija ir laikinųjų skiriamųjų ženklų dalijimas.
9. Sauga:
10. Naudotojų atitikties vidaus tvarkos ir gero elgesio taisyklėms, eksploatuotojų nustatytoms kiekvienam Daugiafunkcio komplekso Objektui, kontrolė (pvz., administracijos nustatytos vidaus tvarkos taisyklės darbuotojams ir lankytojams vaikų darželyje);
11. Atgrasymas ir fizinės intervencijos (nesmurtinės) laukiant teisėsaugos institucijų įsikišimo;
12. Evakuacija saugos įspėjimų atveju;
13. Pirmoji pagalba;
14. Pagalba liftuose įstrigusiems žmonėms tais atvejais, kai nėra atitinkamų techninių darbuotojų;
15. Pranešimai teisėsaugos institucijoms ir ryšio palaikymas su ja įsilaužimo ar pažeidimo atveju;
16. Įsilaužimo signalizacijos valdymas: perdavimas, priėmimas ir valdymas;
17. Veiklos dokumentų rengimas ir atnaujinimas, įskaitant lankytojų registracijos ir išsiregistravimo registrą, intervencijų bei apsaugos registrus;
18. Patalpų stebėjimas per AVSS sistemą: į bet kokį pastebėtą defektą ar anomaliją bus reaguojama neatidėliotinu įsikišimu ir pranešama apie tai Savivaldybei ir teisėsaugos institucijoms.
19. Visų Naujo turto dalių, susijusių su saugumu ir apsauga, reguliari patikra ir pranešimai į apsaugos registrą.

Apsaugos paslaugų veiksmingumą, įskaitant Paslaugų metodiką ir procedūras, darbuotojų skaičių dirbant normaliu, budėjimo arba renginio režimu ir Naujo turto tipą, Dalyvis turi aprašyti Sprendinyje, vadinamame **Saugumo ir apsaugos planu**, kuris būtų Preliminaraus, Išsamaus ir Galutinio (jeigu Dalyvis bus kviečiamas pateikti) pasiūlymo dalis. Projekto bendrovė šį Saugumo ir apsaugos planą atnaujins kasmet, jį patvirtins Savivaldybė.

1. Reguliarios apsaugos patikros turi būti atliekamos bent tokiu dažnumu:
2. Įprastos Darbo dienos pradžioje;
3. Vidurdienį;
4. Valandą prieš uždarant kiekvieną Daugiafunkcio komplekso Objektą;
5. 6 (šešios) valandas prieš kiekvieno renginio pradžią.

Apsaugos Paslaugos bus organizuojamos remiantis jungtinėmis Projekto bendrovės ir Daugiafunkcio komplekso konkretų Objektą eksploatuojančios įstaigos darbuotojų vykdomomis procedūromis. Eksploatuotojo darbuotojams bus įteikta santrauka, kurią turi parengti Projekto bendrovė, su skirtingų procedūrų, kurių reikia laikytis incidento ar nelaimingo atsitikimo atvejais, aprašu.

Apsaugos Paslaugų teikėjas turi veikti visą parą, 7 (septynias) dienas per savaitę.

## Valymo ir generalinio valymo, bei atliekų tvarkymo paslaugos

Projekto bendrovė pasirūpins valymo ir generalinio valymo, bei atliekų tvarkymo paslaugomis. Toliau nurodyta Daugiafunkcio komplekso Objektų ir Naujo turto valymo darbų sritys:

1. Kabinetai ir patalpos;
2. Baldai;
3. Vidinės ir išorinės judėjimo zonos;
4. Išorės fasadai;
5. Langai ir stiklai;
6. Durys;
7. Grafičiai ir neteisėtai iškabinti plakatai;
8. Įrangos dalių ir vartojamų prekių (muilas, skystasis muilas, rankšluosčiai, tualetinis popierius ir pan.) įsigijimas ir valdymas. Tokių prekių įsigijimas ir valdymas turi būti vykdomas nuolatos;
9. Atliekų rinkimas ir šalinimas, įskaitant vidinius ir išorinius takus bei judėjimo zonas;
10. Atliekų (popieriaus, pakuočių, buitinių atliekų) rūšiavimas;
11. Atliekų talpyklų valymas ir dezinfekcija;
12. Žiurkių naikinimas, dezinfekcija, vabzdžių, paukščių šalinimas;
13. Teritorijos privažiavimo kelių bei prieigos zonų barstymas druska ir valymas nuo sniego.

Valymo ir generalinio valymo bei atliekų tvarkymo paslaugos turi būti teikiamos laikantis kokybės ir aplinkosaugos standartų, visų pirma susijusių su ES ekologiniu ženklu paženklintų valymo produktų naudojimu ir LST EN 13549-2003 standartu.

Valymo ir generalinio valymo bei atliekų tvarkymo paslaugų veiksmingumą, įskaitant Paslaugų metodiką ir procedūras, darbuotojų skaičių dirbant normaliu, budėjimo arba renginio režimu ir Naujo turto tipą, Dalyvis turi aprašyti dokumente, vadinamame **Valymo ir atliekų tvarkymo planu**, kuris būtų Preliminaraus, Išsamaus ir Galutinio (jeigu Dalyvis kviečiamas pateikti) pasiūlymo dalis.

Turi būti teikiamos dviejų (2) tipų valymo paslaugos:

1. Reguliarios valymo paslaugos, kokios pasiūlytos Dalyvio Valymo ir atliekų tvarkymo plane.
2. Valymo paslaugos pareikalavus, kurios teikiamos gavus tokį prašymą tuo atveju, jeigu vienos patalpos ar zonos valymas Eksploatuotojų laikomas nepatenkinamos kokybės, arba konkretaus įvykio (įskaitant renginius), dėl kurio pablogėja įprastos higienos ir švaros sąlygos, atveju.

Valymo ir atliekų tvarkymo plane turi būti pateikta konkreti išsami informacija apie reguliarių valymo paslaugų dažnumą:

1. Pagal valymo tipą (drėgnasis arba sausasis valymas, generalinis valymas).
2. Pagal Darbų sritys (grindys, baldai, šiukšlių dėžės, sėdynės, ventiliacinės grotelės, vidiniai stalių dirbiniai, pakabinamos lubos ir pan.).
3. Pagal patalpą ar patalpos tipą arba zoną (biurai, priėmimo salė, techninės patalpos) ir
4. Pagal Daugiafunkcio komplekso Objektą.

Projekto bendrovė Valymo ir atliekų tvarkymo planą turi atnaujinti kiekvienais metais ir jį teikti tvirtinti Savivaldybei.

Kasdienes patalpų valymo Paslaugas turi sudaryti bent šie darbai:

1. Nešvarumų pašalinimas nuo durų, palangių ir kitų horizontalių paviršių;.
2. Visų darbinių paviršių ir baldų šluostymas;
3. Baigus valymo Paslaugų darbus turi būti išjungtos visos šviesos ir uždarytis visi langai bei durys.

## Žaliųjų zonų priežiūra

Projekto bendrovė atsakinga už visų vidaus ir išorės žaliųjų zonų priežiūrą, t,y,:

1. Augalų laistymas, vejos pjovimas, jeigu būtina – apsauginių priemonių nuo grybelių infekcijos taikymas.
2. Fizikinis ir cheminis dirvos tyrimas siekiant nustatyti reikalingas papildomas priemones (trąšas) ir fitosanitarinio apdorojimo priemones.
3. Žaliųjų atliekų tvarkymas pagal galiojančius reglamentus (atliekų rūšiavimas, sausų lapų šalinimas, šakos ir augalai po kiekvienos intervencijos).
4. Išorinių kelių ir judėjimo zonų valymas.

Žaliųjų zonų priežiūros Paslaugų veiksmingumą, įskaitant Paslaugų metodiką ir procedūras, darbuotojų skaičių dirbant normaliu, budėjimo arba renginio režimu ir įrangos tipą, Dalyvis turi aprašyti dokumente, vadinamame **Žaliųjų zonų priežiūros planu**, kuris bus Preliminaraus, Išsamaus ir galutinio (jeigu Dalyvis kviečiamas pateikti) pasiūlymo dalis. Projekto bendrovė Žaliųjų zonų priežiūros planą atnaujina kiekvienais metais ir jį teikia tvirtinti Savivaldybei.

## Renginių organizavimo paslaugos

Projekto bendrovė, pagal išankstinį susitarimą suderintu grafiku turi organizuoti Lietuvos Respublikos kultūros ministerijos ir švietimo ir mokslo ministerijos Viešųjų kultūros ir sporto įrenginių infrastruktūroje organizuojamus renginius:

1. Lietuvos dainų šventę;
2. Lietuvos moksleivių dainų šventę;
3. Baltijos šalių studentų dainų šventę „Gaudeamus“;
4. taip pat kitų valstybės institucijų organizuojamus renginius pagal poreikį, bet ne daugiau nei 20 dienų per metus.

Teikiant renginių organizavimo Paslaugas Projekto bendrovė turi užtikrinti būtiną renginių infrastruktūrą ir Naudotojų aptarnavimą. Renginiai Darbo dienų atžvilgiu turi turėti 70 / 30 pasidalinimo santykį, t.y.:

1. 70 proc. renginių turi vykti Darbo dienomis.
2. 30 proc. renginių turi vykti ne Darbo dienomis.

Ši nuostata netaikoma didžiosioms šventėms – Lietuvos dainų šventei, Lietuvos moksleivių dainų šventei, Baltijos šalių studentų dainų šventei “Goudeamus” ir/arba tarptautinio lygio sporto varžyboms organizuoti. Šių renginių datą ir trukmę iš anksto nurodys  Lietuvos Respublikos kultūros ministerijos, Švietimo ir mokslo ministerijos arba Kūno kultūros ir sporto departamento prie Lietuvos Respublikos Vyriausybės atstovai.

## Komunalinės paslaugos

Projekto bendrovė atsako už energijos ir vandens tiekimą ir stebėseną bei turi tiesiogiai sudaryti atitinkamas sutartis su energijos ir vandens tiekėjais. Suteikiančiosios institucijos naudos, kaip tai apibrėžia Sutartis ir šios Specifikacijos kiekvieną Daugiafunkcio komplekso Objektą pagal savo poreikius ir turės teisę reguliuoti vidaus temperatūrą ar kitus kintamuosius, kurie gali turėti įtakos energijos suvartojimui. Projekto bendrovė lieka atsakingas už energijos suvartojimo tikslų laikymąsi, kaip tai aprašyta šiame Specifikacijų skyriuje.

Dalyvis Preliminariame, Išsamiame ir Galutiniame (jeigu Dalyvis kviečiamas pateikti) pasiūlyme turi įtraukti įsipareigojimus laikytis vartojimo tikslų (toliau – bazinis vartojimo koeficientas, arba BVK) kiekvienam Daugiafunkcio komplekso Objektui.

Dalyvis, kaip Preliminaraus, Išsamaus ir Galutinio (jeigu Dalyvis kviečiamas pateikti) pasiūlymo dalį, turi pateikti metinius BVK (žr. Specifikacijų 5.8.3. skyrių). Kiekvienas BVK turi būti pagrįstas termodinaminiais skaičiavimais, kuriais įrodoma:

1. Visas bazinis vartojimas (išteklius naudojantys vartotojų tipai, jų galia, Naudotojų skaičius ir pan.).
2. Išsamūs kiekvieno bazinio vartojimo koeficiento skaičiavimai.
3. Korekciniai veiksniai (šildymo ir vėsinimo dienos, naudotojų skaičius).
4. Korekcinės formulės, kad būtų galima palyginti faktiškai išmatuotą vartojimą su bazinio vartojimo koeficientu.
5. Kaip vartojimas bus matuojamas ir stebimas.

### **Energijos ir vandens matavimas bei stebėjimas**

Energijos ir vandens vartojimo stebėjimas bei suvartojimo kiekio nustatymas bus kiekviename Daugiafunkcio komplekso Objekte. Stebėsena vyks naudojant KTPVS sistemą (žr. Specifikacijų 5.15. skyrių). Vartojimas turi būti stebimas šiose sistemose:

1. Karštas vanduo.
2. Šaltas vanduo.
3. Elektra.
4. Šildymas.
5. Vėsinimas.
6. Bet koks kitas energijos ir (arba) vandens šaltinis.

Kaip dalį energijos vartojimo, matavimo ir stebėjimo užduoties Projekto bendrovė įsipareigoja imtis šių veiksmų:

1. Teikti ataskaitas ir analizuoti energijos vartojimą (diagramų ir brėžinių naudojimas, pagrindimai nuokrypių atvejais, optimizavimas arba procesų adaptavimas).
2. Korekcinių veiksmų įgyvendinimas siekiant optimizuoti energijos vartojimą.
3. Dažnas ekonominis energijos kainų stebėjimas ir Suteikiančiųjų institucijų ir Eksploatuotojų konsultavimas dėl sąnaudų mažinimo.
4. Technologijų stebėjimas siekiant patobulinti Naują turtą, kad sumažėtų suvartojamos energijos kiekis užtikrinant tuos pačius saugumo ir patogumo standartus Daugiafunkcio komplekso Objektų viduje.

Visa pirmiau nurodyta informacija bus pateikta Suteikiančiosioms institucijoms kartu su mėnesine veiklos ataskaita. Projekto bendrovei reikės pateikti ataskaitos šabloną, kurį Suteikiančiosios institucijos turi patvirtinti ne vėliau kaip prieš 6 (šešis) mėnesius iki Paslaugų teikimo pradžios.

### **Energijos ir vandens sutarčių valdymas**

Visas sutartis dėl energijos mokesčių, sąnaudų ir tinklo prijungimo mokesčių pasirašo ir valdys Projekto bendrovė.

Projekto bendrovė išanalizuos energijos rinką ir pasitelks konkurencingus pirkimo susitarimus, kad gautų geriausias kainas. Prieš sudarydamas sutartį dėl energijos ir vandens pirkimo Projekto bendrovė turi susiderinti su Suteikiančiosiomis institucijomis ir joms pateikti rinkos analizės rezultatus. Projekto bendrovė taip pat turi sudaryti galimybę Suteikiančiosioms institucijoms tiesiogiai gauti sąskaitas iš energijos ir vandens tiekėjų.

### **Vartojamos sąvokų apibrėžtys**

Bazinis vartojimo koeficientas (BVK) – teorinis energijos suvartojimas, nurodytas dalyvio Galutiniame pasiūlyme ir grįstas Specifikacijose pateiktomis prielaidomis.

Suvartojimo tikslas (ST) – suvartojimo perviršį, palyginti su ST, padengs Projekto bendrovė.

Suvartojimas atitinka visus metus, pradedant sausio 1 d. ir baigiant gruodžio 31 d., padalijant kiekvienam Daugiafunkcio komplekso Objektui atskirai. Suvartojimas bus peržiūrimas kiekvienų metų pabaigoje, atsižvelgiant į klimato sąlygas.

Sutartinis šildymo ir vėsinimo dienų skaičius: orientacinių metų (212 dienų) šildymo ir vėsinimo dienos nuo sausio 1 d. iki balandžio 30 d. ir nuo spalio 1 d. iki gruodžio 31 d.

### **Bazinio vartojimo koeficiento įsipareigojimų lentelė**

Projekto bendrovė įsipareigos pasiekti tam tikrą energijos vartojimo rezultatą kiekviename Daugiafunkcio komplekso Objekte, kiekvieno Daugiafunkcio komplekso Objekto energijos vartojimo lygį nustatydamas kWh / m3 / per metus pagal kontrolinius skaičiavimus, įskaitant šildymą, vėsinimą, karštą ir šaltą vandenį, elektros energiją ir bet kokį kitą energijos ir vandens šaltinį. Energijos vartojimas, kuris priklauso nuo meteorologinių sąlygų (šildymo ir vėsinimo dienų), bus perskaičiuojamas proporcingai pagal šildymą ir vėsinimą laipsniais per parą, siekiant nustatyti mokėtiną ir (arba) gautiną sumą pagal Specifikacijų 5.8. skyrių.

Kiekvienais metais Projekto bendrovė savo metinėje veiklos ataskaitoje turi pateikti faktinio energijos suvartojimo kiekviename Daugiafunkcio komplekso Objekte ir taikomų meteorologinių parametrų balansą.

Dalyvis Preliminariame, Išsamiame ir Galutiniame (jeigu Dalyvis kviečiamas pateikti) pasiūlyme turi nustatyti teorines vartojimo vertes ir mastus (bazinį vartojimo koeficientą-BVK) kiekvienam Daugiafunkcio komplekso Objektui pagal žemiau nurodytas kategorijas. Dalyvis taip pat turi pateikti palyginamas įsipareigojimų lenteles, jeigu Daugiafunkcio komplekso Objektuose naudojami kiti energijos ir (arba) vandens šaltiniai.

**ŠILDYMAS**

|  |  |
| --- | --- |
| Šildomų patalpų plotas | m² |
| Teorinės šildymo dienos |  |
| Bendras šilumos energijos suvartojimas | kWh / per metus |

**VĖSINIMAS**

|  |  |
| --- | --- |
| Vėsinamų patalpų plotas | m² |
| Teorinės vėsinimo dienos | ° |
| Bendras vėsinimo energijos suvartojimas | kWh / per metus |

**KARŠTAS VANDUO**

|  |  |
| --- | --- |
| Bendras karšto vandens suvartojimas | m3 / per metus |

**VANDUO**

|  |  |
| --- | --- |
| Vanduo sanitarinėms reikmėms | m3 / per metus |
| Techninės įrangos funkcionavimui | m3 / per metus |
| Bendras vandens suvartojimas | m3 / per metus |

**ELEKTRA**

|  |  |
| --- | --- |
| Bendras patalpų plotas | m² |
| Techninei įrangai (oro kondicionavimas ir kt.) | kWh / per metus |
| Apšvietimui | kWh / per metus |
| Kitai funkcinei įrangai (IT sistemos, kompiuteriai) | kWh / per metus |
| Bendras elektros energijos suvartojimas | kWh / per metus |

### **Bazinio vartojimo koeficiento (BVK) perkalibravimas**

Staigaus ir reikšmingo suvartojamos energijos kiekio nuokrypio atveju (daugiau negu 25 (dvidešimt penki) proc. ilgiau negu 3 (tris) mėnesius vienam energijos arba vandens tipui), palyginti su tuo pačiu praėjusių metų laikotarpiu, Suteikiančiosios institucijos ir Projekto bendrovė turi susiderinti tokio nuokrypio priežastis.

### **Dėl klimato sąlygų šildymo ir (arba) vėsinimo skaičiavimams taikomos metinės korekcijos**

Bazinis vartojimo koeficientas (BVK) gali būti pakoreguotas kiekvienų metų pabaigoje, atsižvelgiant į:

1. žiemos temperatūrą, remiantis šildymo ir vėsinimo dienų skaičiumi;
2. faktinį šildymo dienų skaičių.

)

1. ŠVD – esamų metų šildymo ir vėsinimo dienų skaičius.
2. ŠVDM – orientacinių metų šildymo ir vėsinimo dienų skaičius.

Jeigu šildymo sezono trukmė pakeičiama, pokytis skaičiuojamas taikant *pro rata temporis* principą.

Jeigu sutartinė vidaus patalpų temperatūra būtų pakeista, nustatomas naujas bazinis vartojimo koeficientas (BVK), kuriuo pakeičiamas pradinis bazinis vartojimo koeficientas (BVK):

1. N – dienų skaičius per sutartinį šildymo laikotarpį.
2. D – laipsniais pagal Celsijų, vidaus patalpų temperatūros svyravimas (kuris gali būti teigiamas arba neigiamas).
3. ŠVDM – orientacinių metų šildymo ir vėsinimo dienų skaičius.

Be to, energijos tiekėjų taikomas galimas baudas už priskirto energijos poreikio viršijimą, cheminių elementų suvartojimo perviršį ar dėl kokių nors kitų priežasčių Projekto bendrovė sumoka tiesiogiai, jeigu apie šias rizikas nebuvo iš anksto pranešta Suteikiančiosioms institucijoms.

### **Įsipareigojimo principas**

Projekto bendrovė įsipareigoja siekti energijos suvartojimo tikslų, nustatytų Koncesijos sutarties pasirašymo dieną. Tikslai pagrįsti termodinaminiais skaičiavimais, kuriuos galima koreguoti pritaikant korekcinį veiksnį, siekiant atsižvelgti į užimtumo skirtumus ar Objektų naudojimo pokyčius.

### **Suvartojamos energijos perviršis ir mažesnis suvartojimas**

Tikimasi, kad Projekto bendrovė išvengs energijos suvartojimo perviršio pagal kiekvieną energijos suvartojimo įsipareigojimą lyginant su bazinio vartojimo koeficientu (BVK) per pirmuosius Paslaugų teikimo metus ir lyginant su pakoreguotu BVK’ tolesniais metais, bei tai nepakenks Naudotojų patogumui ar Daugiafunkcio komplekso Objekto projektiniams parametrams.

Jei faktinis suvartojimas N metais yra didesnis nei tų metų suvartojimo tikslas, nurodytas Dalyvio Galutiniame pasiūlyme, Projekto bendrovė padengs visas dėl to atsiradusias išlaidas, viršijančias suvartojimo tikslą, už kiekvieną Daugiafunkcio komplekso Objektą.

## Paslaugų teikimo bendrosios sąlygos

### **Daugiafunkcio komplekso objekto Eksploatuotojai**

Suteikiančiosios institucijos paskirs po 1 (vieną) ar daugiau atstovų, kurie bus atsakingi už Koncesijos sutarties techninį valdymą savo vardu. Kiekvieno Daugiafunkcio komplekso Objekto administracinį valdymą užtikrins Eksploatuotojai.

### **Projekto bendrovės atstovai**

Projekto bendrovė paskirs atstovą ar atstovus - Koncesijos sutarties valdytoją, kuris (-ie) bus atsakingas (-i) už Koncesijos sutarties valdymą, ir vieną teritorijos valdytoją. Koncesijos sutarties valdytojas (-ai) turi užtikrinti Koncesijos sutarties administracinį valdymą. Teritorijos valdytojas bus kontaktinis asmuo veiklos klausimais, tiesiogiai atsiskaitantis Suteikiančiųjų institucijų atstovams.

Teritorijos valdytojas priims visus sprendimus techniniais ir organizaciniais klausimais ir atliks visų tipų darbus, reikalingus efektyviam Koncesijos sutarties vykdymui.

Suteikiančiųjų institucijų atstovai sprendžia klausimus dėl Projekto bendrovės atsakomybės už saugos ir saugumo taisyklių bei procedūrų nesilaikymą. Saugos ir saugumo taisyklės remiasi Lietuvos Respublikos darbo teise, higienos ir saugos taisyklėmis, darbuotojų disciplinos ir Suteikiančiųjų institucijų suteiktos informacijos konfidencialumu.

Visoms intervencijoms, dėl kurių kyla grėsmė saugai ir saugumui, Teritorijos valdytojas nustatys procedūras ir veiksmų planus, suderintus su Suteikiančiųjų institucijų atstovais ir kompetentingais darbuotojais, atsakingais už higieną ir saugumą.

### **Projekto bendrovės darbuotojai ir Subtiekėjai**

Dalyvis, kaip savo Preliminaraus, Išsamaus ir Galutinio (jeigu Dalyvis bus kviečiamas pateikti) pasiūlymo dalį pateiks:

1. **Organizacijos schemą,** kurioje bus nurodyti Projekto bendrovės darbuotojų ir galimų Subtiekėjų vardai ir pavardės arba pavadinimai.
2. **dokumentą,** kuriame aprašys intervencinį procesą ir Projekto bendrovės darbuotojų darbo organizavimą.

Apie bet kokius Organizacijos schemos pokyčius turi būti pranešta Suteikiančiosioms institucijoms ir atitinkamai atnaujinami susiję dokumentai.

Koncesijos sutarties įgyvendinimo laikotarpiu Projekto bendrovė suteiks Suteikiančiosioms institucijoms Koncesijos sutarties valdytojo (-ų), Teritorijos valdytojo ir Paslaugų teikimo darbuotojų vardus ir pavardes bei kontaktinę informaciją. Daugiafunkciame komplekse turi būti numatytos specialios patalpos, kurios bus suteiktos Projekto bendrovei, kad šis galėtų teikti Paslaugas ir laikyti Atsargines dalis, įrangos vienetus ir kitas medžiagas bei vartojamas prekes.

### **Projekto bendrovės darbuotojų akreditacija ir profesinės kvalifikacijos**

Projekto bendrovė turės paruošti ir nuolat atnaujinti **dokumentą, kuriame bus registruojamos visos darbuotojų akreditacijos ir profesinės kvalifikacijos**, įskaitant kvalifikacijų galiojimo pabaigą, kai reikalingas naujas mokymas ir atnaujinimo procedūros. Šis dokumentas įtraukiamas į Paslaugų teikimo dokumentus.

### **Eksploataciniai režimai**

Viešųjų kultūros ir sporto renginių infrastruktūros ir Naujo turto eksploatavimas skirstomas į du režimus, t.y. renginio režimą ir ne renginio režimą.

#### Renginio režimas

Renginio (ar rungtynių dienos) režimas atitinka dienas, kuriomis Daugiafunkciame komplekse vyksta bet koks renginys. Renginiai atitinka bet kokią apraišką ir (arba) progą, kai plačiajai visuomenei leidžiama būti Daugiafunkciame komplekse.

Renginiai yra, pavyzdžiui:

1. Koncertai ir (arba) pasirodymai.
2. Kultūros renginiai.
3. Futbolo rungtynės.
4. Atletikos ar kitos sportinės varžybos.

#### Ne renginio režimas

Ne renginio režimas atitinka įprastą Darbo dieną, kada nevyksta joks renginys. Žmonių gali būti, bet pavieniai ir nesudarantys masinio žmonių susirinkimo. Ne renginio režimas atitinka įprastą eksploatavimo režimą šiuose Objektuose:

1. Kultūros ir ugdymo centro ir bibliotekos objekte.
2. Vaikų darželio objekte.
3. Neformaliojo ugdymo veiklai skirtoje infrastruktūroje.
4. Nacionaliniame sporto muziejuje.

#### Paslaugų teikimo laikotarpiai

Projekto bendrovė atsakinga už visos Daugiafunkcio komplekso Objektų infrastruktūros tinkamą veikimą 24 (dvidešimt keturias) valandas per parą, 365 (tris šimtus šešiasdešimt penkias) dienas per kalendorinius metus pagal Specifikacijose nurodytus reikalavimus.

#### Projekto bendrovės darbuotojų skaičius teritorijoje

Projekto bendrovės darbuotojai privalo būti teritorijoje darbo valandomis nuo 7 (septintos) val. iki 19 (devynioliktos) val. pirmadieniais–sekmadieniais ir nuo 7 (septintos) val. iki 22 (dvidešimt antros) val. renginio režimu.

Projekto bendrovė turi taip organizuoti savo darbą ir užtikrinti tinkamą darbuotojų skaičių teritorijoje, kad:

1. Užtikrintų visos infrastruktūros stebėjimą ir visų techninio stebėjimo sistemų priežiūrą.
2. Reaguotų į bet kokią avariją, susijusią su svarbiausiomis infrastruktūros dalimis.

#### Intervenciniai režimai

Projekto bendrovė suplanuos savo profilaktinės techninės priežiūros intervencinius veiksmus pagal Objektų užimtumą, kad poveikis vykstančioms eksploatavimo veikloms būtų kuo mažesnis.

Pasireiškus Objekte gedimui, trūkumui ar defektui Projekto bendrovė turi organizuoti savo intervencines priemones prioriteto tvarka, atsižvelgdamas į potencialų gedimo, trūkumo ar defekto poveikį eksploatacijos veikloms. Kiekvienas taisymas turi būti baigtas iki reagavimo laiko, taisymo laikotarpio ir galutinio taisymo laikotarpio pabaigos, kaip nurodyta Specifikacijų 5.16. skyriuje.

#### Budėjimo pareiga

Budėjimo pareiga taikoma bet kuriuo laikotarpiu, kitu, nei taikomas standartinis darbuotojų skaičius teritorijoje.

Projekto bendrovė nustatys budėjimo procedūras, kad galėtų reaguoti į bet kokį taisymo prašymą. Ne darbo valandomis bet kokią intervenciją arba taisymą atliks Projekto bendrovės budinčioji komanda. Šią komandą turi sudaryti pakankamas Projekto bendrovės darbuotojų skaičius ir ji turi būti sudaryta iš tinkamų specialistų, kad įvykus Paslaugų teikimo trukdžiui, galima būtų nedelsiant pradėti taisymo veiksmus.

Budėjimo intervencijas turi sudaryti:

1. Laikinųjų ir apsauginių priemonių taikymas.
2. Svarbiausių instaliacijų taisymas.

Dalyvis, kaip dalį savo Preliminaraus, Išsamaus ir Galutinio (jeigu Dalyvis kviečiamas pateikti) pasiūlymo, išsamiai aprašys budėjimo procedūras,kurias ketina taikyti, kad galėtų laikytis reagavimo ir taisymo laiko, nustatyto Specifikacijų 5.16. skyriuje.

### **Naujo turto vienetai, Atsarginės dalys ir atsargos**

Be būtinų eksploatavimo medžiagų, Projekto bendrovė, valdydamas Naują turtą, jo Atsargines dalis ir atsargas, turi naudotis IT priemonėmis (KTPVS).

Projekto bendrovė įsipareigoja surinkti Naujo turto Atsargines dalis, kurių įsigijimo laikas neatitinka reagavimo ir taisymo laiko, nurodyto 5.16. skyriuje.

Visos Naujo turto Atsarginės dalys turi būti originalioms dalims identiškų techninių savybių ir kokybės ir turi atitikti taikomus reglamentus bei Specifikacijas.

Projekto bendrovei draudžiama teritorijoje laikyti pavojingas medžiagas. Projekto bendrovė pasirūpins, kad būtų pašalintos visos teikiant Paslaugas susidariusios atliekos.

## Chuliganizmas

Šiame Specifikacijų skyriuje pateikiami tyčinės žalos, laikomos chuliganizmu, pavyzdžiai:

1. Grafitis.
2. Stiklų daužymas.
3. Medžiagų vagystė.
4. Tyčiniai įsilaužimai, padegimai arba vandeniu padaryta žala.

## Laikinosios priemonės

Pastebėjęs Daugiafunkcio komplekso Objektų arba Naujo turto tyčinę žalą, Projekto bendrovė apie tai tiesiogiai praneša Suteikiančiosioms institucijoms ir Eksploatuotojo atstovui.

Pranešęs apie tyčinę žalą Suteikiančiosioms institucijoms per Specifikacijų 5.16. skyriuje nurodytą galutinio taisymo laikotarpį, Projekto bendrovė privalo imtis visų būtinų laikinųjų priemonių, kad prieš remontą užtikrintų atitinkamo Daugiafunkcio komplekso Objekto saugą, saugumą ir nenutrūkstamą Paslaugų teikimą.

Projekto bendrovė pateikia Suteikiančiosioms institucijoms dokumentą, pagrindžiantį remonto išlaidas, medžiagų kainą ir remonto laiką.

## Paslaugų dokumentas

Kad būtų įvykdyti Specifikacijų 5.2 skyriuje nurodyti uždaviniai, Projekto bendrovė turi parengti Paslaugų teikimo dokumentą, kuriame pristatytų veiklos schemą, techninę ir finansinę programą su visomis tinkamomis priemonėmis.

Daugiafunkcio komplekso Objektų ir Naujo turto valdymo dokumentas apima dokumentų rinkinį, kuriuo bus nustatoma eksploatavimo pradžia bei pradedamos Daugiafunkcio komplekso Objektų ir Naujo turto valdymas (kiekvieno Objekto atskirai).

Projekto bendrovė rengs ir kaups visą informaciją ir dokumentus, susijusius su Paslaugų teikimu nuo Paslaugų teikimo pradžios.

Visi dokumentai Suteikiančiosioms institucijoms teikiami popierine ir / arba elektronine versija.

Daugiafunkcio komplekso Objektų ir Naujo turto valdymo dokumentą sudarys 4 išsamūs smulkesni dokumentai, skirti organizuoti kiekvieno Daugiafunkcio komplekso Objekto veiklai ir nustatyti Paslaugų teikimo pradžiai:

1. **Įvadiniame dokumente** bus pateikta informacija, susijusi su:
2. Bendruoju Projekto kontekstu;
3. Daugiafunkcio komplekso Objektų ir Naujo turto valdymo teikėjais (Subteikėjais) ir kitomis įmonėmis (konsultacinėmis, ekspertų ir pan.);
4. Daugiafunkcio komplekso Objektų ir Naujo turto valdymo paslaugų aprėptimi.
5. **Tolesnių veiksmų plano dokumente** bus pateikta informacija, susijusi su:
6. Veiksmų planu kiekvienos Paslaugos teikimo pradžiai, įskaitant koordinacinius veiksmus su Suteikiančiosiomis institucijomis ir Eksploatuotojais.
7. Nustatytais būtinais eksploatavimo etapo pradžios rezultatais.
8. **Paslaugų teikimo pradžios dokumente** bus pateikta informacija, susijusi su:
9. Paslaugų teikimo pradžios veikla.
10. Naujo turto inventorizacija ir kontrole.
11. Svarbiausio Naujo turto ir Daugiafunkcio komplekso Funkcinių zonų inventorizacija.
12. Profilaktinės techninės priežiūros planu.
13. Planine reguliavimo kontrole.
14. Kapitalinio remonto ir (arba) atnaujinimo darbų planu.
15. Naujo turto eksploatavimo vadovais.
16. Patikros pradžios laikotarpiu.
17. Techninių patalpų vieta.
18. Perdavimo etape aptiktų defektų istorija.
19. Turimų logistikos priemonių kontrole ir inventorizacija.
20. KTPVS sistema ir intervencinių veiksmų prašymais.
21. **Eksploatavimo ir techninės priežiūros dokumente** bus pateikta informacija, susijusi su:
22. Paslaugų teikimo organizavimu.
23. Projekto bendrovės ir Subtiekėjų darbuotojų veiklos organizavimu.
24. Projekto bendrovės darbuotojų kvalifikacijomis ir kompetencijomis.
25. Intervencinių procesų aprašais.
26. Atsarginių dalių valdymu.
27. IT priemonių (KTPVS) atnaujinimu.
28. Ataskaitų teikimu (kaip nurodyta 5.13.2. ir 15.13.3. skyriuose).
29. Paslaugų sąnaudų istorija (padidėjimas arba sumažėjimas, pagrindimai).

Šis dokumentas gali būti papildytas kita informacija, pasiūlyta Konkurso metu.

Daugiafunkcio komplekso Objektų ir Naujo turto valdymo dokumentas turi būti pateiktas Suteikiančiosioms institucijoms patvirtinti ne vėliau kaip likus 4 (keturiems) mėnesiams iki Paslaugų teikimo pradžios kiekviename Daugiafunkcio komplekso Objekte. Suteikiančiosios institucijos turi teisę dėl dokumento teikti pasiūlymus ir pastabas. Minėtas dokumentas turi būti patvirtintas Suteikiančiųjų institucijų ne vėliau, kaip likus 1 (vienam) mėnesiui iki Paslaugų teikimo pradžios konkrečiame Daugiafunkcio komplekso Objekte.

Projekto bendrovė turi nuolat atnaujinti Daugiafunkcio komplekso Objektų ir Naujo turto valdymo dokumentą.

## Projekto bendrovės savikontrolė

Projekto bendrovės savikontrolė yra nuolatinė Paslaugų atitikimo Specifikacijoms ir teisės aktų reikalavimams tikrinimo priemonė, kuria siekiama:

1. Užtikrinti geriausią Paslaugų kokybę.
2. Nustatyti galimus gedimus ir prastos kokybės Paslaugas bei laiku parengti tokių gedimų ar neatitikimų ištaisymo planus.
3. Skatinti nuolatinį Paslaugų tobulinimą.

Projekto bendrovė yra atsakingas už savikontrolės operacijų įforminimą patikros lapuose, kurie teikiami Suteikiančiosioms institucijoms.

Išsami visų Projekto bendrovės savikontrolės operacijų ataskaita turi būti atnaujinama ir prieinama Suteikiančiosioms institucijoms. Šioje ataskaitoje be kitų nuostatų, turi būti nurodyta:

1. Savikontrolės operacijų data.
2. Tikrintojo vardas, pavardė ir juridinis asmuo.
3. Visų patikrinimų aprašymas.
4. Kiekvieno patikrinimo rezultatai.
5. Bendras tikrintojo komentaras.

### **Reguliavimo kontrolė**

Projekto bendrovė atsakinga už visus veiksmus, reikalingus teisinei ir atitikties kontrolei ir reguliariai reguliavimo kontrolei vykdyti visuose Daugiafunkcio komplekso Objektuose. Laikydamasis galiojančių standartų Projekto bendrovė privalo:

1. Atlikti reguliarią atitikties kontrolę pagal įgaliotos priežiūros organizacijos nustatytą taikomą reglamentą;
2. Pašalinti defektus, aptiktus atliekant atitikties kontrolę;
3. Padėti ir patarti Savivaldybei išorės patikrų metu, ypač higienos ir apsaugos patikrų, sanitarinių inspekcijų ir pan. metu Projekto bendrovė parengs ir perduos visus būtinus dokumentus ir dalyvaus audituose.

Į Daugiafunkcio komplekso ir Naujo turto valdymo Paslaugų dokumentą, kurį parengia Projekto bendrovė (žr. 5.12. skyrių), bus įtrauktas sąrašas visų patikrų, kurios buvo atliktos ir bus atliktos per kitus 6 (šešis) metus, taip pat darbuotojų, atliekančių šias patikras, sąrašas, nurodant atitinkamą profesinę kvalifikaciją.

Mažiausiai per 1 (vieną) mėnesį po kiekvienos diagnostikos, Projekto bendrovė pateiks Savivaldybei patikrų ataskaitas ir atitinkamą veiksmų planą, kaip bus šalinami aptikti defektai. Patikros metu nustatytų defektų šalinimas yra Projekto bendrovės Paslaugų aprėpties dalis ir jis turi būti atliekamas:

1. Nedelsiant, jeigu defektai kelia grėsmę žmonėms ir turtui.
2. Per 3 mėnesių laikotarpį po to, kai buvo gautos patikros ataskaitos, kitiems defektams pašalinti.

### **Mėnesinės veiklos ataskaitos**

#### Aprašymas

Paslaugų teikimo laikotarpiu Projekto bendrovė rengia mėnesines veiklos ataskaitas ir jas teikia Suteikiančiosioms institucijoms. Pateikiama mėnesinė veiklos ataskaita turi būti pasirašyta atsakingo Projekto bendrovės atstovo ir teikiama pasirašyta spausdinta versija ir elektroninė kopija kiekvienai Suteikiančiajai institucijai. Mėnesinę veiklos ataskaitą Projekto bendrovė teikia Suteikiančiosioms institucijoms per 5 (penkias) Darbo dienas nuo kiekvieno mėnesio pabaigos. Pirmasis ataskaitinis mėnuo prasideda nuo Paslaugų teikimo pradžios.

#### Mėnesinėms veiklos ataskaitoms taikomi reikalavimai

Mėnesinės veiklos ataskaitose turi būti pakankamai informacijos, kad Suteikiančiosios institucijos galėtų, jeigu būtina, taikyti galimas išskaitas:

1. Visų nesuteiktų Paslaugų santrauka, kitų paslaugų prašymai ar įvykiai, apie kuriuos buvo pranešta Pagalbos centrui atitinkamą ataskaitinį mėnesį, įskaitant:
2. Paslaugų nesuteikimo atvejų skaičius;
3. Paslaugų nesuteikimo atvejų skaičius pagal kiekvieną Paslaugų nesuteikimo lygmenį;
4. Kartų, kada buvo susisiekta su Pagalbos centru, nutrūkęs Paslaugų teikimas ir
5. Pagalbos centre gautų skundų ar prašymų, susijusių su bet kuria Paslauga, skaičius.
6. Informacija apie kiekvieną Paslaugos nesuteikimą:
7. Paslaugų nesuteikimo atvejų skaičius;
8. kiekvienos Paslaugos nesuteikimo pobūdis;
9. Paslaugų nesuteikimo data ir laikas;
10. konkreti Paslaugos nesuteikimo vieta (Daugiafunkcio komplekso Objektas);
11. Paslaugos nesuteikimo lygmuo;
12. reikalinga reagavimo data ir laikas;
13. faktinė reagavimo data ir laikas;
14. reikalinga ištaisymo data ir laikas;
15. faktinė ištaisymo data ir laikas;
16. informacija apie laikinojo remonto taikymą;
17. trumpas Paslaugos nesuteikimo aprašas;
18. trumpas Paslaugos nesuteikimo klaidos ištaisymo aprašas;
19. bet kokie reikalingi papildomi darbai;
20. Projekto bendrovės apskaičiuotos išskaitos, taikomos jam pagal Išskaitų mechanizme nustatytą tvarką, ir
21. bet kokios lengvinančios aplinkybės, į kurias, Projekto bendrovės nuomone, Suteikiančiųjų institucijų turėtų kreipti dėmesį.
22. Privalomi patikrinimai, kuriuos atlieka valstybinės arba savivaldybės institucijos, įmonės, organizacijos, ar bet kokie kiti privalomi patikrinimai, kuriuos atlieka teisės aktais įgalioti asmenys, auditai, vykdant stebėseną nustatyti faktai, ataskaitos arba rezultatai, pateikti bet kokia kita forma (įskaitant patvirtinančių dokumentų kopijas);
23. Praėjusį mėnesį vykdytos stebėsenos santrauka;
24. Išsamus tos pačios ar panašios Paslaugos nesuteikimo aprašas, pagal kurį Suteikiančiosios institucijos gali apskaičiuoti Projekto bendrovei taikomas išskaitas pasikartojančiais sutrikusio veikimo atvejais.

Be to, į mėnesio ataskaitą turi būti įtraukta ši papildoma informacija (jeigu su Suteikiančiosiomis institucijomis nesusitarta kitaip):

1. Pažeidimai, susiję su atvejais, kai Pagalbos centrui nepavyksta sužinoti apie įvykį per Specifikacijose nurodytą laiką;
2. Bet kokia kita informacija, kurią reikia pateikti pagal Specifikacijų reikalavimus.

### **Metinė veiklos ataskaita**

Metinę veiklos ataskaitą Projekto bendrovė pateikia Suteikiančiosioms institucijoms per 10 (dešimt) Darbo dienų nuo kiekvienų kalendorinių metų pabaigos ir apima laikotarpį nuo sausio 1 d. iki gruodžio 31 d. Pirmoji metinė veiklos ataskaita išduodama pirmųjų kalendorinių metų pabaigoje Paslaugų teikimo pradžios ir apima laikotarpį nuo Paslaugų teikimo pradžios datos iki pirmųjų Paslaugų teikimo metų gruodžio 31 d. Pateikiama metinės veiklos ataskaita turi būti pasirašyta atsakingo Projekto bendrovės atstovo ir teikiama kiekvienai Suteikiančiajai institucijai pasirašyta spausdinta versija ir elektroninė kopija.

Metinėje veiklos ataskaitoje apibendrinama:

1. Informacija, pateikta praėjusių kalendorinių metų mėnesinėse veiklos ataskaitose, reikalinga apskaičiuotoms išskaitoms pagrįsti.
2. Bet kokia informacija, reikalinga pateikti kartu su metine veiklos ataskaita pagal Koncesijos sutartį arba Specifikacijas.

### **Teikiamų Paslaugų stebėsenos patikros**

Atlikdamos Paslaugų teikimo stebėsenos patikrą, Suteikiančiosios institucijos tikrina, ar Projekto bendrovė atlikdamas teikiamų Paslaugų stebėseną laikosi ir kiek laikosi Specifikacijų.

Suteikiančiosios institucijos, iš anksto nepranešusi Projekto bendrovei, gali stebėti ir tikrinti Projekto bendrovės veiklą bet kuriuo metu Paslaugų teikimo laikotarpiu, taip pat pareikalauti, kad Projekto bendrovė atliktų veiklos auditą, Koncesijos sutartyje nustatyta tvarka.

## Paslaugų nesuteikimo valdymas

### **Pagalbos centras**

Projekto bendrovė privalo teikti kompleksines Pagalbos centro Paslaugas, užtikrindamas kokybišką Daugiafunkcio komplekso Objektų ir Naujo turto veikimą ir Paslaugų teikimą. Pagalbos centras turi veikti kaip komunikacijos centras visais su Daugiafunkcio komplekso Objektų ir Naujo turto funkcionavimu ir Paslaugų teikimu susijusiais klausimais. Projekto bendrovė, naudodamasi Pagalbos centru, privalo:

1. registruoti kiekvieną Paslaugos nesuteikimo atvejį;
2. greitai ir išsamiai atsakyti į užklausas, susijusias su Daugiafunkcio komplekso Objektų ir Naujo turto naudojimu ir Paslaugų teikimu;
3. reaguoti į pranešimus, skundus ir kitą informaciją apie Paslaugų nesuteikimą ar netinkamą teikimą, laikantis reagavimo laiko ir taisymo laiko reikalavimų;
4. Suteikiančiosioms institucijoms, Eksploatuotojams ir kitiems klientams/lankytojams teikti aukštos kokybės aptarnavimą, laiku suteikti jiems informaciją;
5. nukreipti turimus išteklius taip, kad būtų daugiausia naudos Suteikiančiosioms institucijoms, Eksploatuotojams ir kitiems klientams / lankytojams.

### **Apimtis**

Projekto bendrovė turi teikti Pagalbos centro paslaugas 24 (dvidešimt keturias) valandas per parą, 365/366 (trys šimtus šešiasdešimt penkias/trys šimtus šešiasdešimt šešias) dienas per kalendorinius metus pagal Specifikacijose nurodytus reikalavimus.

Pagalbos centras turi nuolat dalyvauti Suteikiančiųjų institucijų ir Eksploatuotojų (viena šalis) ir Projekto bendrovės (kita šalis) komunikacijoje šiais klausimais:

1. dėl visų prašymų, skundų ir kitų užklausimų, susijusių su Paslaugomis;
2. dėl pranešimų apie gedimus, skundus dėl Daugiafunkcio komplekso Objektų ir Naujo turto veikimo ir Paslaugų nesuteikimo klasifikacija;
3. dėl Suteikiančiųjų institucijų prašymų dėl laikinų Paslaugų teikimo reikalavimų pakeitimų;
4. dėl avarinės signalizacijos, apsaugos ir stebėjimo vaizdo kameromis sistemų stebėjimo;
5. dėl Suteikiančiųjų institucijų instrukcijų, nurodymų ir kitų pranešimų, susijusių su Koncesijos sutartimi;
6. dėl su Pagalbos centro veikla susijusios informacijos;
7. dėl informacijos apie Paslaugų teikimo sutrikimo ištaisymo eigą ir
8. dėl pranešimų, užklausų ir skambučių, nesusijusių su Daugiafunkcio komplekso Objektų ir Naujo turto naudojimu ir Paslaugomis, nukreipimo kitiems subjektams.

Pagalbos centre reikalingas skaičius deramą kvalifikaciją turinčių darbuotojų ir Paslaugų teikimo įrangos, kad būtų užtikrintas tinkamas priėmimas, registracija ir reagavimas į žodžiu, telefonu, paštu, telefaksu, el. paštu ir kitomis komunikacijos priemonėmis gautas žinutes.

### **Intervencinių veiksmų prašymų valdymas**

#### Intervencinio veiksmo prašymas

Paslaugų teikimo laikotarpiu gali būti pastebėta neįprasta situacija ir apie ją gali pranešti:

1. Suteikiančiųjų institucijų atstovai
2. Projekto bendrovė

Suteikiančiųjų institucijų atstovai apibendrina ir patvirtina visus prašymus, gautus iš Eksploatuotojų, ir praneš apie juos Projekto bendrovei el. paštu, telefonu ar naudodami intervencinio veiksmo prašymo modulį. Tinkamiausias pranešimo procesas turi būti nustatytas ir išsamiai pateiktas Dalyvio Pasiūlyme.

#### Įvykių žurnalo valdymo programinė įranga

Įvykių žurnalo valdymo programinė įranga yra vienintelis ir nuo klastojimo apsaugotas būdas Projektų bendrovei registruojant įvykį. Konkrečiai įvestų duomenų istorija saugoma be galimybės įrašą pašalinti.

Įvykių žurnalo valdymo programinė įranga įvykius rūšiuoja pagal Daugiafunkcio komplekso Objektą. Apie visus įvykius pranešama el. paštu Koncesijos sutartyje nurodytiems Suteikiančiųjų institucijų nurodytiems kontaktiniams asmenims.

Projekto bendrovė turi užtikrinti, kad būtina informacija (intervencinio veiksmo prašymas, sprendimas, reagavimo laikas, intervencijos procedūra, intervencijos stebėsenos parametrai) būtų įrašyta tinkamai. Kai tik įvykis registruojamas įvykių žurnalo valdymo programine įranga ir kai tik su įvykiu susijusi problema pradedama spręsti (imamasi taisomųjų veiksmų), Suteikiančiųjų institucijų kontaktiniai asmenys informuojami apie tai el. paštu.

Jeigu Projekto bendrovė laiko, kad įvykis nepagrįstas arba nepatenka į jo teikiamų Paslaugų aprėptį, įvykis vis tiek turi būti registruojamas ir apie jį turi būti pranešama mėnesinėje veiklos ataskaitoje. Įvykių žurnalas turi būti prieinamas Suteikiančiosioms institucijoms bet kuriuo paros metu.

#### Internetinės komunikacijos portalas

Be įvykių žurnalo valdymo programinės įrangos, Projekto bendrovė turi sukurti internetinės komunikacijos svetainę, kad Suteikiančiosios institucijos galėtų teikti intervencinio veiksmo prašymus ir suteikti atitinkamą su intervencija susijusią išsamią informaciją.

## Kompiuterizuota techninės priežiūros valdymo sistema

Daugiafunkciame komplekse turi būti naudojama jo valdymo sistema (kompiuterizuota techninės priežiūros valdymo sistema – KTPVS). Projekto bendrovė turi užtikrinti veiksmingą sistemos, jos technologinių komponentų ir įrangos veikimą, parūpinti grafikus, taip pat pateikti sistemos naudojimo ir valdymo instrukcijas Naudotojams. Kompiuterių sistema turi apimti visus Daugiafunkcio komplekso Objektus (įskaitant viešąsias sritis).

Sukūrus ir naudojant KTPVS, turi būti automatizuotos dauguma logistikos funkcijų, kurias vykdo Projekto bendrovė techninės priežiūros darbuotojai, ir valdymas. KTPVS turi atlikti tokias funkcijas:

1. Darbo eilės tvarkos generavimą, prioritetų nustatymą ir sekimą pagal Naują turtą ir (arba) komponentą.
2. Visų generuotų darbo užsakymų istorijos, kurią galima rūšiuoti pagal Naują turtą, datą, atsakingą asmenį ir pan., sekimą.
3. Planinės ir neplaninės techninės priežiūros veiklos sekimą.
4. Atskirų sistemos komponentų techninės priežiūros procedūrų, taip pat visos garantinės informacijos saugojimą.
5. Visų techninių dokumentų arba procedūrų saugojimą pagal atitinkamą sistemos komponentą.
6. Vykdomos darbo veiklos ataskaitą realiuoju laiku.
7. Kalendoriniu laiku arba eksploatavimo trukme grįstų profilaktinės techninės priežiūros darbų užsakymų generavimą.
8. Atskirų sistemos komponentų investicinių ir darbo sąnaudų sekimą, taip pat atskirų sistemos komponentų trumpiausio, vidutinio ir ilgiausio laiko, reikalingo darbo užsakymui pabaigti, sekimą.
9. Dalių ir medžiagų inventorizacijos kontrolę su automatinio pakartotinio užsakymo galimybe.
10. Išmaniojo telefono sąsajas įvesčiai supaprastinti ir darbo užsakymams generuoti.
11. Išorės paslaugų skambučius ir (arba) siuntų galimybes.
12. Energijos valdymą ir kontrolę.
13. Rinkti informaciją, susijusią su visų techninių įrengimų veikimu;
14. Įgalinti stebėjimą realiu laiku komforto parametrus;
15. Nustatyti inžinerinės sistemos funkcionavimo anomalijas ir įspėti techninės priežiūros tarnybas;
16. sumažinti eksploatavimo išlaidas dėl dinaminio Daugiafunkcio komplekso Objektų patalpų užimtumo.

Turi būti naudojami paprasti valdymo metodai, apimantys pagrindinę informaciją, susijusią su tinkamu techninės infrastruktūros valdymu nuoseklioje valdymo sistemoje, programavimu pageidaujamų valdymo scenarijų, energijos gamyba, reguliavimu ir nuotolinio stebėjimo funkcijomis.

Daugiafunkcio komplekso valdymo sistema:

## Paslaugų teikimo rezultatų kontrolė

Suteikiančiosios institucijos reikalauja, kad kiekviena Paslauga atitiktų jai keliamus uždavinius, kurie bus vertinami pagal pagrindinius Paslaugų teikimo rezultatų rodiklius.

Reagavimo laikas, ištaisymo laikotarpis ir galutinio taisymo laikotarpis nurodytas tolesniuose Specifikacijų skyriuose.

Paslaugų teikimo sutrikimo žada matuojama skirtingai. Priklausomai nuo to, kurioje Objekto erdvėje ir kurioje infrastruktūros dalyje sutriko Paslaugos, nuo to priklauso reakcija į trūkumų pašalinimą bei išskaitų dydis susietas su svarbiausio Naujo turto vienetų sąvoka. Ši sąvoka įgalina priderinti svarbiausių infrastruktūros dalių valdymo komandų reagavimą.

### **Svarbiausios Objektų infrastruktūros dalys**

Toliau nurodytos Objektų infrastruktūros dalys, kurios vykdant Koncesijų sutartį laikomos svarbiausiomis.

**5.4. lentelė.** Svarbiausių infrastruktūros dalių sąrašas

| **Objektų infrastruktūros dalis** | **Infrastruktūros Elementai** |
| --- | --- |
| Elektros paskirstymas | Aukštosios įtampos stotys ir pastotės, žemosios įtampos skydai, paskirstymo skydai, informacinės sistemos |
| Atsarginis maitinimo tiekimas | Avariniai elektros energijos generatoriai, energijos keitikliai |
| Šilumos gamyba ir paskirstymas | Šilumos generatoriai, paskirstymo vamzdynai / ortakiai, šilumos prietaisai, |
| Oro paruošimas | Oro paruošimo ir kondicionavimo įranga, |
| Dūmų šalinimas | Dūmų šalinimo ventiliatoriai, stoglangiai |
| Drenažas | Kondensato nuvedimo siurbliai |
| Liftai | Liftai, krovinių keltuvai, eskalatoriai |
| Priešgaisrinė sauga | Gaisro signalizacijos sistema |

### **Svarbiausių Daugiafunkcio komplekso Objektų zonų sąrašas**

Bendrosios zonos:

1. Viešųjų kultūros ir sporto renginių infrastruktūra ir sporto įranga, įskaitant sporto sales ir aikštes;
2. Konferencijų salė;
3. Mokymo patalpos;
4. Priėmimo salės.

Tretinės zonos:

1. Biurai.

Saugos zonos:

1. Saugumo ir apsaugos postai.

Techninės zonos:

1. Serverių patalpos;
2. Žemosios įtampos skydų patalpos.

### **Pasikartojantis gedimas**

Pasikartojančiu gedimu vadinamas to paties tipo gedimas, pasikartojantis per nurodytą laikotarpį tai pačiai infrastruktūros daliai .

Remiantis KTPVS pateiktais duomenimis, Projekto bendrovė turi parengti statistinio tyrimo lenteles, kuriose bus nurodytas svarbiausių infrastruktūros dalių gedimų skaičius. Pasikartojimas skaičiuojamas visiems gedimams, įskaitant ir tuos, dėl kurių netaikomos išskaitos. Kiekvieno tipo gedimo pasikartojimas skaičiuojamas tik kartą per dieną. Gedimas laikomas pasikartojančiu gedimu po 5 (penktojo) pasikartojimo per 30  (trisdešimt) dienų laikotarpį. Pirmaisiais Paslaugų teikimo metais pasikartojantys gedimai neskaičiuojami.

### **Reagavimo laikas ir Paslaugų nesuteikimo lygmenys**

#### Įspėjimas ir intervencija

Vos tik atsiranda svarbiausios infrastruktūros dalies gedimas, Projekto bendrovė praneša apie tai Suteikiančiosioms institucijoms ir atitinkamam Eksploatuotojui, kad galima būtų imtis atitinkamų vidinių priemonių siekiant sumažinti gedimo pasekmes.

#### Paslaugų nesuteikimo lygmenų apibrėžtys

Pasirengimo pradėti teikti Paslaugas etape Projekto bendrovė pasiūlys Suteikiančiosioms institucijoms kiekvienai svarbiausiai infrastruktūros daliai taikomus Paslaugos nesuteikimo lygmenis. Paslaugos nesuteikimo atvejai suskirstyti į 3 (tris) Paslaugos nesuteikimo lygmenis.

**5.5 lentelė.** Paslaugos nesuteikimo lygmenų apibrėžtys

| **Paslaugos nesuteikimo lygmuo** | **Gedimo tipas** | **Sutrikimas** |
| --- | --- | --- |
| C1 – kritinis | Gedimas, kuris gali sutrikdyti Daugiafunkciame komplekse vykdomą veiklą, žmonių ir turto saugą ir apsaugą | Gedimas, kuris gali sutrikdyti Daugiafunkciame komplekse vykdomą veiklą, žmonių ir turto saugą ir apsaugą, arba vienos zonos (didesnės negu 2 patalpos arba 100 kv. m.) veikimą |
| C2 – kritinis renginio režimu | Visi gedimai, kurie gali pakenkti renginiui. | Infrastruktūros neveikimas ar dalies funkcijų nevykdymas, dėl ko iš dalies sutrinka renginio organizavimas |
| C3 – ne kritinis | Kiti lokalūs, aplinkai reikšmingos įtakos nedarantys ir veiklų komplekse netrikdantys gedimai | Kiti sutrikimas |

Svarbiausių infrastruktūros dalių kaip nurodyta Specifikacijų 5.16.1. skyriuje, C1 Paslaugos neteikimo lygmenį atitinkantys gedimai:

1. dingęs elektros energijos tiekimas vienoje ar keliuose Daugiafunkcio komplekso Objektuose ir (arba) zonose;
2. elektros tinklų gedimas viename ar keliuose Daugiafunkcio komplekso Objektuose ir (arba) zonose;
3. vieno ar kelių Daugiafunkcio komplekso Objektų ir (arba) zonų užliejimas vandenių;
4. priešgaisrinės saugos ir signalizacijos gedimas;
5. informacinės sistemos gedimas;
6. oro kondicionavimo sistemos gedimas viename ar keliuose Daugiafunkcio komplekso Objektuose;
7. per stogus arba fasadais pratekantis vanduo;
8. apšvietimo gedimas futbolo stadione;
9. skaitmeninių duomenų perdavimo gedimas (interneto, telefono, įėjimo kontrolės, stebėjimo vaizdo kameromis, garso sistemų).

### **Reagavimo laikas ir (arba) ištaisymo laikotarpis bei galutinio taisymo laikotarpis**

#### Reagavimo laikas

Reagavimo laikas pradedamas skaičiuoti vos tik gedimas:

1. tampa žinomas Pagalbos centre;
2. nustatomas automatinėmis stebėsenos ir įspėjimo sistemomis arba
3. turėjo būti žinomas Pagalbos centre arba turėjo būti nustatytas automatinėmis stebėsenos ir perspėjimo sistemomis (neatsižvelgiant, kas anksčiau).

Reagavimo laikas skaičiuojamas tol, kol į vietą atvyksta Projekto bendrovės kompetentingas technikas ir pradeda šalinti gedimą. Apie atvykusį ar pradėjusį šalinti gedimą techniką, turi būti informuotas Pagalbos centras. Jame turi būti įrašytas tikslus laikas, kada buvo pradėtas šalinti gedimas.

#### Taisymo laikotarpis ir (arba) laikinasis remontas

Projekto bendrovei pabaigus galutinio taisymo veiksmus arba įgyvendinus laikinojo remonto sprendinį, Projekto bendrovė Pagalbos centre pabaigia pildyti prašymą pateikdamas naudingą techninę informaciją.

Taisymo laikotarpiu bus laikomas laikotarpis, prasidedantis pasibaigus reagavimo laikui ir pasibaigiantis laiku, kada Projekto bendrovė imasi būtinų veiksmų, kad reaguotų ir pašalintų gedimą ir Paslaugos neteikimą. Apie taisymo laikotarpio pabaiga Projekto bendrovės technikas turi informuoti Pagalbos centrą. Pagalbos centre turi būti įrašas su tiksliu laiku, kada taisymo darbai yra užbaigti.

#### Laikinojo remonto sprendinių įgyvendinimas

Laikinojo remonto sprendinių įgyvendinimą Projekto bendrovė turi pateikti Suteikiančiosioms institucijoms svarstyti šiais atvejais:

1. kai yra suplanuota prastovos trukmė;
2. kai Paslaugos nesuteikimas gali būti pataisytas arba nebuvo pataisytas per leidžiamą taisymo laikotarpį.

Dėl laikinojo remonto sprendinio, prieš pradedant jį vykdyti, turi susitarti Projekto bendrovė ir Suteikiančiosios institucijos.

Atlikus laikinojo remonto darbus, Projekto bendrovė turi pateikti Suteikiančiosioms institucijoms išsamią ataskaitą vėliausiai per 1 (vieną) Darbo dieną po leidžiamo laikinojo remonto laikotarpio, kad būtų pateiktas taisymo planas.

#### Galutinio taisymo laikotarpis

Galutinio taisymo laikotarpiu bus laikomas laikotarpis, prasidedantis pasibaigus reagavimo laikui ir baigiantis laiku, kada Projekto bendrovė imsis būtinų veiksmų ir juos atliks, kad būtų atstatytas Objektas ar Paslaugos teikimas iki pasireiškus gedimui ar sutrikus Paslaugos teikimui. Apie galutinio taisymo pabaigą turi būti pranešta Pagalbos centrui ir Pagalbos centre turi būti įrašas su tiksliu laiku apie Galutinio taisymo užbaigimą.

#### Taisymo plano įgyvendinimas

Be svarstyti pateikto (-ų) laikinojo remonto sprendinio (-ių), Projekto bendrovė privalo pateikti taisymo planą per 24 (dvidešimt keturias) valandas po leidžiamo taisymo laikotarpio pabaigos, kad Daugiafunkcio komplekso Objektas (-ai) būtų visiškai sutaisytas ir būtų sugražinta jo kokybė ir / ar funkcionalumas į padėti iki gedimui pasireiškiant.

Galutinio taisymo laikotarpis priklauso nuo Paslaugos nesuteikimo lygmens. Šis laikotarpis gali būti pratęstas, jeigu Projekto bendrovė įrodo, kad naudojosi visais būtinais ištekliais ir dėjo visas įmanomas pastangas, kad grąžintų nominalią padėtį ir kad jam tenka susidurti su neįveikiamomis materialinėmis priežastimis norint sugrąžinti nominalią padėtį per leistiną laikotarpį.

#### Reagavimo laiko, taisymo ir galutinio taisymo laikotarpių reikalavimai

Reagavimo laikas ir (arba) taisymo laikotarpis bei galutinio taisymo laikotarpis kiekvieno Paslaugos nesuteikimo atveju nustatytas toliau pateiktoje lentelėje.

**5.6. lentelė.** Reagavimo, taisymo ir galutinio taisymo laikotarpių reikalavimai

| **Paslaugos nesuteikimo lygmuo** | **Reagavimo laikas darbo valandomis** | **Reagavimo laikas budėjimo valandomis** | **Taisymo laikotarpis** | **Galutinio taisymo laikotarpis** |
| --- | --- | --- | --- | --- |
| C1 | 10 minučių | 45 minutės | 1 valanda | 2 dienos |
| C2 | 20 minučių | 1 valanda | 2 valandos | 5 dienos |
| C3 | 1 valanda | 2 valandos | 4 valandos | 10 dienų |

Paslaugos nesuteikimo lygmens klasifikavimo kriterijai taikomi Pagalbos centre gavus pranešimą apie bet kokį Paslaugos nesuteikimą. Pagalbos centras priskiria atitinkamą Paslaugos nesuteikimo lygmenį. Konkretus Paslaugos nesuteikimas, kurį galima priskirti dviem ar daugiau Paslaugos nesuteikimo lygmenų, priskiriamas aukštesniam Paslaugos nesuteikimo lygmeniui.

Suteikiančiosios institucijos turi teisę pakeisti Paslaugos nesuteikimo lygmenį, priskirtą Pagalbos centre, išsiuntusi apie tai atitinkamą pranešimą. Jeigu Projekto bendrovė nesutinka su pakeistu lygmeniu, šis nesutarimas turi būti sprendžiamas Koncesijos sutarties 52 punkte nustatyta tvarka. Kol ginčas bus išspręstas, Koncesijos sutarties Šalys turi laikytis Suteikiančiųjų institucijų nustatyto Paslaugos nesuteikimo lygmens.

Eksploatuotojai turi informuoti Suteikiančiąsias institucijas apie Pagalbos centro negebėjimą reaguoti į Paslaugos neteikimą.

## Neprieinamumas

Vienas ar daugiau Daugiafunkcio komplekso Objektų ar jo dalių laikoma neprieinama, jeigu atitinka vieną iš toliau išdėstytų kriterijų:

1. Į Daugiafunkcio komplekso Objektą ar jo atskiras patalpas neįmanoma patekti (patalpas, kurios daro tiesioginę įtaką tuo metu vykdomoms veikloms, kuriomis naudojasi Objekte ar Objektuose esantys Naudotojai);
2. Higienos, saugumo ir apsaugos lygis yra žemesnis negu priimtino lygio, nustatyto Suteikiančiųjų institucijų;
3. Vieno ar kelių svarbiausių infrastruktūros dalių, darančių neigiamą poveikį Daugiafunkcio komplekso Objektui ar jo atskiroms patalpoms, gedimas (patalpoms, kurios daro tiesioginę įtaką tuo metu vykdomoms veikloms, kuriomis naudojasi Objekte ar Objektuose esantys Naudotojai).

Už neprieinamumą taikomos išskaitos, kaip numatyta Specifikacijų 2 priede.

## Išskaitų struktūra

Išskaitos Projekto bendrovei taikomos tais atvejais, kai nesilaikoma Koncesijos sutartyje nurodytų įsipareigojimų ir Specifikacijose pateiktų reikalavimų.

Išskaitos gali būti taikomos dėl įvairių tipų pažeidimų:

1. Veiklos trūkumų pažeidimai [VTB].
2. Paslaugų neprieinamumo pažeidimai [PNB].
3. Renginių režimo pažeidimai [RRB].
4. Techninės priežiūros darbų pažeidimai [ANB].

Išskaitų dydis nustatytas Pagrindinių veiklos rezultatų rodiklių lentelėje (Specifikacijų 2 priedas).

## Pagrindiniai veiklos rezultatų rodikliai (PVRR) ir susijusios išskaitos

PVRR paskirtis – užtikrinti, kad Darbų ir Paslaugų organizavimas bei vykdymas / teikimas Daugiafunkcio komplekso Objektuose atitiktų Koncesijos sutartį ir Suteikiančiųjų institucijų reikalavimus. Projekto bendrovė turės pateikti išsamią informaciją ir savo paties rezultatų vertinimo metodus, nurodydamas, kaip šių rezultatų bus pasiekta ir kaip jie bus išlaikyti, kartu nurodydamas bet kokias susijusias patikros ar audito procedūras. Tai pat turi būti įtraukti šie aspektai:

1. Rezultatų rodikliai (įskaitant Daugiafunkcio komplekso Objektų ir / ar jų dalių prieinamumą, gedimų skaičių).
2. Reagavimo laikas ir gedimų norma po taisymo.
3. Iškviečiamos aptarnavimo ar kitos specifines paslaugas teikiančios įstaigos.
4. Darbų ir Paslaugų organizavimas.
5. Planinės profilaktinės techninės priežiūros darbų užbaigimas pagal grafiką.
6. Reikalingų atsargų kiekis.
7. Ataskaitų teikimas.

Nesilaikant Specifikacijų bei PVRR, taikomos išskaitos. Išskaitų apskaičiavimo tvarka pateikiama Koncesijų sutarties 4 priede „Atsiskaitymų ir mokėjimų tvarka“.

# TECHNINIAI REIKALAVIMAI

## Bendrieji techniniai reikalavimai

### **Išlaidų valdymas**

Kad sumažėtų Investicinių išlaidų ir Paslaugų teikimo išlaidos, jau Darbų (projektavimo) etape turi būti atsižvelgta į eksploatavimo apribojimus, taip pat eksploatavimo ir techninės priežiūros Darbus.

Projektinė dokumentacija turi:

1. užtikrinti kokybišką ir tvarų Daugiafunkcio komplekso Objektų naudojimą;
2. mažinti Investicijas, pasirenkant optimalias funkcines galimybes, medžiagas, struktūras ir techninius principus bei įrangą;
3. užtikrinti geriausias skirtingų Daugiafunkcio komplekso Objektų sudedamųjų dalių tvarumo sąlygas, pritaikant Paslaugas atitinkamoms Daugiafunkcio komplekso Objektų ar atskirų jų patalpų naudojimo sąlygoms;
4. sumažinti eksploatavimo ir techninės priežiūros išlaidas;
5. atitikti aplinkos kokybės reikalavimus.

#### Eksploatavimo trukmė

Daugiafunkcio komplekso Objektai, įskaitant jų priežiūros sudedamąsias dalis, turi būti pastatyti iš tokių medžiagų, sudedamųjų dalių ir tokiais metodais, kad juos iškart būtų galima naudoti, jie būtų patikimi, tvarūs ir lengvai prižiūrimi. Suteikiančiosios institucijos siekia, kad Daugiafunkcio komplekso Objektų eksploatavimas būtų kuo pigesnis, todėl reikalauja, kad Daugiafunkcio komplekso Objektai būtų statomi naudojant įrodyto veiksmingumo ir ilgos eksploatavimo trukmės technologijas.

Toliau nurodyti Daugiafunkcio komplekso objektų elementai turi būti eksploatuojami, vadovaujantis geriausia statybų praktika:

Konstrukcijos, įskaitant pamatą, 70 metų.

Grindų konstrukcija 70 metų.

Stogo konstrukcija 70 metų.

Kanalizacija ir žemiau esanti inžinerinių statinių infrastruktūra 70 metų.

Išorinės sienos 70 metų.

Išorinės angos, langai ir durys 25 metai.

Stogo apdaila 25 metai.

Išorės apdaila 25 metai.\*

Kieti išoriniai paviršiai 20 metų.

Vidinės pertvaros, įskaitant angas, 25 metai.

Vidaus durys 25 metai.

Vidaus apdaila (išskyrus minkštąją grindų dangą) 15 metų.\*

Minkštoji grindų danga 12 metų.

Vidiniai tvirtinimo elementai ir jungiamosios detalės 15 metų.

Inžineriniai įrenginiai pagal Lietuvos Respublikos standartus.

\* Išskyrus dažytus paviršius.

Dalyvis Konkurso metu turi pademonstruoti, kaip bus pasiekta visų aukščiau nurodytų Daugiafunkcio komplekso Objektų elementų numatytoji eksploatavimo trukmė.

Daugiafunkcio komplekso Objektus sudarančios medžiagos ir sudedamosios dalys, kurias eksploatuojant Daugiafunkcio komplekso Objektus reikės remontuoti arba pakeisti, turi būti parinktos, įrengtos tokioje vietoje ir pritvirtintos taip, kad ateityje dėl jų kiltų kuo mažiau nepatogumų, trukdžių ir kad nereikėtų laikinai uždaryti Daugiafunkcio komplekso Objekto.

Projekto bendrovė turi suteikti savivaldybei 3 (trijų) metų garantiją už visus visų Daugiafunkcio komplekso Objektų elementus. Garantijos laikotarpis prasideda nuo Paslaugų teikimo pradžios dienos. Darbų priėmimas bus grindžiamas iš Daugiafunkcio komplekso duomenų valdymo sistemos gautais techniniais duomenimis. Informacija apie Darbų priėmimo tvarką nurodyta Koncesijų sutarties 9 punkte.

#### Tvarumas

Projektinė dokumentacijoje priimti ir vėliau įgyvendinti sprendimai turi skatinti tvarų vystymąsi, ir tai turėtų pademonstruoti integruotą požiūrį į prižiūrimos vietovės socialinę, aplinkos ir ekonominę gerovę dabar ir ateityje. Projektas turi atspindėti nacionaliniuose ir vietos strateginiuose dokumentuose nustatytus tikslus ir Vilniaus miesto savivaldybės patvirtintą strategiją.

Projekto bendrovė Daugiafunkcį kompleksą, Naują turtą ir Papildomą turtą turi suprojektuoti, sukurti / sumontuoti ir įgyvendinti taip, kad būtų remiamos ekologiškos paslaugos, tausojama ir efektyviai naudojama energija. Aplinkosaugos sprendimų priėmime, Darbų vykdyme ir Paslaugų teikime turi būti vadovaujamasi aplinkos apsaugą reglamentuojančiais teisės aktais bei standartais (ISO 14000 standartų serija).

Daugiafunkcis kompleksas, Naujas turtas ir Papildomas turtas turi tausoti aplinką, t. y. turi būti:

1. sumažintas atliekų kiekis Darbų vykdymo ir Paslaugų teikimo metu;
2. sumažintas energijos vartojimo kiekis taip prisidedant prie ozono sluoksnio ardymo sumažinimo, pasaulinio atšilimo prevencijos, oro ir vandens taršos sumažinimo bei neatsinaujinančių išteklių tausojimo
3. puoselėjamas vietos kraštovaizdis ir saugomos natūralios buveinės bei rūšys;
4. vengiama jonizuojančiosios ir elektromagnetinės spinduliuotės šaltinių;
5. vengiama bet kokių konstrukcinių sprendimų, siejamų su neigiamų poveikiu žmonių sveikatai;
6. padidintos galimybės sumažinti atliekų skaičių ir jas perdirbti Objektų eksploatavimo etape;
7. padidintas atliekų surinkimo ir išvežimo veiksmingumas ir našumas;
8. Optimizuotas techninės priežiūros procesas, kad būtų užtikrintas didžiausias priežiūros našumas;
9. kai įmanoma, vengiama naudoti kenksmingas statybines medžiagas ir procesus;
10. išnagrinėtos galimybės naudoti iš anksto pagamintus elementus, kad būtų užtikrinta kokybės kontrolė, paprastas ir spartus įrengimas, lankstus panaudojimas ateityje.

Viešųjų kultūros ir sporto renginių infrastruktūra, pvz., vietos neįgaliems asmenims ir VIP (labai svarbiems asmenims), medicinos centras ir informacijos punktai, taip pat viešieji tualetai, įrengti po centrinėmis tribūnomis, turi būti suprojektuoti siekiant užtikrinti, kad, jei to reikalauja KKSD, su UEFA, FIFA ir IAAF reikalavimų vykdymo užtikrinimu susijusios išlaidos būtų kuo mažesnės.

Apibendrinant, Daugiafunkcis kompleksas, Naujas turtas ir Papildomas turtas turi būti suprojektuoti ir sukurti taip, kad būtų užtikrinta aplinkos apsauga, būtų tausojama energija.

Rekomenduojama įgyvendinti strategiją, leidžiančią gauti Daugiafunkcio komplekso, Naujo turto ir Papildomo turto Projektinės dokumentacijos, statybos ir eksploatavimo BREEAM / LEED sertifikatus, atsižvelgiant į energijos, vandens, teritorijos, oro kokybės, naudojamų medžiagų ir atliekų kategorijas.

#### 

#### Daugiafunkcio komplekso informacinis modeliavimas (ang.BIM)

Suteikiančiosios institucijos reikalauja, kad vykdydamas Darbus ir teikdamas Paslaugas Projekto bendrovė naudotų statinio informacinio modeliavimo (angl. Building information modelling – BIM) BIM technologijas. Projekto bendrovė tam tikrais

Daugiafunkcio komplekso Objektų vystymo etapais turi naudoti atitinkamą informacijos vystymo lygį. Vystymo lygiu apibrėžiamas Objektų modelio turinys ir leistinas kiekviename BIM projekto etape sukurtos informacijos panaudojimas. Kiekviena informacijos vystymo lygio serija remiasi ankstesne serija ir toliau vysto pagrindines ankstesnės serijos savybes. Informacijos vystymo lygiai pateikiami toliau pateiktoje lentelėje.

**6.1 lentelė**. Daugiafunkcio komplekso Objektų informacijos vystymo lygiai

| **Vystymo lygis** | **100 serija** | **200 serija** | **300 serija** | **400 serija** | **500 serija** |
| --- | --- | --- | --- | --- | --- |
| **Objektų modelio turinys** | **Koncepcija** | **Pirminis projektas** | **Projektinė dokumentacija** | **Gamyba** | **Vykdant Darbus ir teikiant Paslaugas** |
| Projektinė dokumentacija ir koordinavimas  Funkcija / forma / veikimas | Negeometriniai duomenys  Vieta, numatytos teritorijos, kiekiai, zonos ir kt. | Bendrieji trimačiai elementai   * maksimalus dydis * paskirtis | Patvirtintų specifinių elementų tiksli trimačių objektų geometrija. Tinka Projektinei dokumentacijai tiesiogiai iš modelio generuoti.   * matmenys * pajėgumai * jungtys * kiekiai | Gamybos informacija / surinkimo brėžiniai. Tinka statyboms.   * pirkimas * gamyba * įrengimas * apskaita * progreso stebėjimas | Informacija statant  Eksploatavimas ir techninė priežiūra   * faktinė informacija * tiksliai nurodytas Objektų elementų dydis, forma, vieta, kiekis * COBIE duomenų pateikimas |
| **Leidžiamas naudojimas** |  |  |  |  |  |
| Analizė | Kiekio arba teritorijos analizė, kad būtų įsitikinta dėl apibendrintų veiksmingumo kriterijų | Pasirinktų sistemų veikimas, pritaikant apibendrintus veiksmingumo kriterijus | Pasirinktų sistemų veikimas, pritaikant specifinius veiksmingumo kriterijus | Patvirtintų pasirinktų sistemų veikimas, remiantis specifiniais modelio elementais |  |
| Planavimas (4D) | Bendra Darbų trukmė  Pagrindinių elementų etapų nustatymas | Pagrindinės veiklos, elementų ir sistemų laiko skalė ir eilės tvarka. | Detalių įrengimų, elementų ir sistemų laiko skalė ir eilės tvarka. | Gamybos ir surinkimo informacija, įskaitant statybos priemones ir būdus (kranai, automobiliniai bokšteliai, sutvirtinimas ir kt.) |  |
| Išlaidų apskaičiavimas (5D) | Abstrakčiosios išlaidos | Apskaičiuotos išlaidos, remiantis modelyje esančia apytikslių kiekių informacija | Apskaičiuotos išlaidos, remiantis išmatuotais specifiniais modelyje pateiktais duomenimis ir abstrakčiais vertinimo metodais | Konkretaus įrengimo įsipareigota pirkimo kaina |  |
| Tvarios medžiagos | BREEAM / LEED strategijos | Apytiksliai medžiagų kiekiai pagal BREEAM / LEED kategorijas | Tikslūs medžiagų kiekiai ir perdirbtų / vietoje įsigytų medžiagų procentinės dalys | Konkretaus gamintojo pasirinkimas | Pirkimo dokumentai |
| Aplinkos aspektai: apšvietimas, energijos naudojimas, oro judėjimo analizė / imitavimas | Kiekiais ir teritorijomis pagrįsta strategija ir veiksmingumo kriterijai | Apytiksliai skaičiavimai apie poveikį aplinkai, grįsti turima modelio informacija | Apytikris imitavimas, pagrįstas specifiniais Daugiafunkcio komplekso Objektų įrengimais ir inžinerinėmis sistemomis | Tikslus imitavimas, pagrįstas konkrečiu gamintoju ir išsamiais sistemos komponentais | Išmatuoto veiksmingumo perdavimas ir užregistravimas |
| **Turto duomenų valdymas** | **510 vystymo lygis** | **520 vystymo lygis** | **530 vystymo lygis** | **540 vystymo lygis** | **550 vystymo lygis** |
| Čia pateikiamas labiau struktūrizuotas informacijos, kuri gali palaipsniui kauptis vykdant Darbus, išskaidymas, kad būtų pateikta Paslaugų teikimo per visą būsimo Paslaugų teikimo trukmę turto duomenų bazė. | 510 vystymo etapas atitinkamai apima 100 vystymo etapo infrastruktūros ir geometrijos duomenis | Modelį sudaro apibendrintos sistemos, įskaitant apytikrius kiekius, dydžius, formas, vietą ir orientaciją. 520 modelio (-ių) vystymo etapas atitinkamai apima 200 vystymo etapo infrastruktūros ir geometrijos duomenis | Modelis apims elementus, atitinkančius tradicinius statybų dokumentus. 530 modelio (-ių) vystymo etapas atitinkamai apima 300 vystymo etapo infrastruktūros ir geometrijos duomenis ir bus sukonfigūruotas taip, kad jame būtų ir (arba) eksploatavimo ir techninės priežiūros nuostatos, pateikimo informacija, ir (arba) kiti nurodyti arba būtini dokumentai. | Modelio elementai projektuojami kaip specifiniai komplektai su tiksliai nurodytu kiekiu, dydžiu, forma, vieta ir orientacija. 540 vystymo etapas atitinkamai apima 400 vystymo etapo infrastruktūros ir geometrijos duomenis, gamybos / įrengimo brėžinius ir bus sukonfigūruotas taip, kad jame būtų ir (arba) eksploatavimo ir techninės priežiūros vadovai, garantijos informacija, pateikimo informacija, ir (arba) kiti nurodyti arba būtini dokumentai. | Modelis papildytas informacija ir elementais, kurie nebuvo kuriami planavimo, projektavimo ar statybos metu. |

BIM modelis turi būti integruotas į Daugiafunkcio komplekso KTPVS su priežiūros mechanizmu ir taikomos techninės priežiūros informacija.

### **Reikalavimai dėl Daugiafunkcio komplekso objektų energijos sąnaudų klasės**

Vadovaujantis Europos Parlamento ir Tarybos direktyva 2010/31/ES dėl pastatų energinio naudingumo ir statybos techniniu reglamentu STR 2.01.09:2005 „Pastatų energinis naudingumas. Energinio naudingumo sertifikavimas“, taip pat statybos techniniu reglamentu STR 2.05.01:2013 „Pastatų energinio naudingumo projektavimas“, Daugiafunkcio komplekso objektai turi būti ne mažesnio kaip A+ klasės energinio naudingumo.

### **Techninės priežiūros patalpos**

Techninės patalpos turi būti koncentruotos specialioje techninėje zonoje, kad būtų lengviau atlikti techninės priežiūros paslaugas. Patalpos turi būti lengvai prieinamos, o jų erdvė pakankama įrenginių priežiūrai, patogi išvalyti.

Naudojamos medžiagos turi būti atsparios dažno valymo darbams, smūgiams ir chuliganizmo veiksmams, kaip tai numatyta atitinkamuose Lietuvos Respublikos standartuose. Siekiant išvengti sistemų nesuderinamumo, techninė įranga turi būti standartizuota pagal atitinkamus Lietuvos Respublikos standartus. Kad būtų lengviau patekti į technines patalpas, jos turi būti paženklintos. Ženklinimas taip pat turi atitikti ES direktyvą 2006/42/EB.

### **Aplinkosaugos reikalavimai**

Projektinė dokumentacija turi būti parengta vadovaujantis tarptautine darnaus projektų vystymo praktika (BREEAM / LEEAD). Turi būti išpildyti šie esminiai reikalavimus:

1. Daugiafunkcio komplekso Objektai, Naujas turtas ir Papildomas turtas bus suprojektuoti atsižvelgiant į tvarumo principus;
2. Daugiafunkcio komplekso Objektai, Naujas turtas ir Papildomas turtas kaip įmanoma mažiau paveiks natūralią aplinką;
3. Įgyvendinant Projektą bus atsižvelgta į išlaidų mažinimą valdant ir eksploatuojant Daugiafunkcio komplekso Objektus, Naują turtą ir Papildomą turtą, taip pat į darbo sąlygų pagerinimą.

### **Atliekų valdymo infrastruktūra**

Projekto bendrovė turi užtikrinti, kad kiekvienoje Daugiafunkcio komplekso Objektų, Funkcinėje zonoje, atsižvelgiant į poreikį, būtų vieta buitinių atliekų konteineriams, sukurta infrastruktūra leidžianti Naudotojams rūšiuoti atliekas.

### **Prieiga neįgaliems asmenims**

Visi konstrukciniai, techniniai ir organizaciniai sprendiniai turi būti priimti numatant galimybę neįgaliems asmenims lengvai patekti į Daugiafunkcio komplekso Objektus.

Projekto bendrovė turi užtikrinti:

1. galimybes patekti į visus pastatus ir patalpas;
2. lengvą judėjimą iš vieno taško į kitą;
3. lengvą komunikaciją ir orientaciją;
4. neįgalių asmenų savarankiškumą.

### **Priešgaisrinė sauga**

Visa priešgaisrinės saugos įranga turi griežtai atitikti galiojančius Lietuvos Respublikos teisės aktų reikalavimus.

Projekto bendrovė turi užtikrinti:

1. greitą evakuaciją didžiausio saugumo sąlygomis;
2. prieigą ugniagesių brigadoms iš išorės;
3. liepsnų plitimo apribojimą pastatuose;
4. tiesioginių ir netiesioginių turtinių nuostolių sumažinimą.

## Konstrukciniai reikalavimai Daugiafunkcio komplekso objektams

### **Bendrieji reikalavimai**

Visų Daugiafunkcio komplekso Objektų konstrukcija turi atitikti funkcinius ir programinius poreikius. Objektų konstrukcija turi būti pakankamai patvari, kad galėtų atlaikyti, neigiamą poveikį dėl retų ir potencialiai pavojingų įvykių.

Visos statybinės medžiagos turi būti aukštos kokybės, patvarios, patikimos ir nereikalaujančios sudėtingos techninės priežiūros. Pagrindinis kriterijus renkantis statybines medžiagas yra visuomenės sauga ir medžiagų ilgaamžiškumas.

Šios medžiagos turi būti naudojamos taip, kad atitiktų reikalavimus arba būtų geresnės kokybės, nei nurodyta šių Specifikacijų techniniuose reikalavimuose.

### **Pamatai**

Pamatai po atraminėmis konstrukcijomis turi būti suprojektuoti atsižvelgiant į apkrovas, apkrovų padidėjimo pobūdį ir pamatų pagrindo savybes. Galutinis sprendimas dėl pamatų tipo turi būti pagrįstas inžinerinių geologinių tyrimų rezultatais ir skirtingų pamatų tipų kainų palyginimu. Suprojektuoti pamatai turi būti apsaugoti nuo šalčio (renkantis atitinkamą betono klasę, pasirūpinant papildoma šilumos izoliacijos medžiaga, kaip tai numatyta atitinkamuose Lietuvos standartuose).

Pamatai turi būti apsaugoti, kad į konstrukciją neprasisunktų vanduo, kaip tai numatyta atitinkamuose Lietuvos Respublikos standartuose. Pamatai arba pirmieji aukštai nuo drėgmės ir vandens prasiskverbimo pavojaus turi būti apsaugoti atitinkamomis medžiagomis. Visų rūšių inžineriniai tinklai turi būti nutiesti ir kanalizacijos sistemos įrengtos techninės priežiūros tuneliuose po Daugiafunkcio komplekso Objektais ir konstrukcijomis. Šie tuneliai, kaip ir visos pamatų techninio aptarnavimo erdvės, turi būti apšviestos, vėdinamos, jose draudžiama rūkyti.

Jei atlikus geologinį tyrimą paaiškėja, kad yra aukštas požeminio vandens lygis, Darbų vykdymo metu Projekto bendrovė privalo imtis specialių priemonių, visų pirma statant pamatus ir vykdant grunto darbus, kad Daugiafunkcio komplekso Objektų sienos būtų apsaugotos nuo vandens. Tokiu atveju būtina įgyvendinti specialias Daugiafunkcio komplekso Objektų konstrukcijų apsaugos technines priemones.

Turi būti užtikrintas lietaus vandens nuvedimas nuo konstrukcijų ir surenkamas, bei kanalizuojamas pagal išduotas nuotekų tinklų prijungimo sąlygas. Siekiant neapkrauti Vilniaus miesto kanalizacijos sistemos, būtina įgyvendinti, jei nuotekų tinklų prisijungimo sąlygose numatyta, atitinkamus liūčių vandens laikinojo sulaikymo techninius sprendinius.

Projekto bendrovė turi atlikti visus grunto tyrimus, kad būtų galima deramai įvertinti grunto sąlygas Darbų vykdymui.

Jei reikia pakeisti dalį Viešųjų kultūros ir sporto renginių infrastruktūros centrinių tribūnų, grunto struktūra, pažeista vykdant Stadiono centrinių tribūnų išmontavimą, turėtų būti pakeista.

### **Daugiafunkcio komplekso konstrukcija**

**2 pav.** Esamo Stadiono konstrukcijos vaizdas



Šaltinis:<http://www.fotoskrydis.lt/nacionalinis-stadionas-vilniuje/>

Projekto bendrovė neprivalo naudoti esamo Stadiono konstrukcijos, tačiau, jei nusprendžia jos nenaudoti, turi pateikti savo Sprendinį pagrindžiančius argumentus. Stadionas nuosavybės teise priklauso Vilniaus miesto savivaldybei, kuri, atsižvelgdama į dalyvio Galutinį pasiūlymą dėl Stadiono konstrukcijos naudojimo, priims atitinkamą sprendimą iki Koncesijos sutarties pasirašymo.

#### Bendrieji reikalavimai Daugiafunkcio komplekso konstrukcijai

Daugiafunkcio komplekso konstrukciją sudaro paprastais metodais grįsti sprendiniai ir tvirtos medžiagos, pritaikytos vietos klimatui ir užtikrinančios pastatų ilgaamžiškumą bei kuo mažesnes techninės priežiūros ir remonto išlaidas.

Daugiafunkcio komplekso atraminės konstrukcijos turi būti ilgaamžės ir atsparios progresinei griuvimo jėgai, jei būtų pažeistas vienas ar daugiau atraminių konstrukcijų elementų.

Daugiafunkcio komplekso konstrukcija turi būti įspūdingos ir modernios architektūros, vykdant Darbus (projektavimo) turi būti atsižvelgiama į ypatingą Daugiafunkcio komplekso aplinkos planavimo svarbą. Dalyvis Daugiafunkcio komplekso architektūrinę koncepciją turi pateikti kartu su Preliminariu, Išsamiu ir Galutiniu (jeigu Dalyvis kviečiamas pateikti) pasiūlymu. Šiai koncepcijai turi būti gautas Suteikiančiųjų institucijų pritarimas.

#### Viešųjų kultūros ir sporto renginių infrastruktūra ir Neformaliojo ugdymo veiklai skirta sporto infrastruktūra (sporto infrastruktūra, įskaitant sporto sales)

Viešųjų kultūros ir sporto renginių infrastruktūros bei Neformaliojo ugdymo veiklai skirtos sporto infrastruktūros konstrukcija turi būti patogi Naudotojams taip pat turi būti užtikrintas konstrukcijos vientisumas, laikantis šių kriterijų:

1. Naudotojai turi jaustis patogiai, neturi būti juntama vibracija ir rezonansas;
2. užtikrinama pakankama ir ne mažesnė už norminę apsauga nuo triukšmo ir vibracijos, efektyvus energijos vartojimas ir pakankama, bei nemažesnė už norminę šilumos izoliacija;
3. konstrukcijų aukštis ribojamas, kad būtų užtikrinti techniniai ir architektūriniai projekto apribojimai;
4. užtikrinamas pakankamas tvirtumas ir stabilumas saugantis nuo progresinės konstrukcijų griūties, .

Rekomenduojama konstrukcinį karkasą pritaikyti siūlomoms Funkcinėms zonoms. Siekiant užtikrinti saugą, stabilumą, lankstumą ir keliamąją galią, vertikalios konstrukcijos turi būti kuo vientisesnės. Todėl turi būti suprojektuoti identiški skirtingų vienas ant kito esančių lygių karkasai, kad būtų apribotas apkrovos perdavimas ir padidėtų skirtingų lygių aukštis. Tačiau Dalyvis gali pasiūlyti kitokį Sprendinį, leidžiantį pasiekti tą patį tikslą, – sumažinti nepertraukiamą apkrovos perdavimą ir padidinti aukštį pageidaujamose vietose (sporto infrastruktūroje, įskaitant sporto sales).

Dėl aukštų, turi būti vengiama išsikišusių vietų standartizuojant kiekvieno lygio aukštį ir taip palengvinant horizontalų judėjimą. Joks vertikalus arba horizontalus elementas (pvz., stulpas arba sija) negali riboti matomumo iš tribūnų ar priėmimo vietų, kai reikalingas tose vietose vykstančių renginių vaizdas, arba trukdyti funkcinį stadiono arba sporto salės naudojimą.

Konstrukciją siūloma dengti lengvu stogu. Visos sporto infrastruktūros, įskaitant sporto sales, konstrukcijai naudojamos medžiagos turi būti nedegios ir atsparios gaisrui tiek, kiek to reikalauja statybą reglamentuojantys teisės aktai ir normos. Jos turi atitikti viso sporto infrastruktūros komplekso atsparumo ugniai reikalavimus. Tai taikoma ir Viešųjų kultūros ir sporto renginių organizavimo infrastruktūros bei Neformaliojo ugdymo veiklai skirtos sporto infrastruktūros vidaus bei išorės apdailos elementams. Turi būti užtikrinta galimybė dengiamojoje Viešųjų kultūros ir sporto renginių organizavimo infrastruktūros konstrukcijoje įrengti (pakabinti) pagalbines struktūras garso stiprinimo, apšvietimo ir specialiųjų efektų sistemoms, taip pat atitinkamoms techninėms platformoms.

Lubos tarp atitinkamų aukštų turi būti pagamintos iš gelžbetonio arba panašaus stiprumo ir ilgaamžiškumo medžiagos. Vidiniai laiptai – iš gelžbetonio, kuris išliejamas vietoje arba pagaminamas iš anksto. Nuožulnių plokščių atraminės konstrukcijos turi būti pagamintos iš gelžbetonio arba iš panašaus stiprumo ir ilgaamžiškumo medžiagos.

Sandėliavimo ir komercinės paskirties patalpoms (speciali įranga, viešasis maitinimas ir kt.) skirtas konstrukcinis karkasas turi būti optimaliai pritaikytas komerciniam šių patalpų panaudojimui. Konstrukcija turi būti tinkamo stiprumo, kad, smarkiai pažeidus vieną struktūrinį elementą, būtų išvengta grandininės reakcijos. Šiam tikslui turi būti pasirinkti tinkamiausi techniniai Sprendiniai, kad būtų užtikrintas tinkamas konstrukcijų stiprumas visais lygmenimis (visuomenės priėmimo ir aptarnavimo) ir tarpinio naudojimo reikmėms (parodoms, ložėms ir kt.).

#### Viešųjų kultūros ir sporto renginių infrastruktūros centrinės tribūnos su stacionariu stogu

Siūloma, kad konstrukcijų patiriama apkrova būtų perduodama pamatams lubas laikančiais poliais ir sienomis iš gelžbetonio ar panašaus stiprumo ir ilgaamžiškumo medžiagos. Taikant tokį Sprendinį, elektros instaliaciją galima įrengti zonose šalia lubų, tokiu atveju nereikės naudoti rišamųjų medžiagų. Konstrukciją siūloma dengti sijomis su lengvu stogu, kuris atlaikytų vėjo, sniego ir kt. apkrovą, kaip nustatyta atitinkamuose standartuose. Tačiau Dalyvis gali pasiūlyti kitą tinkamą techninį Sprendinį. Ant stogo konstrukcijos bus galima kabinti apšvietimo, garso stiprinimo ir kitą reikalingą įrangą.

#### Biurų / administracijos plotai su pagalbinėmis patalpomis

Bendrasis administracinių pastatų ir jų formos planas turi būti gautas optimaliai pritaikius išdėstymą ir aplinkinę komunikacijos sistemą.

Reikia atsižvelgti į paskirties ir aukščio apribojimus dėl Daugiafunkcio komplekso Objektų ir vietos reikalavimų. Kad stulpai netrukdytų mokomosiose patalpose, biuruose ir biurų pagalbinėse patalpose, reikia naudoti vertikalius laikančiuosius elementus.

#### Konferencijų salė

Kad konferencijų salėje netrukdytų stulpai, reikia naudoti vertikalius laikančiuosius elementus. Konferencijų salė turi būti suprojektuota taip, kad aukščio iki lubų pakaktų komforto ir erdvės pojūčiui. Lubos ir sienos turi būti tokios konstrukcijos, kuri atlaikytų įrangos, pvz., apšvietimo ir garso įrenginių, apkrovą.

#### Vaikų darželis

Vadovaujantis Lietuvos higienos norma HN 75:2010 „Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“, naujai statomų įstaigų sklypo / teritorijos dydis nustatomas atsižvelgiant į planuojamą vaikų skaičių.

#### Nacionalinis sporto muziejus

Kad nacionaliniame sporto muziejuje neužimtų vietos stulpai, reikia naudoti vertikalius laikančiuosius elementus. Nacionalinio sporo muziejaus plotas turi būti suprojektuotas taip, kad aukščio iki lubų pakaktų komforto ir erdvės pojūčiui. Nacionalinio sporto muziejaus aukštis turi atitikti tokioms patalpoms taikomus Lietuvos respublikos standartus. Lubos ir sienos turi būti tokios konstrukcijos, kad atlaikytų įvairią, pvz., baldų, parodų ir apšvietimo įrenginių, apkrovą.

#### Kultūros ir ugdymo centras ir biblioteka

Kad Kultūros ir ugdymo centro ir bibliotekos patalpose neužimtų vietos stulpai, reikia naudoti vertikalius laikančiuosius elementus. Šios erdvės turi būti suprojektuotos taip, kad aukščio iki lubų pakaktų komforto ir erdvės pojūčiui. Šių patalpų aukštis turi atitikti Lietuvos Respublikos standartus.  
Lubos ir sienos turi būti tokios konstrukcijos, kurios atlaikytų įrangos, pvz., apšvietimo ir garso įrenginių, apkrovą. Kultūros ir ugdymo centre ir bibliotekoje turi būti 160 (viena šimtas šešiasdešimt) kv. m. profesionalaus scenos meno rūšims skirta sandėlio zona (gali būti tamsi patalpa). Ypač turi būti atsižvelgta į bibliotekai reikalingo natūralaus ir dirbtinio apšvietimo užtikrinimą.

#### Komunalinės, administracinės ir pagalbinės patalpos

Komunalinės, administracinės ir pagalbinės patalpos turi būti šalia kultūros ir ugdymo centro, kad būtų lengvai pasiekiamos ir netoli. Šių patalpų matmenys (pvz., erdvė vienam asmeniui) turi atitikti atitinkamus Lietuvos Respublikos standartus.

#### Transporto priemonių stovėjimo aikštelės

Dalyvis turi parinkti transporto priemonių stovėjimo aikštelės tipą (požeminės, daugiaaukštės ar antžeminės). Stovėjimo aikštelių konstrukcija turi būti suprojektuota laikantis galiojančių Lietuvos Respublikos standartų reikalavimų. Transporto priemonių stovėjimo vietų konstrukcija turi suteikti galimybę statyti sunkiasvores transporto priemones (sunkiasvorius sunkvežimius ir autobusus). Kelio danga turi būti iš betono trinkelių, kurių matmenys atitinka apkrovos reikalavimus pagal atitinkamų transporto priemonių tipams (įskaitant sunkiasvorius sunkvežimius ir autobusus) taikomus Lietuvos Respublikos standartus.

### **Daugiafunkcio komplekso objektų stogo danga**

#### Bendrieji reikalavimai

Visus Daugiafunkcio komplekso objektus dengiantys stogai turi būti atsparūs vėjams ir nepralaidūs vandeniui, o šilumos izoliacija, atsparumas garsui ir ilgaamžiškumas atitiks tvaraus vystymosi reikalavimus ir Lietuvos Respublikos standartus. Jie taip pat turi atitikti žmonėms ir pastatams taikomus saugos ir saugumo reikalavimus. Stogus turi būti patogu prižiūrėti, ant jų turi būti įrengti techninės priežiūros takai ir platformos. Prieiga prie stogo turi būti lengva, bet apribota saugumo priemonėmis, kad ant jo negalėtų patekti leidimo neturintys asmenys.

Daugiafunkcio komplekso objektai turi turėti organizuotą nuo pastato stogo tekančio lietaus vandens surinkimo sistemą, o lietvamzdžiai turi būti apsaugoti nuo užšalimo (pvz., šildymo kabeliais). Be to, rekomenduojama įrengti elektros gaminimo įrangą (pvz., integruotas saulės plokštes).

Remiantis architektūriniais Sprendiniais ir standartiniais reikalavimais, įvairūs stogo konstrukcijoje naudojami tvirtinimo elementai turi būti padengti cinku ar kita oro poveikiui atsparia danga.

Stogas turi būti atsparus orų poveikiui ir eksploatavimo veiksmams. Daugiafunkcio komplekso konstrukcija ir naudojimas turi atitikti pagrindinius pastatams keliamus reikalavimus. Stogo konstrukcijos garso izoliacijos savybės turi atitikti Lietuvos Respublikos standartų reikalavimus.

Stogo nuolydis turi atitikti stogo ir stogo dangos medžiagų tipą, kad nutekėtų lietaus ir tirpstančio sniego vanduo. Nuo pastato stogo tekantis lietaus ir tirpstančio sniego vanduo neturi veikti pastato konstrukcijų ir aplinkos.

Ant stogo turi būti įrengti visi reikalingi konstrukciniai ir inžineriniai elementai.

#### Viešųjų kultūros ir sporto renginių infrastruktūra ir Neformaliojo ugdymo veiklai skirta sporto infrastruktūra

Kad renginių lankytojai būtų apsaugoti nuo nepalankių oro sąlygų, sporto infrastruktūros konstrukcija turi būti uždengta stacionariu stogu. Stacionari stogo danga turi apsaugoti visą Viešųjų kultūros ir sporto renginių infrastruktūros centrinių tribūnų zoną.

Stacionarus stogas virš Viešųjų kultūros ir sporto renginių infrastruktūros centrinių tribūnų turi būti vientisa Projekto bendrovės pasirinktos architektūrinės koncepcijos dalis. Jis taip pat turi dengti kitokias erdves, pvz., televizijos komentatorių būdeles.

Be pirmiau minėtų reikalavimų, stogas turi tenkinti šiuos reikalavimus:

1. turi būti atveriamas ir / arba peršviečiamas (laidus šviesai), kad viduje būtų kuo daugiau natūralaus apšvietimo;
2. turi būti nuolat prieinamas techninės priežiūros komandoms;
3. dangos sistema turi užtikrinti su triukšmu susijusį akustinį veiksmingumą, kai organizuojami tokie renginiai kaip roko koncertai; tai bus barjeras, trukdantis tokiam triukšmui pasiekti šalia Daugiafunkcio komplekso esančią gyvenamąją zoną;
4. turi būti įvertintos galimybės pakartotinai panaudoti lietaus vandenį (tualetams, laistymo reikmėms ir pan.);
5. stogo danga turi būti pasirinkta atsižvelgiant į priežiūros lengvumą ilgalaikiškumo požiūriu.

### **Daugiafunkcio komplekso išorinės atitvaros**

#### Bendrieji reikalavimai

Esant poreikiui, turi būti naudojama išorinė sienų danga, taip pat užtikrinamos jos akustinės savybės. Spalvos ir medžiagos turi būti pasirinktos atsižvelgiant į atsparumą nešvarumams, valymo patogumą, į medžiagų senėjimą, nusidėvėjimą ir į priežiūros paprastumą. Ieškant atitinkamų Sprendinių, būtina suderinti malonią akiai išvaizdą ir atsparumą laiko ir aplinkos poveikiui. Siekiant ilgaamžiškumo ir originalios išvaizdos, būtina rasti novatorišką Sprendinį.

Viešosiose erdvėse (didelės auditorijos, VIP, žiniasklaidos, komercinės sritys) sienų danga turi atitikti pagrindinį vaidmenį subalansuojant garsą ir išskiriant tam tikras Funkcines zonas. Viešosiose erdvėse sienų danga turi būti tokia, kad žmonėms būtų lengviau judėti. Būtini apdailos elementai turi padėti paprastai ir intuityviai suvokti erdvės pobūdį, taip pat jie turi kokybiškai papildyti vietos architektūros savitumą.

#### Sienos

Išorinės Daugiafunkcio komplekso pamato ir pirmojo aukšto sienų konstrukcijos turi būti sustiprintos apsaugos nuo chuliganizmo priemonėmis.

Išorinių sienų šilumos perdavimo koeficientas neturi viršyti viešiesiems pastatams taikomų standartinių šilumos perdavimo koeficiento verčių.

Visi išorinių sienų elementai turi būti funkcionalūs.

Išorinės sienos turi atitikti standartinius priešgaisrinės izoliacijos ir saugos reikalavimus. Vietose, kuriose Daugiafunkcio komplekso Objektams taikomi griežtesni saugumo reikalavimai, išorinės sienos turi būti iš gelžbetonio.

Išorinių pamato ir pirmojo aukšto sienų apdaila turi būti su apsauginėmis priemonėmis padedančiomis nuplauti grafičius.

#### Perdangos

Funkcinės zonos turi būti vienodo aukščio. Kitose specialių poreikių srityse (VIP, ložės, auditorija su konferencijų sale), dėl kurių tūrio ir galimybių pasiekti daug žemesnius lygius gali būti taikomi skirtingi Sprendiniai, šis reikalavimas netaikomas. Šie apribojimai nebūtų taikomi apatiniam ir viršutiniam lygiui.

#### Grindys

Grindų konstrukcijoje turi būti įrengtas šilumos, vandens ir garų izoliacijos sluoksnis.

Projektuojant grindis ant grunto, būtina suformuoti reikalingą pagrindą. Jei grindys rengiamos ant plokščių, grindyse turi būti suprojektuotas garso izoliacijos sluoksnis.

Turi būti suprojektuotos ir įrengtos deformacinės siūlės. Jos turi būti tokios konstrukcijos, kad, , kad praėjimo vietose (visų pirma koridoriuose ir didelėse viešosiose erdvėse) stumiama įranga į juos nesitrankytų.

Sanitarinėse patalpose, valytojų sandėliukuose, techninės priežiūros ir kitose didesnės drėgmės patalpose grindų konstrukcija turi turėti vandeniui atsparią dangą.

Renkantis grindų konstrukcijos tipus būtina atsižvelgti į galimybes įrengti šildomas grindis, papildomą izoliaciją, garso įrašymo įrangos laidų kanalus ir kt.

#### Viešųjų kultūros ir sporto renginių infrastruktūros centrinės tribūnos

Tam tikri Viešųjų kultūros ir sporto renginių infrastruktūros centrinių tribūnų segmentai turi būti atskirti deformacinėmis siūlėmis. Jungtys turi būti užsandarintos stabilia plastiška medžiaga.

#### Kultūros ir ugdymo centras ir biblioteka

Kultūros ir ugdymo centro ir bibliotekos modulių grindys turi būti lanksčios, o jų keliamoji galia turi atitikti atitinkamus Lietuvos Respublikos standartus. Jos turi būti pagamintos iš bent 5 cm storio džiovintų pušinių lentų, suklotų ant sijų. Grindys turi būti apsaugotos nuo gaisro ir turi būti poliruotos.

### **Daugiafunkcio komplekso išorinė apdaila**

#### Bendrieji reikalavimai

Visas Funkcines zonas apimančių Daugiafunkcio komplekso Objektų danga ir fasadai turėtų būti lengvai prižiūrimi ir ilgaamžiai. Atsižvelgiant į tai, kad Daugiafunkciame komplekse numatomi dideli Naudotojų srautai, fasadų medžiaga turi pasižymėti didesniu atsparumu nešvarumams ir pažeidimams.

Renkantis išorines apdailos medžiagas, būtina vengti degių medžiagų. Pagrindiniam fasadui ir dekoro elementams galima rinktis plytas ar kitas orų sąlygoms atsparias medžiagas.

#### Fasadai

Daugiafunkcio komplekso Objektų fasadai turi būti suprojektuoti taip, kad padėtų sumažinti energijos sąnaudas, t.y. būtų ne tik su šilumos izoliacija, bet būtų įdiegtos ir saulės pritekius reguliuojantys sprendimai. (Fasadų medžiagos turi būti atsparios klimato neigiamam poveikiui ir miesto taršai ir / arba biologinės kilmės medžiagoms (samanoms, pelėsiui, vabzdžiams, graužikams, paukščių išmatoms ir kt.). Turi būti įgyvendinti sprendimai, kad nebūtų prastai nuvestų vandens srautų, nuolatinio kondensato, mikroorganizmų formavimosi ir purvo telkinių ant fasadų. Fasadus ir papuošimus turi būti lengva prižiūrėti, jie turi nusiplauti kritulių vandeniu patys ir būti patvarūs. Projektuojant Daugiafunkcio komplekso Objektų fasadus reikėtų atsižvelgti į toliau nurodytus reikalavimus:

1. fasadai turi būti pakankamai glotnūs, kad jais būtų neįmanoma užlipti;
2. fasaduose negali būti nišų, iškyšų ar nematomų kampų, už kurių būtų galima pasislėpti arba išvengti vaizdo stebėjimo kamerų;
3. turi būti pasirinktos tokios fasadų sistemos, kurias būtų lengva ir ekonomiška prižiūrėti;
4. pasiekiamos fasadų dalys būtų padengtos grafičiams atsparia danga;
5. dangų įvairovė turi būti ribota;
6. fasadai turi atitikti tvaraus vystymosi nuostatose keliamus akustinius, šilumos apsaugos reikalavimus;
7. fasadai turi būti atsparūs chuliganizmo (draskymo, lipimo, smūgių ginklu, įbrėžimų) veiksmams;
8. fasadai turi būti apsaugoti nuo įsibrovimo ir užpuolimo pavojų pagal viešųjų vietų saugos reikalavimus.

### **Daugiafunkcio komplekso objektų vidinė apdaila**

#### Grindys

Esant būtinumui, grindys turi būti pasirinktos atsižvelgiant į atitinkamas akustines savybes. Grindys turėtų būti neslidžios ir lengvai valomos bei prižiūrimos, turi būti atsparios šlapio valymo veiksmams bei dezinfekuojamiesiems chemikalams.

Grindų danga turi optimaliai tikti kėdėms su ratukais, taip pat neįgaliems žmonėms ir visų kitų tipų Naudotojams. Grindis, taip pat slenksčius, paminas ir kliūtis turi būti lengva atpažinti regos negalią turintiems asmenims. Tuo tikslu į grindis reikia įmontuoti juntamas juosteles, atitinkamai parenkant spalvas ir pan.

Atskiruose Daugiafunkcio komplekso Objektuose, kuriuose, tikėtina, lankysis tam tikro tipo Naudotojai, pvz., su sporto įranga, grindys turi būti reikiamų mechaninių savybių (danga turi nebanguoti, būti atspari dūriams ir kt.).

Reikalinga gerai garsą slopinanti danga, visų pirma koridoriuose ir didelio tūrio patalpose (kavinėse, konferencijų salėje, muziejuje, bibliotekoje ir kt.).

Smūgio garso perdavimas tarp skirtingų aukštų turi būti apribotas atitinkamai išdėstant Funkcines zonas (sporto sales ir kultūros ir ugdymo centrą ir biblioteką). Jei reikalingas tam tikras smūgio triukšmo slopinimas, turi būti panaudotas triukšmą slopinantis paklotas ar kitos garsą slopinančios priemonės

#### Sienų danga

Viešosiose erdvėse (didelės auditorijos, VIP, žiniasklaidos, komercinės sritys) sienų danga turi atitikti pagrindinį vaidmenį subalansuojant garsą ir išskiriant tam tikras Funkcines zonas. Viešosiose erdvėse sienų danga turi būti tokia, kad naudotojams būtų lengviau judėti. Būtini apdailos elementai turi padėti paprastai ir intuityviai suvokti erdvės pobūdį, taip pat jie turi kokybiškai papildyti vietos architektūros savitumą.

Toliau nurodyti kiti sienoms keliami reikalavimai:

1. medinių elementų ilgaamžiškumas turi atitikti aplinkosaugos reikalavimus;
2. draudžiama naudoti chemikalais apdorotą medieną;
3. dažytiems paviršiams būtina naudoti aplinkai draugiškus gaminius;
4. pageidautina rinktis vandeninius tirpiklius;
5. jei šlapiose vietose (dušuose ir persirengimo kambariuose) reikalinga kieta danga, turi būti naudojamos plytelės su įrengta hidroizoliacija;
6. šilumos izoliavimui turi būti naudojama mineralinė vata;
7. turi būti imtasi visų praktinių priemonių, kad būtų išvengta netyčinių Naudotojų susižalojimų (vengiama aštrių kampų, neprisuktų dangos elementų jungčių, trapių arba per plačių sklendžių ir kt.);
8. konferencijų ir mokomosiose patalpose, turi būti parengta vaizdo projektoriaus projekcijai skirta siena (balta siena);
9. sienų dangos turi būti valomos nenaudojant kenksmingų ar nuodingų medžiagų ir laikantis vietos aplinkosaugos reikalavimų.

#### Lubos

Esant būtinumui, turi būti naudojamos atitinkamų akustinių savybių pakabinamos lubos. Jos turi atitikti žemiau nurodytus reikalavimus:

1. prireikus į jas turi būti integruoti apšvietimo elementai;
2. turi būti pateiktas pakabinamų lubų išdėstymo planas, atitinkantis architektūrinį rėmą, kad vėliau jį būtų galima pakeisti;
3. jei pakabinamos lubos pagamintos iš klijuoto medžio pluošto, naudojama rišamoji medžiaga turi būti be itin lakių organinių medžiagų, ypač formaldehido;
4. jei garsui slopinti naudojama mineralinė arba stiklo vata, sudėta už perforuotų plokščių, patiriančių tiesioginę sąveiką su atmosfera, izoliacinė medžiaga turi būti supakuota arba apsaugota specialia plėvele, kad nesklistų sveikatai pavojingi plaušai.

Techninę įrangą, kuri bus įtaisyta virš kabamųjų lubų, turi būti galima remontuoti arba pakeisti naudojant integruotas prieigos priemones (pvz., su lubų dekoro elementais integruotus liukus). Įranga turi būti pasiekiama tiesiogiai ir lengvai. Pakabinamos lubos turi būti prikabintos ilgam laikui. Visuomenei prieinamos pakabinamos lubos turi būti apsaugotos nuo tyčinio elementų demontavimo / panaudojimo ne pagal paskirtį.

### **Daugiafunkcio komplekso objektų išoriniai langai ir durys**

#### Bendrieji reikalavimai

Išoriniai langai ir durys turi užtikrinti:

1. pakankamą ir statybos techninius reglamentus atitinkančią šilumos izoliaciją;
2. atitinkamuose standartuose nurodytą natūralų apšvietimą patalpose;
3. pastatų erdvių vėdinimą, ten kur numatytas natūralus vėdinimas per langus ;
4. priešgaisrinę saugą;
5. pakankamą garso izoliaciją.

Išorinių langų ir durų formos turi būti standartizuotos ir turi atitikti Lietuvos Respublikos standartus.

#### Išoriniai langai

Langai turi užtikrinti apsaugą nuo neigiamo aplinkos poveikio

Visi langai, ten kur numatyti varstomi, turi būti atveriami bent dviem lygiais:

1. ribotai atidaromi patalpoms išvėdinti;
2. plačiai atidaromi, kad būtų galima išvalyti stiklą.

Langai turi būti atveriami laikantis šių sąlygų:

1. Visuomenei atvirose erdvėse (vestibiulyje, VIP ložėse ir žiniasklaidos kambaryje, bibliotekoje, muziejuje ir kt.) langus galės atverti tik Projekto bendrovės paskirti darbuotojai ir tik esant priežiūrai.
2. Kitose vietose (biuruose ir pan.) langus galės atverti Suteikiančiųjų institucijų ir Eksploatuotojų darbuotojai. Projekto bendrovė turi numatyti galimybę Viešųjų kultūros ir sporto renginių infrastruktūros VIP ložės naudotojams atsiverti langus (rekomenduojama slankiųjų durų sistema ar kitas Sprendinys).
3. Automatizuotai valdomus langus turi valdyti tik Projekto bendrovės paskirti darbuotojai, o kilus elektros tiekimo trikdžiams, turi būti galimybė juos valdyti rankiniu būdu.

Langų rėmai ir stiklo fasadai turi būti suprojektuoti taip, kad atitiktų ne tik šiluminius ir garso, bet ir saugos reikalavimus ir būtų apsaugoti nuo chuliganizmo ir bandymų įsilaužti veiksmų.

Priežiūros atžvilgiu būtina užtikrinti:

1. standartizuotą langų sistemos įrangą ir užraktus;
2. standartizuotas apdailos medžiagų formas ir matmenis;
3. esant galimybei, palengvintą stiklo valymą iš pastatų vidaus.

Saulės šviesos kontrolės ir užsklandų specifikacijos pateiktos Specifikacijų 6.2.11. skyriuje.

#### Išorinės durys

Įėjimo į Daugiafunkcio komplekso Objektus durys turi būti patogios, pritaikytos ir neįgaliems asmenims. Įėjimo durų matmenys turi atitikti Lietuvos Respublikos standartus.

Durys turi užtikrinti:

1. atsparumą vėjo apkrovai;
2. atsparumą vandeniui, taip pat turi būti apsaugotos stogu virš įėjimo;
3. atsparumą smūgiams;
4. ne mažesnę už norminę šilumos apsaugą;
5. mechaninį stiprumą.

Durys turi būti atsparios daugkartinio atvėrimo ir užvėrimo, taip pat įsilaužimo veiksmams, turi turėti tai įrodančius atitinkamus Lietuvoje reikalaujamus sertifikatus.

Įėjimai į pastatus turi būti apsaugoti taip, kad nepatektų šaltas oras, įrengiant vestibiulius, oro užsklandas ar kitus patekimo į pastatus neblokuojančius sprendinius. Įėjimai turi būti apšviesti iš lauko.

#### Durų ir langų įranga

Turi būti standartizuota visų Daugiafunkcio komplekso Objektų durų ir langų įranga. Ji turi būti pritaikyta prie atvertų durų / langų svorio, eksploatavimo apkrovų ir atitinkamos atsparumo įsilaužimams klasės.

Įranga turi atitikti Lietuvos Respublikos standartus arba jai turi būti išduotas įgaliotos patvirtinimo institucijos techninis patvirtinimas.

#### Durų valdymo sistema

Išorės durys turi turėti mechaninės ir skaitmeninės prieigos kontrolę. Turi būti kontroliuojamo durų atvėrimo galimybė ir raktas avariniu atveju. Jei atjungtas savaiminio atsidarymo mechanizmas, turi būti galimybė duris atverti arba užverti ranka.

Riboto judėjimo patalpose ir zonose išorinių durų atidarymas ir uždarymas turi būti valdomas kompiuteriu. Durų atidarymas turi atitikti priešgaisrinės apsaugos sistemos veikimą.

### **Daugiafunkcio komplekso vidiniai langai ir durys**

#### Bendrieji reikalavimai

Vidiniai langai ir durys turi pasižymėti tinkamomis akustinėmis savybėmis. Pagrindinio patekimo į vidų zonos langai turi turėti automatinio atidarymo funkciją.

Priešgaisrinės saugos durys intensyvaus judėjimo koridoriuose turi turėti durų uždarymo įrenginius, kuriuos galima būtų palikti atvirus ir kurie būtų prijungti prie priešgaisrinės signalizacijos sistemos. Naudojamos medžiagos turi būti atsparios ugniai ir pažeidimams. Visi vidinių durų staktų kampai turi būti apsaugoti, kad nesusižalotų žmonės.

Įėjimo į sanitarines patalpas durys (neskirtos visuomenei) turi būti standartus atitinkančio aukščio ir pločio. Viešųjų tualetų durys turi būti konfigūruotos taip, kad būtų neįmanoma užtverti prieigos ir būtų optimizuotas žmonių srautas esant dideliam žmonių skaičiui.

Visos vidinės durys turi būti su raktu valdomais užraktais (vienas raktas, jei yra elektroninis programavimas). Šie įrenginiai taikomi papildomai kartu su prieigos valdymo įranga.

Visos prieigos valdymo sistemoje užregistruotos vidinės durys turi turėti elektroniniu kortelių skaitytuvu ir nuotoliniu valdikliu valdomus užraktus. Turi būti galimybė elektrines velkes atidaryti rankiniu būdu, naudojant raktą, jei jos neveiktų. Vidinės stiklinės sienos, kurios bus visuomenei prieinamose vietose, turi būti pagamintos iš atsparaus smūgiams stiklo (ypač esant chuliganizmo pavojui). Automatinės durys įėjimo vestibiuliuose turi turėti kokybiškas atidarymo savybes ir turi būti optimaliai pritaikytos atidarymo ir uždarymo spartai.

#### Kultūros ir ugdymo centras

Kultūros ir ugdymo centro 4 moduliai turi būti lengvai sujungti į didesnės erdvės, kad juos būtų galima naudoti įvairioms profesionaliojo scenos meno rūšims, pritaikant saugias mobilias slankiąsias sienas / pertvaras. Kultūros ir ugdymo centre turi būti dvivėrės durys, per kurias iš šalia pastato stovinčios transporto priemonės būtų galima įnešti dekoracijas arba įrangą.

### **Daugiafunkcio komplekso vidinės erdvės**

#### Bendrieji reikalavimai

Visas judėjimas turi vykti užtikrinant fizinį žmonių, kuriems gali būti sunku judėti, saugumą. Rekomenduojama vengti vizualių efektų, kuriuos sunkiai pakelia galvos svaigulį jaučiantys žmonės.

Būtinos žemiau nurodytos priemonės:

1. lygūs turėklai, apsauginiai turėklai ir rankenos, kur jų reikia;
2. lanksčios ir nešiurkščios dangos;
3. dangos be sandariklių ir be iškyšų ar mažų kliūčių, už kurių būtų galima užkliūti;
4. ant laiptų ir laiptų aikštelėse įrengti neslystantys profiliai;
5. mažesnio slidumo grindys (viduje ir išorėje), net kai yra šlapios;
6. medžiagos be aštrių ar pjaunančių kraštų, į kuriuos būtų galima susižeisti;
7. judėjimo zonose bet kokia judinama ir nejudinama įranga turi būti įrengta su ryškiais elementais.

Draudžiama naudoti įrangą, kuri degdama išskiria nuodingus dūmus.

Įvairioms varžyboms ir renginiams reikalinga sporto įranga turi atitikti Lietuvoje galiojančius sporto ir saugos reglamentus, nebent Suteikiančiosios institucijos reikalauja laikytis UEFA, FIFA, IAAF ar kitos, su daugiafunkcio komplekso Objektuose vystoma sporto šaka susijusios tarptautinės sporto organizacijos reikalavimų. Tada privaloma laikytis pastarųjų.

Visa vaikų darželyje naudojama įranga arba statybinės medžiagos turi atitikti saugos reikalavimus, nustatytus pastatams ir zonoms, kuriose paliekami vaikai.

Vaikų darželis turi būti statomas šalia pagrindinio Daugiafunkcio komplekso pastato ar pastatų grupės,

#### Naudotojų horizontalus judėjimas Daugiafunkcio komplekso objektuose

Daugiafunkcio komplekso Objektai ir jų atskiros patalpos turi būti įrengtos tokiu būdu, kad atitiktų įvairių Naudotojų grupių judėjimo poreikius (Naudotojų ir Eksploatuotojų darbuotojų), kad būtų užtikrintas sklandus:

* riboto judrumo asmenų judėjimas;
* asmenų, kuriems reikalingos ambulatorinės arba pusiau ambulatorinės paslaugos, judėjimas;
* senyvų asmenų ir vaikų judėjimas.

Daugiafunkcio komplekso Objektuose ir jų atskirose patalpose esančių koridorių plotis turi atitikti:

* bendrus tam tikrose Funkcinėse zonose numatytus reikalavimus;
* logistinius reikalavimus koridoriuose, kurie skirti transporto priemonėms ir (arba) Daugiafunkcio komplekso Objektų remonto poreikiams.

Judėjimo zonos plotis ir aukštis turi atitikti teisės aktuose nustatytus reikalavimus. Didelio judėjimo zonose durys taip pat turi būti apsaugotos cinkuoto plieno plokštėmis, kuriomis turi būti uždengtos iki pusės. Zonose, kuriose vidaus įrangai reikalingi tam tikro standarto architektūriniai sprendiniai, gali būti pasiūlyta ir kitų apsaugos priemonių. Prieiga prie durų ir judėjimo zonos turi būti apsaugotos nuo žalos ir pagreitėjusio medžiagų nusidėvėjimo.

Viešųjų kultūros ir sporto renginių infrastruktūroje ir Neformaliojo ugdymo veiklai skirtoje sporto infrastruktūroje (sporto infrastruktūra ir sporto salės) judėjimo koridoriai turi atitikti Lietuvoje galiojančius sporto ir saugos reglamentus, nebent Suteikiančiosios institucijos reikalauja laikytis FIFA, IAAF ar kitos susijusios tarptautinės sporto organizacijos reikalavimų. Tada privaloma laikytis pastarųjų.

#### Naudotojų vertikalusis judėjimas Daugiafunkcio komplekso objektuose

Viešuosiuose laiptuose vertikaliojo judėjimo vietos turi būti apšviestos natūralia šviesa, pažymėtos ženklais. Jos turi pasižymėti estetiškomis jungiamosiomis detalėmis, turi būti ilgaamžės ir lengvai prižiūrimos. Laiptų plotis turi atitikti techninius reglamentus. Prieiga prie laiptų, visų pirma funkcinėse ir logistikos vietose, turi būti kontroliuojama.

Dalyvis privalo apsvarstyti ir įvertinti praktinę galimybę įrengti eskalatorius. Tokių svarstymų rezultatus ir Sprendinius galimo palyginimo reikmėms būtina pateikti Preliminariuose, Išsamiuose ir Galutiniuose (jeigu Dalyvis kviečiamas pateikti) pasiūlymuose. Jeigu bus įrengti, eskalatoriai turės būti bent du įrenginiai abiem kryptimis, kad gedimo ar techninės priežiūros atveju jie visada veiktų. Jie turi būti įjungiami automatiškai fotoelementais arba kontaktiniais kilimėliais. Turi būti pasirinkta kuo tylesnė ir mažiau energijos vartojanti įranga. Prieigos plotis ir darbinis greitis turi atitikti teisės aktų reikalavimus.

Dalyvis turi parengti srautų tyrimą, kad būtų nustatytas liftų kiekybinis poreikis. Vertikalusis judėjimas turi būti pritaikytas įvairiems Daugiafunkcio komplekso Objektuose susidarantiems žmonių ir prekių srautams. Liftai, kuriais bus pasiekiamos riboto naudojimo sritys, turi turėti kortelių skaitytuvus, kad apribotų prieigą į įvairių lygmenų vietas. Vidinė kabinų danga turi būti atspari pažeidimams ir lengvai valoma. Liftai turi turėti turėklus, kad sienos būtų apsaugotos nuo smūgių (pvz., maisto vežimėlių). Liftai turi būti taupantys energiją, modernių technologijų ir turi atitikti taikytinų teisės aktų reikalavimus.

Liftai turi būti pritaikyti neįgaliems asmenims. Vertikalus neįgalių asmenų judėjimas gali būti užtikrintas įrengiant laiptus su platforminiais liftais apatiniuose Daugiafunkcio komplekso aukštuose. Būtina užtikrinti alternatyvius evakuacijos kelius visuose Daugiafunkcio komplekso aukštuose, įskaitant ir neįgalių asmenų evakuaciją.

Liftuose turi būti įrengta moderni mikroprocesorinio valdymo sistema. Sistema turi užtikrinti minimalią laukimo trukmę. Įrengta liftų sistema turi būti visiškai automatizuota. Virš visų liftų sustojimo vietų durų turi būti įrengti ekranai, rodantys lifto vietą. Visuose liftuose turi būti įrengti informaciniai ekranai. Įrengti liftai turi užtikrinti naudotojų apsaugą nuo visų mechaninių pavojų, įskaitant lifto kritimą; liftų keliamosios galios turi užtekti atitinkamam asmenų ar krovinių skaičiui (masei).

Lifte negali būti jokios reklaminės informacijos, nesusijusios su lifto naudojimu.

Lifto valdymo mygtukai, pavaros, greičio stabdikliai, buferiai, saugos ir avarinio iškvietimo įrenginiai, durų užraktai, šachtos durys, pavarų ir skriemulių patalpos, taip pat elektros įranga turi turėti įskaitomus ženklus, etiketes ir žymenis, kad liftą būtų galima naudoti saugiai ir patogiai.

Pavarų, skriemulių ir šachtos duobės durys visada turi būti užrakintos užtikrinant laisvą ir tinkamai apšviestą prieigą.

Turi būti įrengti keltuvai, kuriais būtų galima pakelti ne mažiau kaip 2,70 m aukščio objektus. Dalis kabinų turi turėti nuimamuosius dangčius, kad būtų galima perkelti sunkią įrangą arba didelius baldus. Kiekviename Daugiafunkcio komplekso aukšte turi būti bent viena tokia kabina. Vidinė krovininio lifto apdaila turi atlaikyti intensyvų naudojimą ir konteinerių poveikį. Kolonų orderiai turi būti apsaugoti nuo smūgio .Liftas turi naudoti kuo mažiau energijos.

### **Vidaus atmosfera**

Kad Daugiafunkciame komplekse būtų užtikrintas komfortas ir taupoma energija, turi būti suderintas natūralus ir dirbtinis apšvietimas. Reikalaujama kuo daugiau šviesos poreikio patenkinti naudojant natūralios šviesos šaltinius ir išnaudoti saulės energiją tiek žiemą, tiek vasarą.

#### Natūralus apšvietimas

Galimybės naudotis natūralia šviesa turi atitikti galiojančių teisės aktų reikalavimus.

#### Apsauga nuo saulės ir užsklandos

Laikantis Lietuvos Respublikos standartų, Daugiafunkcio komplekso Objektai turi būti apsaugoti nuo saulės spindulių neigiamo poveikio. Apsaugos nuo saulės ir užsklandų geometrinės formos turi apriboti arba netgi sustabdyti tiesioginius saulės spindulius vasarą, tačiau praleisti išsklaidytus spindulius. Būtina užtikrinti apsaugos nuo saulės ir užsklandų elementų standartizavimą ir galimybę juos pakeisti. Apsaugos nuo saulės ir užsklandų infrastruktūrą automatizuotai galės valdyti tik Projekto bendrovės paskirti darbuotojai, o kilus elektros tiekimo sutrikimams, turi būti galimybė juos valdyti rankiniu būdu. Naudojamos medžiagos turi užtikrinti labai gerą ilgalaikį stabilumą ir išorinių įrenginių atsparumą neigiamam aplinkos poveikiui. Dėl jų konfigūracijos turi būti nesudėtinga valyti fasadus ir stiklus. Tokios erdvės kaip vestibiuliai, komercinės sritys ir ložės ar pan. turi būti apšviestos dienos šviesa. Laikantis profesinės saugos ir sveikatos reikalavimų, natūralus apšvietimas turėtų būti užtikrintas Daugiafunkcio komplekso Objektuose ir atskirose jų patalpose, kuriose nuolatos dirbama, išskyrus tam tikrus atvejus, kai dėl technologinių ypatumų natūralaus apšvietimo panaudoti neįmanoma.

#### Dirbtinis apšvietimas

Dirbtinis apšvietimas – pagrindinis atmosferos kūrimo elementas Daugiafunkcio komplekso funkcinėse vietose. Visų pirma visuomenei atvirose vietose dirbtinis apšvietimas turi sukurti tinkamą įvairių sporto ir kultūros renginių atmosferą. Dirbtinai apšviestos patalpos turi būti suprojektuotos ir įrengtos taip, kad apšvietimo sąlygos atitiktų reikalavimus dirbtiniam apšvietimui.

Dirbtinio apšvietimo sistemą turi sudaryti vietos apšvietimo valdymo įrenginiai, leisiantys Naudotojams rankiniu būdu valdyti apšvietimą.

Judant apšvietimas turi būti valdomas:

1. iš dalies pagal užimtumo jutiklius, išdėstytus taip, kad būtų išvengta neapšviestų vietų;
2. iš dalies pagal laiko valdymą.

Vietos ir judėjimo takai, kuriuose būna mažai Naudotojų arba jų būna ne visada, turės būti įrengti buvimo jutikliai. Tai ypač aktualu sandėliavimo ir atsargų laikymo vietose, taip pat vietose, kur yra mažas judėjimas. Įrangos kokybė ir apgalvotas buvimo detektorių išdėstymas turi užtikrinti visišką patogumą, nes šviesa visada turi įsijungti ir išsijungti reikiamu laiku. Dirbtinis apšvietimas turi būti suderintas su stebėjimo įrangos erdvėmis. Visų pirma apšvietimas turi būti išdėstytas taip, kad neakintų vaizdo stebėjimo kamerų. Projekto bendrovė turi stengtis sumažinti naudojamų apšvietimo šaltinių modelių skaičių. Visa įranga turi būti pasiekiama, kad ją būtų galima išvalyti ir prižiūrėti, ypač aukštai esančiose vietose.

#### Lauko apšvietimo valdymas

Lauko apšvietimas turi būti valdomas iš patalpos. Pagalbinių patalpų apšvietimas turi būti paskirstytas pagal Funkcines zonas, bet su renginio funkcija susijusių zonų apšvietimas turi būti centralizuotas ir valdomas iš tam skirtos patalpos.

Būtina pasiūlyti atskirų valdymo sričių išskaidymą (renginio ir ne renginio), įskaitant ložes ir VIP zonas, kuriose veikla gali tęstis ir pasibaigus renginiui, bei spaudos kambarį, kuriame žurnalistai galėtų tęsti darbą ir po renginio.

#### Viešųjų kultūros ir sporto renginių infrastruktūra ir Neformaliojo ugdymo veiklai skirta sporto infrastruktūra (sporto infrastruktūra ir sporto salės)

Sporto infrastruktūra ir sporto salės turi turėti pagrindinius apšvietimo sistemos prožektorius, užtikrinančius vietos reikalavimus atitinkantį apšvietimą. Projekto bendrovė turėtų atsižvelgti į susijusių sporto federacijų techninius reikalavimus.

Projekto bendrovė turi laikytis avariniam apšvietimui keliamų reikalavimų.

Aplinkos apšvietimas turi būti valdomas pagal sektorius iš valdymo patalpos, kuri turi būti greta valdymo posto.

Draudžiamas bet koks apšvietimą svarbiausiose srityse (PC saugumo, žiniasklaidos zonos, ložių ir kt.) trikdantis poveikis. Biuro zonose pageidaujamas šoninis darbo vietų apšvietimas.

#### Kultūros ir ugdymo centras ir biblioteka

Išoriniai kultūros ir ugdymo centro ir bibliotekos langai turi turėti visiškai šviesą uždengiančias priemones, atitinkančias Lietuvos Respublikos standartuose numatytus reikalavimus dėl stiprumo ir priešgaisrinės saugos.

#### Vaikų darželis

Natūralus ir dirbtinis vaikų darželio apšvietimas turi atitikti visus teisės aktų reikalavimus.

Tamsiuoju paros metu (įstaigos darbo valandomis) turi būti apšviestas įėjimas į pastatą arba patalpas.

### **Akustika**

Siekiant aukštos garso kokybės pagal įprastinius ir reglamentų reikalavimus (izoliacija, triukšmo lygio kontrolė ir kt.), akustinės savybės turi atitikti toliau nurodytus reikalavimus:

1. Daugiafunkciame komplekse vykstančios veiklos garsumas turi atitikti galiojančius teisės aktų reikalavimus;
2. garso sistema transliuojamiems pranešimams, susijusiems su Daugiafunkciame komplekse vykstančiais renginiais, skelbti turi atitikti teisinius reikalavimus dėl žmonių saugos ir veikti visoje Naudotojų užimamoje erdvėje;
3. turi būti išlaikytas akustinis komfortas viešosiose erdvėse;
4. Daugiafunkcio komplekso Objektai turi būti apsaugoti nuo išorinės aplinkos triukšmo;
5. turi būti sukurtas akustinis komfortas sporto zonose (žaidėjų ir teisėjų persirengimo kambariuose ir apšilimo patalpose), maitinimo, žiniasklaidos erdvėse, ložėse ir kt.

Būtina sukurti nuoseklų triukšmo ribojimo priemonių rinkinį gretimoms Daugiafunkcio komplekso zonoms. Stogo ir fasado akustinis veiksmingumas turi atitikti galiojančius garso reglamentus, visų pirma dėl sporto renginių ir koncertų poveikio gretimoms zonoms.

Ypač daug dėmesio turi būti skiriama garso sistemoms ložėse, persirengimo kambariuose, konferencijų salėje ir mokomosiose zonose, žiniasklaidos zonose, Kultūros ir ugdymo centre ir bibliotekoje.

Koncertams įrengti stacionarios sistemos nereikalaujama, tačiau galima palengvinti garso (ir apšvietimo) sistemų įrengimą, laikantis šių reikalavimų:

1. Lubose turi būti įrenginiai garso, apšvietimo, scenos dizaino ir akustikos įrenginiams pakabinti, taip pat garsiakalbių deriniams įrengti. Turi būti pakankamas skaičius techniniams meistrams prieinamų vietų ir pakabinimo taškų.
2. Turi būti įrengtas maitinimo tiekimas, prie kurio galėtų prisijungti renginių organizatoriai. Jei dalį būtinos elektros energijos tektų tiekti į sceną, šalia Viešųjų kultūros ir sporto renginių infrastruktūros turi būti statomi papildomi mobilieji galios generatoriai.

## Inžinerinių sistemų reikalavimai

### **Sąsaja su miesto tinklais**

Formuojami nauji energijos poreikiai, turi būti patenkinti vadovaujantis komunalinių paslaugų teikėjų išduotomis sąlygomis. Projekto bendrovė turi gauti visas sąlygas, leidimus ir specialistų išvadas, kurių reikalaujama pagal teisės aktus, siekiant prisijungti prie miesto tinklų

Teritorijoje aplink Daugiafunkcinį kompleksą numatyta prieiga prie šių tinklų:

1. vandens tiekimo sistemos,
2. nuotekų sistemos,
3. lietaus vandens kanalizacijos,
4. šilumos tiekimo tinklų,
5. dujų tiekimo sistemos.

### **Daugiafunkcio komplekso techninės patalpos ir bendrieji reikalavimai**

Techninių patalpų išdėstymas turi būti racionalus, jei įmanoma, sudarant vieną techninių patalpų bloką. Tokios patalpos turi būti gerai izoliuotos, kad nepraleistų triukšmo ir būtų sandarios įvykus nelaimei, taip pat jos turi būti pakankamai didelės, kad būtų patogu prižiūrėti jose esančią įrangą. Techninėje patalpoje turi būti pateikti esančios įrangos naudojimo ir priežiūros techniniai duomenys.

Inžinerinės sistemos ir (arba) įranga, esančios po grindimis arba virš jų, turi būti įrengtos taip, kad jų pakeitimas arba atnaujinimas neturėtų įtakos kitose Daugiafunkcio komplekso dalyse įrengtų inžinerinių sistemų ir (arba) įrangos veikimui ir priežiūrai.

### **Mechaninių sistemų reikalavimai**

Projekto bendrovė turi suprojektuoti, pristatyti, sumontuoti, išbandyti, eksploatuoti ir prižiūrėti visus mechaninių sistemų elementus, reikalingus komplekso numatytam funkcionavimui palaikyti.

Toliau šiame skyriuje nurodytos orientacinės inžinerinės sistemos, kurių sąrašas nėra baigtinis. Projekto bendrovė turi apsispręsti dėl visų sistemų reikalingumo. Sistemos turi būti suprojektuotos, pristatytos, įrengtos, išbandytos, atiduotos eksploatuoti, eksploatuojamos ir prižiūrimos pagal atitinkamus reglamentus ir standartus.

#### Šilumos šaltinis

Remdamasis tyrimais ir išduotomis prisijungimo prie šilumos tinklų sąlygomis, Projekto bendrovė turi suprojektuoti ir įrengti / šilumos tiekimo jungtį arba energijos generatorių.

#### Šildymas ir vėsinimas

Būtina apsvarstyti galimybę Daugiafunkciame komplekse įrengti autonominius šilumos tiekimo įrenginius. Jei tokia galimybė būtų, turi būti suprojektuotas ir įrengtas šildymo, vėdinimo, oro kondicionavimo ir karšto vandens šilumos šaltinis. Siūloma naudoti atsinaujinančiųjų energijos išteklių sistemas. Tačiau Dalyvis turi apsvarstyti ir Konkurso metu Preliminariame, Išsamiame ir Galutiniame (jeigu Dalyvis kviečiamas pateikti) pasiūlyme pateikti palyginti ir kitus techninius Sprendinius, įskaitant galimybę prijungti Daugiafunkcį kompleksą prie Vilniaus miesto šildymo tinklo arba iš dalies prijungti prie Vilniaus miesto šildymo tinklo, derinant tai su kitomis šildymo tiekimo paslaugomis.

Techniniai Sprendiniai turi būti modernūs, atitikti galiojančių teisės aktų reikalavimus ir turi užtikrinti minimalų į atmosferą išmetamo NOx kiekį.

Šildymo sistemų veiksmingumas ir schemos turi užtikrinti, kad tokie vidaus klimato parametrai, kaip oras, juntama temperatūra bei oro drėgnis, neviršytų susijusių higienos standarto reikalavimų. Vidaus klimato parametrai ir oro kokybė visose patalpose turi nekelti pavojaus sveikatai ir užkirsti kelią nepalankioms sveikatai bei antisanitarinėms sąlygoms, taip pat gaisro ir sprogimo pavojui. Būtina užtikrinti, kad kenksmingos ir pavojingos dujos ar panašios medžiagos nepasklistų patalpose ar kitose zonose. Nemalonaus kvapo ar kenksmingų medžiagų koncentracija, apskaičiuota su fonine koncentracija, negali viršyti maksimalaus leistino kiekio atmosferoje. Būtina įrengti šilumos sąnaudų apskaitą. Matavimo įrenginiai turi turėti nuolatinio nuskaitymo funkciją. Pagrindiniai šildymo sistemų vamzdžiai turi būti pagaminti iš deguonies korozijai atsparių medžiagų.

Vėsinimo sistemos sudedamosios dalys turi turėti antikodensacinį izoliacinį sluoksnį. Vandens vėsinimo sistemos skirstytuvai (kasetės, kondicionavimo vamzdžių įranga, laikikliai) laisvai pasiekiamose vietose turi turėti reguliavimo ir užtvarinius vožtuvus, kad būtų galima eksploatuoti ir kontroliuoti sistemą. Sistema turi būti prijungta prie bendrosios Daugiafunkcio komplekso valdymo sistemos.

Serverių patalpoms aušinti turi būti įrengti tiksliai valdomi oro kondicionieriai, veikiantys žemoje lauko temperatūroje, taip pat oro tiekimo ir išsiurbimo sistema, prijungta prie pastato valdymo sistemos. Būtina įvertinti galimybę sukuriant reikiamus inžinerinius Sprendimus, atgauti serverių patalpose išskiriamą šilumą.

Daugiafunkcio komplekso šildymo sistema turi:

1. sudaryti galimybę teritoriją suskirstyti į zonas ir kiekvienoje zonoje įrengti Daugiafunkcio komplekso Objektus;
2. sudaryti galimybę pritaikyti šilumos instaliaciją Daugiafunkcio komplekso Objekto funkciniam atskyrimui, atsižvelgiant į galimybę normalizuoti temperatūrą skirtingose Daugiafunkcio komplekso Objekto ir jo patalpų grupėse pagal vietą ir laiką, taip pat atsižvelgiant į momentinį šilumos padidėjimą arba praradimą;
3. numatyti galimybę atskirai matuoti šilumos suvartojimą atskirtose srityse ir Objektuose bei sklandžiai keisti parametrus;
4. užtikrinti nuolatinį prisitaikymą prie paklausos, taip pat ir skirtingu paros laiku;
5. užtikrinti, kad visos medžiagos ir įranga turėtų tinkamus juos naudoti leidžiančius sertifikatus;
6. užtikrinti, kad estetiškos išvaizdos ir prie Daugiafunkcio komplekso Objektų ir jų patalpų pobūdžio pritaikyti radiatoriai būtinai turėtų termostatinius vožtuvus su vizualiai suderinto dizaino termostatinėmis galvutėmis;
7. užtikrinti, kad technologiniai vamzdynai tarp įrenginių atrodytų estetiškai ir užtikrintų mažiausius šilumos perdavimo nuostolius.

Šilumos instaliacija turi užtikrinti, kad Daugiafunkcio komplekso Objektų temperatūra atitiktų Lietuvos higienos standarto reikalavimus, o temperatūros valdymas būtų automatizuotas ir integruotas į Daugiafunkcio komplekso valdymo sistemą.

Visus metus nepriklausoma oro kondicionavimo sistema turi griežtai kontroliuoti temperatūrą Daugiafunkcio komplekso Objektuose, kad ji siektų 20–25° C, ir turi būti laikomasi elektroninių medžiagų tiekėjų rekomendacijų, įskaitant rekomendacijas dėl:

1. valdymo patalpų ir PC saugumo patalpų;
2. elektros skydinių;
3. vietos UPS;
4. IT ir telefono ryšio paslaugų;

Dėl natūralaus naudojimo ir Naudotojų poveikio toliau paminėtoms Daugiafunkcio komplekso Objektų patalpoms taikomos specialios sąlygos. Jos turi būti sukurtos visų pirma dėl galimybės Naudotojams patiems valdyti sistemą laikantis atitinkamų Lietuvos teisės aktų reikalavimų:

1. žaidėjų ir teisėjų persirengimo kambariai, žaidėjų apšilimo patalpos;
2. VIP patalpos, jei jų bus;
3. medicininės patalpos;
4. vaikų darželis;
5. biblioteka;
6. Nacionalinis sporto muziejus.

Netipinio naudojimo atveju turi būti pateikta valdymo sistemos specifikacija.

Bendrosios šildymo arba vėsinimo sistemos gedimo atvejams numatyti didesnius bendruosius pajėgumus, kad būtų užtikrinti du trečdaliai visos panaudojamos galios Daugiafunkcio komplekso Objektams. Jei nėra maitinimo šaltinio, kuris užtikrintų nepertraukiamą veikimą, turi būti naudojami du energijos šaltiniai.

Projektuojant ir įrengiant įrenginius, bei generuojant šilumą ir šaltį, turi būti atsižvelgta į reikalingą padidinimo koeficientą, leisiantį greitai pakeisti patalpų temperatūrą Daugiafunkcio komplekso Objektuose. Dėl šio koeficiento savo nuožiūra turi nuspręsti Projekto bendrovė, atsižvelgdamas į skirtingus pateiktos įrangos tipus.

Viešųjų kultūros ir sporto renginių infrastruktūrojeProjekto bendrovė turi suprojektuoti ir įrengti žiemą elektra šildomą stadiono plokštę. Elektrinė šildymo sistema turi būti pajėgi veikti ištisus metus. Ši šildymo sistema turi užtikrinti pakankamą vejos šildymą, kad ant Viešųjų kultūros ir sporto renginių infrastruktūros nesusidarytų ledo sluoksnis, palaikyti nuolatinę temperatūrą Viešųjų kultūros ir sporto renginių infrastruktūros gaubtinėje plokštėje ir atitirpinti ledą, jei jis susidarytų ant vejos. Projekto bendrovė privalo pasiūlyti tokį šildymo sistemos tipą, kuriam būtų naudojami specialūs šildymo kabeliai ar kilimėliai arba vamzdžiai, užpildyti neužšąlančia šildomąją medžiaga, pvz., glikoliu, arba kitą šiuolaikišką, energiją taupančią sistemą.

Vaikų darželyje radiatorių ar kito šildymo sprendimo temperatūra turi būti reguliuojama. Taip pat laikantis ikimokyklinio ugdymo įstaigoms taikomų teisės aktų reikalavimų, turi būti užtikrinta speciali šildymo prietaisų / sprendimų apsauga.

#### Vėdinimo ir drėgmės kontrolės sistema

Būtina užtikrinti tinkamą konkrečių Daugiafunkcio komplekso Funkcinių zonų vėdinimą ir drėgmės kontrolę. Projekto bendrovė privalo laikytis visų galiojančių standartų dėl instaliacijų viešuosiuose statiniuose.

Vėdinimo ir oro kondicionavimo sistemų veiksmingumas ir schemos turi užtikrinti, kad tokie vidaus klimato parametrai, kaip oras, Daugiafunkcio komplekso Objektų ir jų patalpų padalijimas ir juntama temperatūra bei santykinis oro drėgnis, oro judėjimo greitis ir teršalų koncentracija ore, neviršytų galiojančių higienos normos reikalavimų.

Daugiafunkcio komplekso Objektams vėdinti turi būti suprojektuotos mechaninės oro tiekimo ir ištraukimo sistemos su oro srauto šilumos atgavimo įrenginiais ar kitomis pažangiomis ir veiksmingai energiją naudojančiomis sistemomis. Daugiafunkciame komplekse turi būti įrengta viena darbo valandomis nuolat veikianti oro tiekimo ir ištraukimo sistema.

Skirtingo veikimo pobūdžio ir vidaus klimato parametrų Daugiafunkcio komplekso Objektams turi būti sukurtos atskiros sistemos, kurios būtų valdomos naudojant bendrąją Daugiafunkcio komplekso valdymo sistemą.

Be to, rekomenduojama, kad sistemos atitiktų FIFA ir UEFA stadionui taikomas gaires.

Turi būti logiškai suprojektuotos šildymo, vėdinimo ir oro kondicionavimo sistemos, kad jos veiksmingai veiktų integruodamos šilumos atgavimą, taip pat taip, kad pagal poreikį jas būtų galima valdyti Daugiafunkcio komplekso Objektų vietoje.

Turi būti tinkamai suprojektuotos vėdinimo ir drėgmės kontrolės sistemos, kad jų dizainas būtų visiškai integruotas į Daugiafunkcio komplekso inžinerines sistemas ir išorines erdves.

Labai svarbu palaikyti priimtinas komforto sąlygas visose Daugiafunkcio komplekso zonose, todėl Projekto bendrovė privalo parengti strategijas, kaip pasiekti didžiausią komfortą minimaliomis energijos sąnaudomis.

Būtina užtikrinti natūralų ir mechaninį vėdinimą, malonų vėsinimą bei oro kondicionavimą. Daugiafunkcio komplekso zonose, kuriose įrengta oro kondicionavimo sistema, turi būti užtikrinta klimato kontrolės paslauga.

Mechaninės vėdinimo, drėgmės kontrolės sistemos turėtų:

1. būti išdėstytos taip, kad būtų išvengta skersvėjų;
2. būti suprojektuotos taip, kad į Daugiafunkcio komplekso Objektus patektų kuo mažiau triukšmo;
3. užtikrinti pakankamą oro tiekimą iš lauko, atitinkantį sveikatos ir higienos reikalavimus; Mechaninio vėdinimo zonose, kuriose visus metus palaikoma standartinė oro temperatūra, turėtų būti atsižvelgta į poreikį išleisti susidariusią šilumą;
4. užtikrinti saugumą specialios paskirties ir higienos reikalavimų zonose, taip pat priešgaisrinę apsaugą;
5. užtikrinti automatinį vėdinimo valdymą.

Vadovaujantis galiojančiais teisės aktais, tam tikrose vietose turi būti užprogramuotas automatinis valdymas, taip pat turi būti užtikrintas ciklinis požeminių automobilių stovėjimo erdvių vėdinimas, jei tokios erdvės yra, ir turi būti naudojami anglies monoksido jutikliai.

Daugiafunkcio komplekso Objektų patalpų vėdinimo sistema turi būti suprojektuota, įrengta ir sujungta su maisto ruošimo ir laikino laikymo vietomis (pvz., virtuvėmis ir valgyklomis, jei yra) kaip tiekiamo ir išleidžiamo oro vėdinimo sistema su normalizuota temperatūra, tinkama viešojo maitinimo poreikiams, atsižvelgiant į tai, kad būtina išvengti kvapų kitose Daugiafunkcio komplekso Objektų patalpose.

Būtina naudoti oro valdymo įrengimus su šilumos atgavimo funkcija.

Turi būti naudojamos tokios akustinės apsaugos priemonės, kad Daugiafunkcio komplekso Objekto išorėje sumontuotas įrenginys nekeltų nepriimtino aplinkai triukšmo ir negadintų architektūrinės estetikos.

Turi būti įrengti vėdinimo ir drėgmės kontrolės valdymo įrenginiai, kad būtų užtikrintas:

1. būtinojo vėdinimo intensyvumo palaikymas;
2. intensyvaus užimtumo erdvių oro kokybės palaikymas, kontroliuojant vėdinimo intensyvumą.

Atsižvelgiant į Daugiafunkcio komplekso paskirtį (stadionas, sporto aikštės, biurai, vaikų darželis, biblioteka, muziejus, garažai, valgyklos) įranga turi būti pritaikyta specialiems poreikiams ir turi būti integruota į suprojektuotą priešgaisrinės saugos sistemą.

#### Vandentiekio ir nuotekų sistema

Siekiant įvykdyti higienos, sveikatos, aplinkosaugos, priešgaisrinės saugos ir kitus susijusius reikalavimus, Daugiafunkcio komplekso Objektuose turi būti įrengtos šios sistemos:

1. geriamojo vandens tiekimo sistema;
2. karšto vandens tiekimo sistema;
3. priešgaisrinė vandens tiekimo sistema;
4. buitinių nuotekų sistema;
5. paviršinių nuotekų sistema.

#### Vandentiekio prijungimas

Vandentiekio sistemą ir visą jos įrangą būtina pasirinkti pagal galiojančių standartų ir teisės aktų reikalavimus. Tiekiamo vandens kokybė turi atitikti Lietuvoje galiojančius reikalavimus. Reikiamas vandens kiekis ir slėgis turi būti nustatytas atlikus skaičiavimus. Visi vandentiekio sistemos elementai turi atitikti geriamojo vandens reikalavimus. Vandens tiekimo sistema turi užtikrinti, kad vanduo būtų tiekiamas į visus vandens naudojimo taškus pagal slėgio, srauto spartos ir naudojamo vandens savybių reikalavimus bei numatytą Daugiafunkcio komplekso Objekto paskirtį. Jei skirtinguose vandens naudojimo taškuose nustatyti skirtingi vandens parametrų reikalavimai, vanduo gali būti tiekiamas skirtingais vamzdžiais arba vandens tiekimo sistemomis.

Būtina įrengti sunaudojamo vandens matavimo įrenginius su nuotolinio nuskaitymo funkcija. Siekiant užtikrinti reikalaujamus vandens suvartojimo rodiklius ir priešgaisrinės vandens tiekimo sistemos poreikius, būtina įrengti atitinkamą įrangą.

Vandentiekio prijungimas (įskaitant prijungimą prie vandens tiekimo priešgaisrinės apsaugos sistemos) turėtų būti vykdomas atsižvelgiant į Projekto bendrovės gautas technines vandentiekio prijungimo sąlygas.

Magistraliniai vandens tiekimo į visus Daugiafunkcio komplekso Objektus vamzdynai turi turėti atskirus skaitiklius ir paskirstymą. Turi būti naudojami užtvariniai vožtuvai. Vamzdžių skersmenys turi atitikti numatytą vandens poreikį. Galinė jungiamojo vamzdžio dalis turi būti atskiroje Daugiafunkcio komplekso Objekto patalpoje.

Būtina įgyvendinti sprendimus leidžiančius taupyti geriamąjį vandenį. Projekto bendrovė turi pasiūlyti vandens taupymo mechanizmus perdirbant panaudotą vandenį ir apdorojant nuotekas.

Turi būti atsižvelgta į šiuos vandens tiekimui keliamus reikalavimus:

1. vandens paskirstymo tinklus padalinti į zonas, kad būtų galima reguliariai stebėti sąnaudas, taip pat juose būtų nuotėkio jutikliai ir vandens sunaudojimo skaitikliai;
2. zonose, kuriuose sunaudojama daug karšto vandens, naudoti centralizuotai tiekiamo karšto vandens tinklą;
3. viešosiose vietose naudoti mažo srauto nuleidimo (3/6 l) ir (arba) automatinio įvertinimo sistemą;
4. dušams ir tualetams naudoti veiksmingus santechnikos elementus su infraraudonaisiais jutikliais valdomais laikmačiais, srauto ribotuvais ir termostatiniais pamaišymo vožtuvais.
5. turi būti apriboti paskirstymo atstumai;
6. paskirstymo tinklai turi būti neprieinami iš viešųjų erdvių;
7. lauke esantys vamzdžiai turi būti pagaminti iš cinkuoto plieno; karšto vandens vamzdžiai turi būti iš vario arba didelio tankio polietileno (HDPE) medžiagų, mažinančių užkalkėjimo pavojų;
8. karšto vandens vamzdžiai ir šalto vandens vamzdžiai turi būti pakloti ne mažesniu kaip 20 cm atstumu;
9. karšto vandens vamzdžiai ir šalto vandens vamzdžiai turi būti izoliuoti, kad neskleistų šilumos;
10. šalto vandens sistemos turi būti apsaugoti nuo kondensato ir nuo užšalimo pavojaus.

Jungiamieji elementai turi būti pritaikyti specialioms zonoms ir sanitariniams reikalavimams, taip pat turi tikti priešgaisriniams tikslams.

Geriamojo vandens tiekimo taškų skaičius turi būti nustatytas vadovaujantis reglamentais ir standartais.

#### Kanalizacijos sistema

Nuotekoms pagal jų tipą turi būti skirta atskira kanalizacijos sistema, užtikrinanti saugų Daugiafunkcio komplekso veikimą. Nuotekų surinkimas ir nuleidimas turi atitikti išduotas technines sąlygas.

Nuotekų užteršimo buitinių arba paviršinių nuotekų sistemose atvejams turi būti įrengti vietiniai vandens valymo įrenginiai, atitinkantys išduotų techninių sąlygų, standartų ir taisyklių reikalavimus.

#### Lietaus vandens kanalizacija

Lietaus vanduo iš gatvės surinkimo šulinių ir latakų turėtų būti nukreiptas į lietaus vandens kolektorius ir tada į lietaus vandens kanalizacijos sistemą. Lietaus vanduo turi būti surenkamas pagal taisykles dėl nešvaraus nutekamojo vandens ir atitinkamų kompetentingų institucijų išduotas technines sąlygas, kurias pagal galiojančius reglamentus turi gauti Projekto bendrovė.

Dalyvio pateiktuose Sprendimuose turi būti pasiūlyta panaudoti lietaus vandenį sanitarinei įrangai, kad jis būtų naudojamas natūralia žole padengtoms sporto aikštelėms, vejoms ir žaliems plotams laistyti arba išoriniams paviršiams plauti.

Nuo stogų ir aplink pastatus išgrįstų plotų nutekėjęs lietaus vanduo turi būti nukreiptas į esamą Vilniaus miesto lietaus vandens surinkimo sistemą. Reikalaujama, kad į lietaus vandens kolektorius lietaus vanduo nuo Daugiafunkcio komplekso Objektų stogų būtų nukreipiamas per nutekamuosius vamzdžius ir latakus, o nuo žemės (kelių, šaligatvių ir aikščių) – per gatvėje įrengtus šulinius. Latakai turi būti pagaminti iš ketaus arba apsaugoti nuo žalos iki 2 (dviejų) m. virš žemės. Po žeme klojami vamzdžiai ir jungiamosios detalės turi būti pagaminti iš PVC. Vamzdžiuose turi būti įrengtos patikrinimo angos. Vandens lietaus vamzdžiai turi būti pakloti ant smėlio pagrindo. Vamzdžių kampuose turi būti įrengtos betoninės patikrinimo kameros. Kameros turi būti pagamintos iš vandeniui atsparios medžiagos. Gatvių šuliniai turi būti pagaminti iš betono ir turi turėti rakinamas ketaus groteles.

Vandens laikymo ir pakartotinio vėlesnio naudojimo metodą galima naudoti tik tuo atveju, jei sanitariniams arba kelių valymo ar žemės drėkinimo tikslams naudojamas lietaus vanduo bus integruotas į Daugiafunkcio komplekso sistemas.

Toliau nurodyti reikalavimai, kurių būtina laikytis:

1. paviršinių nuotekų surinkimo taškams ant kelio dangos lauke ir Daugiafunkcio komplekso Objektuose ir jų patalpose, kur juda motorizuotos transporto priemonės, turi būti įrengti alyvos separatoriai;
2. rekomenduojama sumažinti paviršinių nuotekų kiekį įgyvendinant antrinį jų panaudojimą.

#### Sanitarinių nutekamųjų vamzdžių prijungimas

Nuotekų vamzdžių sistemos turi būti suprojektuotos taip, kad sumažėtų triukšmas jautrioje vietinėje aplinkoje. Būtina laikytis toliau nurodytų reikalavimų:

1. visos vertikalios kanalizacijos sistemos turi būti įrengtos gaubtuose;
2. grindų surinkimo šulinėlių sistemos (kolektoriai) turi turėti vandens įkrovos įrenginius, kad būtų išvengta nemalonių kvapų;
3. nuotekos iš virtuvių ir stovėjimo aikštelių prieš išleidžiant į nuotekų tinklus turi būti apdorotos;
4. sporto aikštelėse turi būti įrengta drenažo sistema, per kurią turi būti nukreiptas lietaus ir sniego bei tirpstančio ledo vanduo. Taip pat turi būti įrengta žolės laistymo pavasarį ir vasarą sistema.

#### Sanitarinė įranga

Būtina laikytis šių sanitariniams įrenginiams taikomų reikalavimų:

1. įrengti kriaukles su optiniais elektroniniais valdymo vožtuvais, kurie veiktų nustatytą laiką ir nustatyta sparta, reaguodami į rankų mostus;
2. įrengti individualiai pritaikytas pisuarų vandens nuleidimo sistemas, kurias įjungtų buvimo jutikliai;
3. įrengti vaikams pritaikytus įrenginius;
4. įrengti integruotus vandens nuleidimo rezervuarus ir padaryti juos visiškai neprieinamus naudotojams;
5. jei reikia, įrengti karšto vandens bakus;
6. viešosiose vietose įrengti chuliganiškiems veiksmams atsparią integruotą įrangą.

Be to, sanitarinė infrastruktūra turi būti su muilo dalytuvais, rankų džiovintuvais, popierinių rankšluosčių, tualetinio popieriaus dalytuvais, automatiškai įjungiamomis ir išjungiamomis šviesomis.

Sanitarinė įranga turi būti estetiška, ilgaamžė, šiuolaikiška ir pritaikyta funkcinei zonai, kurioje ji yra įrengta, ir turi atitikti sanitarinius reikalavimus.

#### Priešgaisrinė sauga

Priešgaisrinės saugos priemonės turi sudaryti sąlygas, atitinkančias pagrindinius priešgaisrinės saugos reikalavimus per ekonomiškai pagrįstą Daugiafunkcio komplekso Objektų eksploatavimo trukmę. Priešgaisrinė vandens tiekimo sistema turi atitikti galiojančius standartus. Projekto bendrovė turi įvertinti esamą teritorijos priešgaisrinę sistemą ir suprojektuoti pakankamą kiekį išorinių priešgaisrinių priemonių, atsižvelgdamas į vandens tiekimo sistemos pokyčius ir priešgaisrinės saugos standartus.

Projekto bendrovė, atsižvelgdamas į konkrečiame Daugiafunkcio komplekso Objekte esančių Naudotojų skaičių, užtikrintų atitinkamas evakuacijos sąlygas, kurioje numatyta, kad jie galėtų greitai ir saugiai palikti pavojingą zoną arba teritoriją, kurioje kilo gaisras. Taip pat turi būti užtikrinta atitinkama konstrukcija, matmenys ir kitos techninės priešgaisrinės saugos priemonės:

1. pakankamas skaičius avarinių išėjimų (atitinkamo pločio ir aukščio);
2. leistinas evakuacijos kelių aukštis, plotis ir ilgis;
3. apsauga nuo evakuacijos kelių užpildymo dūmais, naudojant įrangą ar tinkamus techninius dūmų pašalinimo sprendinius;
4. priešgaisrinių zonų ir evakuacijos kelių, reikalingų Naudotojams evakuoti, avarinis apšvietimas;
5. įrenginiai, skleidžiantys įspėjamuosius signalus ir pranešimus balsu tose Daugiafunkcio komplekso zonose, kuriose jie yra reikalingi;
6. tinkamo atsparumo ugniai sienos ir pertvaros;
7. saugus išėjimas į Daugiafunkcio komplekso išorę tiesiogiai arba netiesiogiai (per gretimą priešgaisrinę zoną) iš kiekvieno Daugiafunkcio komplekso Objekto ir jų patalpų, kuriose yra Naudotojų.

Atitinkamai Projekto bendrovė privalo:

1. pagal galiojančius priešgaisrinės saugos reglamentus suprojektuoti priešgaisrinės saugos sistemą ir instaliacijų apsaugą nuo ugnies, kad apsaugotų nuo gaisro žmonių gyvybę, sveikatą ir turtą;
2. pasirūpinti tinkama gelbėjimo įranga ir gaisro gesinimo medžiagomis;
3. pasirūpinti evakuacijos keliais užtikrindamas saugias zonas Daugiafunkcio komplekso Objektuose ir galimybę išeiti;
4. sudaryti galimybę patalpose vykdyti gelbėjimo operacijas;
5. parengti tinkamas procedūras, kurių reikėtų laikytis pavojaus atveju;
6. užtikrinti, kad vidinis priešgaisrinio vandentiekio tinklas ir išoriniai priešgaisriniai hidrantai atitiktų galiojančias taisykles dėl priešgaisrinės vandens tiekimo sistemos ir priešgaisrinių kelių;
7. užtikrinti, kad priešgaisriniai keliai būtų suprojektuoti uždaru ratu, kad būtų galima pasiekti visas Daugiafunkcio komplekso zonas;
8. pagal galiojančius reglamentus užtikrinti Daugiafunkcio komplekso priešgaisrinės saugos priemonių įrengimą; tarp jų turi būti ir šių tipų priešgaisrinė įranga:
9. automatinė gaisro signalizacijos sistema;
10. stacionari automatinė priešgaisrinė sistema;
11. vidinis hidrantų tinklas;
12. išorinis hidrantų tinklas;
13. kitos stacionarios priešgaisrinės sistemos, pritaikytos konkrečioms Funkcinėms zonoms;
14. automatinės avarinio apšvietimo instaliacijos;
15. automatinė potencialiai pavojingų medžiagų apsauga;
16. priešgaisriniai keliai.

Projekto bendrovė, rengdamas Projektinę dokumentacija ir sukurdamas statinius pagal aukščiau pateiktus reikalavimus, privalo atsižvelgti į tai, kad:

1. atsižvelgiant į degios medžiagos tipą ir degimo būdą būtų užtikrintas saugumas;
2. būtų tinkamai paženklinta įranga;
3. būtina užtikrinti tinkamą gesintuvų išdėstymą;
4. būtina tinkamai pasirinkti gaisro gesinimo įrangą ir jos kiekį.

Be to, priešgaisrinės saugos reikalavimai turi atitikti FIFA, UEFA ir IAAF reikalavimus, jei to reikalaus Suteikiančiosios institucijos.

#### Dūmų šalinimas

Dūmų šalinimo sistema ir /ar sprendimas turi būti įrengtas vadovaujantis galiojančiais reglamentais ir standartais. Atsargumo priemonės, į kurias turi atsižvelgti Projekto bendrovė, apima specifikacijų dėl kelių didelių eksploatuojamų infrastruktūrų konstrukcijos laikymąsi. Atstatymo užraktai ir gaisro slopintuvai turi būti elektriniai ir veikti automatiškai. Atsižvelgiant į Daugiafunkcio komplekso paskirtį (stadionas, sporto aikštelės, biurai, vaikų darželis, biblioteka, muziejus), dujų šalinimo įranga turi būti pritaikyta specialiems vietos poreikiams ir integruota į Daugiafunkcio komplekso priešgaisrinės saugos sistemą.

### **Elektros sistemos reikalavimai**

#### Bendrieji reikalavimai

Projektinė dokumentacija turi atitikti visus Lietuvos Respublikos ir Europos Sąjungos standartus ir reglamentus dėl elektros instaliacijos. Jei šių standartų ir reglamentų reikalavimai tarpusavyje būtų prieštaraujantys, reikėtų laikytis griežčiausių reikalavimų.

Būtina įvertinti Daugiafunkcio komplekso Objektuose numatomus skirtingus elektros vartotojų poreikius. Reikėtų atkreipti dėmesį į tai, kad dėl Daugiafunkcio komplekso pobūdžio reikalingas maždaug 20 (dvidešimties) proc. rezervas nenumatytiems elektros poreikiams.

Vidinė elektros sistema turi paskirstyti elektros energiją visuose Daugiafunkcio komplekso Objektuose.

Daugiafunkciame komplekse turi būti įrengtos šios elektros sistemos:

1. maitinimo tiekimas;
2. elektros paskirstymas;
3. technologijų maitinimas;
4. vidinės elektros instaliacijos;
5. lauko apšvietimo instaliacija;
6. kultūros ir sporto renginių apšvietimo instaliacija;
7. speciali šviesos instaliacija kultūros ir ugdymo centrui;
8. avarinio apšvietimo instaliacija;
9. įžeminimo instaliacija;
10. apsauga nuo žaibo;
11. apsauga nuo viršįtampio.

#### Elektros tiekimas

Dalyvis turi apgalvoti ir Preliminariame, Išsamiame ir Galutiniame pateikti sprendinius, kaip dalį elektros energijos gauti iš atsinaujinančiųjų išteklių (pvz., vėjo, saulės).

Visoms Daugiafunkcio komplekso sistemoms ir techninėms patalpoms turi būti užtikrintas pirmos kategorijos maitinimo tiekimas. Elektros skydinės patalpoje turi būti įrengtas natūralus vėdinimas ir įprastas bei avarinis apšvietimas.

Elektros skydinės turi būti pagamintos ir įrengtos pagal naujausius galiojančius Tarptautinės elektros inžinerijos komisijos nustatytus standartus. Skydinės apsaugos klasė turi būti nustatyta įrengimo vietoje.

Skydinėje turi būti palikta vietos išeinantiems kabeliams ir jų jungtims bei prijungimo priemonėms. Kiekviena skydinė turi turėti apsaugą nuo trumpojo jungimo, perkrovos ir likutinės (gedimo) srovės.

Kiekvienam elektros tiekimo tinklui (technologinės įrangos, kompiuterių, šildymo ir vėdinimo, oro kondicionavimo, bendrojo ir avarinio apšvietimo, priešgaisrinių sistemų bei automatizavimo ir kt.) turi būti įrengtos tinkamos skydinės (technologinės maitinimo skydinės – technologijoms; kompiuterių maitinimo skydinės – kompiuteriams; bendrojo apšvietimo skydinės – bendrajam apšvietimui; avarinio apšvietimo skydinės – avariniam apšvietimui ir pan.).

Daugiafunkcio komplekso serverių patalpose turi būti įrengtas nepertraukiamo elektros energijos tiekimo šaltinis. Šiose patalpose turi būti atsarginis galios šaltinis, kad būtų galima sklandžiai perjungti naudotojus, jei nutrūktų stacionarus maitinimo tiekimas.

Būtina užtikrinti, kad neužšaltų šie elementai:

1. stogo vandens nutekėjimo angos, latakai, stogvamzdžiai;
2. šaligatviai ties įėjimais į Funkcines zonas.

Automatiškai valdomi šildymo kabeliai gali būti nuolatinės arba kintamosios varžos.

#### Avarinis ir evakuacinis apšvietimas

Avarinis apšvietimas turi būti įrengtas tokiose Daugiafunkcio komplekso vietose, kur dėl trumpalaikio apšvietimo dingimo gali kilti pavojus žmonių sveikatai ir gyvybei, taip pat gali kilti sprogimas ar gaisras arba gali būti patirti dideli materialiniai nuostoliai ar kilti žala aplinkai. Evakuaciniuose keliuose naudojamas avarinis apšvietimas turi užtikrinti saugų pasišalinimą dingus pagrindiniam apšvietimui. Avarinio apšvietimo kokybės rodikliai turi atitikti galiojančius avarinio apšvietimo standarto reikalavimus.

#### Apsauga nuo žaibo

Apsaugos nuo žaibo sistema turi atitikti galiojančius apsaugos nuo žaibo standartus. Visais atvejais, išskyrus atvejus, kai naudojamas autonominis žaibo laidininkas, žaibo laidininko įžeminimas turi būti sulygintas Daugiafunkcio komplekso pastato elektros įrangos, komunikacijų arba plieno konstrukcijų žaibo iškrovikliais. Būtina imtis priemonių, kurios apsaugotų Daugiafunkcio komplekso pastatų elektros tinklą nuo viršįtampių. Žaibo iškrovikliai ir įžeminimo laidininkai turi būti saugiai pritvirtinti, kad nenutrūktų dėl vėjo gūsių, sniego svorio, kritimo ar kito mechaninio poveikio. Laidininkų jungčių skaičius turi būti minimalus.

#### Įžeminimo sistema

Įžeminimo sistema turi atitikti galiojančius įžeminimo sistemų standartus. Visos požeminės jungtys turi būti sudarytos egzoterminio suvirinimo būdu. Įžeminimo kontūro laidininkų suvirinimo taškai turi būti tinkamai apsaugoti.

#### Priešgaisrinė sauga

Elektros tinklų ir įrangos Projektinė dokumentacija turi griežtai atitikti galiojančias taisykles, standartus ir instrukcijas. Elektros skydinėse turi būti schemos, kuriose būtų nurodyta vardinė srovė ir numatytoji apsauginio įrenginio paskirtis. Laidų ir kabelių kirtimo taškai išorinėse sienose, pertvarose ir lubose turi būti lengvai pakeičiami. Vėdinimo sistemos maitinimo kontūro jungikliai turi turėti atskirus srovės pertraukiklius, kad gaisro atveju savaime nutrauktų elektros tiekimą. Priešgaisrinės saugos sistemoms maitinti turi būti naudojami ugniai atsparūs kabeliai.

#### Mechaninė apsauga

Jei nenurodyta priešingai, visos plieninės dalys turi būti atsparios korozijai. Visa sumontuota įranga turi būti apsaugota nuo mechaninių pažeidimų. Atskiri sienas arba grindis kertantys kabeliai turi būti įrengti movose (dėkluose). Įrengtų kabelių angos turi būti užsandarintos kabelių sandarinimo medžiaga. Apsauginiai jungikliai, valdymo įranga, jungčių dėžutės, skydinės ir kita įranga turi būti įrengti ant nedegaus, tvirto, specialaus pagrindo arba elektros įrangos instaliacijos stulpų.

#### Komercinė apskaita

Būtina įrengti nuotolinio Daugiafunkcio komplekso pastatų elektros sąnaudų nuskaitymo ir duomenų perdavimo sistemą.

#### Bendrieji apšvietimo sistemos reikalavimai

Apšvietimo įranga turi būti įrengta taip, kad būtų užtikrintas reikiamas apšvietimo lygis ir geros bei saugios darbo sąlygos. Apšvietimo įranga turi būti lengvai prieinama, kad būtų paprasta ją prižiūrėti ir lengva pakeisti lemputes. Apšvietimo įrangos sandarumo IP klasė turi būti pasirinkta pagal patalpų gaisro pavojaus klasę, technologijų tipą ir aplinkos sąlygas. Apskaičiuojant apšvietimo lygį būtina apskaičiuoti apšvietimo lygio sumažėjimą senstant lemputei.

#### Specialieji elektros tiekimo reikalavimai administracinėms patalpoms

Elektros paskirstymo sistema Daugiafunkcio komplekso pastatuose turėtų sudaryti galimybę susikurti optimalų apšvietimo sprendinį konkrečiai patalpos erdvei. Svarbu, kad sistema būtų lanksti ir ją būtų galima pritaikyti kintančioms darbo vietoms.

Dėl sparčiai kintančių standartų ir technologijų reikėtų pasirinkti tokią elektros kabelių sistemą, kuri būtų apsaugota nuo pažeidimų, bet ją būtų galima keisti, jei ateityje patalpos būtų modernizuojamos arba plečiamos.

Nuolatinio darbo patalpose turėtų būti užtikrinta dienos šviesa. Individualiose darbo vietose dienos šviesa turėtų būti pritaikyta pagal atliekamo darbo tipą bei reikalingą tikslumą ir turėtų atitikti standarto reikalavimus. Neatsižvelgiant į tai, kiek dienos šviesos patenka į darbo patalpas, pagal standartus urėtų būti numatyti elektrinio apšvietimo parametrai. Pagal poreikį turi būti sumontuoti trys pagrindiniai apšvietimo tipai:

1. bendrasis apšvietimas – vienodas ploto apšvietimas, neatsižvelgiant į specifinius tam tikrų jo dalių apšvietimo poreikius;
2. vietinis apšvietimas – papildomo vizualinio darbo objekto apšvietimas, atsižvelgiant į specialius apšvietimo poreikius, – naudojamas šviesos intensyvumui, detalių matomumui padidinti ir pan., įjungiamas nepriklausomai nuo bendrojo apšvietimo;
3. sudėtinis apšvietimas – apšvietimas, kurį sudaro bendrasis ir vietinis apšvietimas.

Kiekvienoje darbo vietoje turėtų būti pagrindinis ir vietinis šviesos šaltinis (taškinis). Pagrindinis apšvietimas turėtų vienodai apšviesti visą patalpą. Vietinis apšvietimas sustiprintų konkrečių vietų apšvietimą pagal darbo poreikius.

#### Specialieji elektros tiekimo reikalavimai vaikų darželiui

Vienas iš parametrų, užtikrinančių vaikų darželyje esančių vaikų gerovę, yra tinkamas šviesos intensyvumas ir vienodumas. Projekto bendrovė privalo pasirūpinti, kad patalpos, kuriose vaikai praleis daug valandų, būtų gerai apšviestos ir šviesios. Šviesos instaliacija turi atitikti taikytinus ir galiojančius teisės aktų reikalavimus.

#### Specialieji elektros tiekimo reikalavimai bibliotekai

Elektros instaliacija turi būti įrengta taip, kad atitiktų planuojamas bibliotekos patalpų funkcijas. Svarbu įrengti pakankamai elektros lizdų (pvz., kompiuteriams). Turi būti sukurtas logiškas tinklas (laidų ir elektros lizdų tinklas), kuris būtų išskirstytas taip, kad būtų galima laisvai naudotis pageidaujamais įrenginiais. Būtina pažymėti, kad, nepaistant belaidžių įrenginių, pvz., spausdintuvų, skaitytuvų ir multimedijos projektorių, techninės pažangos, jiems turėtų būti įrengta kabelinė jungtis.

Svarbu, kad būtų numatytos saugaus sistemos veikimo užtikrinimo priemonės.

Biblioteka yra daugiafunkcė, todėl jos grindyse turi būti įrengtos jungčių dėžutės, kurios būtų svarbios perstatant baldus arba pritaikant interjero dizainą kitiems poreikiams.

#### Specialieji elektros tiekimo reikalavimai nacionaliniam sporto muziejui

Projekto bendrovė turi užtikrinti, kad šviesa ne tik atskleistų eksponatus, bet ir lydėtų Naudotoją per parodą, sužadindama jo norą patirti estetinių įspūdžių. Apšvietimas turėtų atitikti nacionalinio sporto muziejaus interjero architektūros elementus, kad ji nedominuotų. Geras apšvietimas nacionaliniame sporto muziejuje turi būti sukurtas paisant Naudotojų patogumo ir eksponatų saugumo.

Pasiūlytas apšvietimas turi nekenkti eksponatams, nekeistų nuotraukų ir popieriaus spalvos, dėl jo negali trūkinėti ir skilinėti dažų sluoksniai ir negali irti audiniai. Todėl reikės būtinai pašalinti arba sumažinti neigiamas optinės spinduliuotės – tiek natūralios (saulės, dangaus), tiek dirbtinių šviesos šaltini poveikį.

Rekomenduojama nacionalinio sporto muziejaus interjere naudoti kuo didesnį apšvietimo lygį. Šviesos intensyvumo normatyvinės vertės priklausys nuo nacionalinio sporto muziejaus eksponatų jautrumo šviesai. Būtina apsaugoti Naudotojus, kad jiems į akis tiesiogiai nespigintų šviesos šaltinis arba nuo blizgių paviršių atspindėti spinduliai. Turi būti užtikrintas tinkamos šviesos spalvos pasirinkimas.

Nacionalinio sporto muziejaus apšvietimui turi būti naudojami kaitinamieji šviesos šaltiniai (pvz., PAR lemputės, halogeninės lemputės su šaltuoju veidrodžiu ir greitąja apsauga), standartinės ir kompaktiškos fluorescencinės lempos ir didelio slėgio lempos (ypač metalo halido lempos).

#### Transporto priemonių stovėjimo zona

Planuojant apšvietimą visų pirma reikėtų atsižvelgti į transporto priemonių stovėjimo aikštelę naudojančių žmonių, taip pat dviratininkų ir pėsčiųjų saugą.

Pasirinkti apšvietimo Sprendiniai turi padėti orientuotis erdvėje, leisti greičiau atpažinti transporto priemones ir lengviau bei gerokai anksčiau atpažinti ribas ir kliūtis.

Akinimui panaikinti turi būti naudojami šviestuvai, taip pat turi būti užtikrintas vienodas šviesos paskirstymas, ir šviestuvai turi būti išdėstyti pagal transporto priemonių stovėjimo vietų skaičių ir didelės rizikos vietas, pvz., ties įėjimais ir išėjimais.

### **Saugumo sistemų reikalavimai Daugiafunkciame komplekse**

#### Įėjimo kontrolė ir bilietų sistemos

Instaliacija turi atitikti sporto organizacijų reikalavimus. Kontrolei užtikrinti aptvertose vietose turi būti įrengti sukamieji varteliai (turniketai). Bilietų pardavimo sistema turi būti aprūpinta pažangiomis technologijomis, įskaitant padirbtų bilietų atpažinimo galimybę.

Įėjimui į teritoriją valdyti turi būti naudojama dvigubos prieigos sistema, kurią turi sudaryti:

1. elektroninė bilietų kontrolė, susijusi su iš arti veikiančiais kortelių skaitytuvais;
2. elektroniniai kontrolės ženkleliai, susiję su ženklelių tipo juostų arba radijo dažnio kodų skaitytuvais, kad būtų galima patekti į apsaugotas arba rezervuotas patalpas.

Įėjimo kontrolės pagrindas yra programinės įrangos platforma. Ji turi būti pagrįsta atvirojo kodo programine įranga, kurią būtų paprasta konfigūruoti, ir ją turi būti galima integruoti į įėjimo kontrolės sistemą su trečiųjų šalių bilietų sistemomis ir (arba) išoriniais pardavimų tinklais.

Leisdama greitai patikrinti bilietus ir sklandžiai pereiti prie kontrolės terminalų, ji turi užtikrinti optimalų didelių lankytojų srautų valdymą.

Sukamieji varteliai (turniketai) turi būti pritaikyti, kad pro juos pravažiuotų neįgaliųjų vežimėliai ir tilptų kita neįgaliems asmenims reikalinga arba avarinė įranga.

Transporto priemonėms turi būti įrengta patekimo į teritoriją ir stovėjimo aikštelę prieigos kontrolė. Tai turi būti leidimo terminalų tipo automatinio atidarymo sistema arba greitai pakylantis užkardas.

Įėjimo kontrolės sistemą turi sudaryti: skaitytuvai-valdikliai, įvykių atminties valdiklis, nuotolinio veikimo kortelės ir visų įvykių įrašymo programinė įranga.

Prieigos kontrolės sistema – valdikliai, kuriuos valdo vieno tipo prieigos kortelės, kontroliuojantys valdomų durų skaitytuvus, ir programinė įranga, valdanti visą sistemą bei kortelių ir sistemos įvykių duomenų bazes. Sistema užregistruoja asmenų judėjimą ir susijusius duomenis. Prieigos kompiuterio programinė įranga turi turėti leidimų išdavimo teises ir kodų pakeitimo galimybę.

Programinė įranga turi atlikti šias funkcijas: kortelių duomenų bazės valdymo, prieigos kontrolės sistemos valdymo, įvykių atminties laikymo. Sistema turi būti patogiai valdoma ir turi turėti sąrankos funkcijas (asmenų, kuriems leidžiama arba draudžiama įeiti duomenų keitimas, lengvas naujų arba esamų leidimų išdavimas, kurį vykdo sistemos operatorius, ir kt.); prieiga prie prieigos valdymo kompiuterių turi būti ribota; kompiuterinių sistemų valdymas turi būti lengvas ir patogus; sistemą naudoti turi būti parengti tam tikri darbuotojai.

Valdomų avarinio (priešgaisrinio) įėjimo durų atidarymas turi atitikti priešgaisrinės apsaugos sistemos veikimą ir turi būti galimybė jas atrakinti raktu.

Įėjimo kontrolės sistema turi turėti integravimo į kitas informacines sistemas ir saugumo signalizacijos sistemą galimybę.

#### Stebėjimas vaizdo kameromis

Vaizdo stebėjimo įranga turi būti moderni, itin veiksmingai naudojanti energiją ir perteikianti ryškų bei spalvotą vaizdą.

Daugiafunkciame komplekse įrengta vaizdo saugumo sistema turi padėti:

1. atgrasyti nuo piktavališkų veiksmų;
2. panaudoti vaizdus piktavaliams atpažinti;
3. panaikinti abejones, kurių gali kilti Projekto bendrovei, laikantis vietos informacinių sistemų saugumo politikos, taip pat ir dėl vaizdo įrašų apsaugos;
4. peržiūrėti įeinančių ir išeinančių lankytojų srautus.

Vaizdo kamerų instaliacija turi atitikti standartinę su šio tipo vaizdo kameromis susijusios infrastruktūros, kontrolės kamerų, tikslaus kadrų nustatymo, asmenų atpažinimo, įrašymo ir kadrų panaudojimo praktiką.

Sistemos leidimai turi būti nustatyti valdymo patalpoje. Baldai turi būti tinkami vaizdo įrangai. Turi būti stebimos bent šios Daugiafunkcio komplekso zonos:

1. Viešųjų kultūros ir sporto renginių infrastruktūra;
2. teritorija aplink stadioną ir sporto infrastruktūrą;
3. viešieji koridoriai ir bendrosios erdvės;
4. medicininės patalpos ir komercinės paskirties vietos;
5. žaidėjų ir teisėjų priėmimo erdvė;
6. nacionalinis sporto muziejus;
7. kultūros ir ugdymo centras ir biblioteka;
8. vaikų darželis ir žaidimų aikštelės;
9. žiniasklaidos prieigos vietos;
10. žaliosios zonos su takeliais.

Be to, vaizdo kameromis turi būti stebima visa gretima pastatų ir stovėjimo aikštelių bei prekių pristatymo teritorija.

#### Veikimo reikalavimai

Dienos metu sistema turi turėti galimybę:

1. įrašyti Daugiafunkcio komplekso Objektų vidaus ir išorės vaizdus;
2. rodyti vaizdus monitoriuose, kurie bus saugumo centre, kad būtų galima atpažinti ir užregistruoti piktavalius;
3. įrašyti 120 valandų trukmės vaizdus.

Naktį sistema turi turėti galimybę:

1. išsaugoti vaizdus Daugiafunkcio komplekso Objektų viduje ir išorėje;
2. turėti jautrumo šviesai funkciją, kad būtų galima įrašyti ir peržiūrėti vaizdus;
3. rodyti vaizdo apsaugos kamerų vaizdus, perduotus į PC saugumo arba priežiūros bendrovės arba teisėsaugos institucijų (policijos) stoties monitorius;
4. įrašyti 120 valandų trukmės vaizdus prieš juos automatiškai pašalindama; vaizdus galės peržiūrėti tyrimą vykdantys teisėsaugos institucijų pareigūnai ir atpažinti piktavališkais veiksmais įtariamus asmenis;
5. laikyti vaizdus ne daugiau kaip 30 (trisdešimt) dienų prieš automatiškai juos pašalindama, nebent vietos standartuose būtų numatyti kiti terminai.

#### Vaizdų gavimas

Sistemos galimybės:

1. Turi būti naudojamos skaitmeninės didelės raiškos ir skyros vaizdo kameros, palaikančios Naudotojų arba Naudotojų grupių atpažinimo funkciją. Šio tipo kameros taip pat turi turėti šias funkcijas:
   * 1. dinaminio artinimo su aukštos skyros atpažinimu;
     2. dinaminio artinimo gaubto vaizdo kameros su aukštos skyros atpažinimu;
     3. stacionarios dinaminio artinimo vaizdo kameros su aukštos skyros atpažinimu.
2. Atsižvelgiant į vietą, kameros turi būti apsaugotos skydais nuo chuliganiškų veiksmų ir turėti patalpų šviesumą atitinkantį jautrumą šviesai.
3. Vaizdo kameros turi būti stacionarios (arba mobiliosios), priklausomai nuo jų vietos.
4. Reikalingos vaizdo kameros turi fiksuoti 90 x 60 pikselių vaizdą.
5. Viešųjų kultūros ir sporto renginių organizavimo infrastruktūros viduje komunikacijų koridoriai turi leisti pakankamai gerai peržiūrėti Naudotojų srautus.
6. Vaizdo kameromis turi būti įmanoma apžvelgti visą Viešųjų kultūros ir sporto renginių infrastruktūros centrinių tribūnų teritoriją.
7. Jose turi būti naudojama krūvio sąsajos įtaisų technologija ir patalpų šviesumą atitinkantis jautrumas.

#### Perdavimo priemonės

Perdavimo priemonės turi atitikti šiuos reikalavimus:

1. laidai turi būti įrengti taip, kad prie jų būtų neįmanoma prieiti;
2. vaizdo srauto tinklų pralaidumas turi užtikrinti reikiamą perdavimo spartą;
3. vaizdo transliaciją perduodantys tinklai turi užtikrinti perduodamų vaizdų saugumą, vientisumą, prieinamumą ir konfidencialumą; skaitmeniniai įrašai taip pat turi užtikrinti su vaizdo kameros data, laiku ir vieta susijusius duomenis;
4. perdavimo sistema turi būti saugios ir užtikrinti griežtą turinio konfidencialumą (šifravimas, prieiga tik leistiniems asmenims), kad būtų galima suteikti visas ryšio su teisėsaugos institucijomis garantijas;
5. skaitmeninei įrangai turi būti suprojektuotas tinklas;
6. būtina užtikrinti specialią vaizdo įrašų apsaugai skirtą liniją; bet kokiu atveju, vaizdai neturi būti siunčiami per vidinį Viešųjų kultūros ir sporto renginių infrastruktūros tinklą.

#### Šifravimas

Vaizdo įrašams glaudinti rekomenduojama naudoti formatą MPEG 4 (H.264), kuris taps vaizdo įrašų standartu ir sumažins vaizdų perdavimo ir laikymo kainą.

#### Sąsajos

Vaizdo įrašų apsaugos įrenginys turi būti paprastai ir intuityviai valdomas. Vaizdo įrašų apsaugos tinklas turi leisti vaizdo kameras valdyti nuotoliniu būdu, jas kontroliuoti ir matyti per jas perteikiamą vaizdą.

#### Gaisro signalizacija

Gaisro aptikimo jutiklių tinklas turi atitikti reglamentus pagal įrangos klasifikaciją ir skirtingus patalpų tipus. Dalyvis Preliminariame, Išsamiame ir Galutiniame (jeigu Dalyvis kviečiamas pateikti) pasiūlyme turi pasiūlyti priešgaisrinės saugos sistemą visiems Daugiafunkcio komplekso Objektams. Šią sistemą turi sudaryti tam tikra elektros įranga su automatinio gaisro aptikimo įrenginiais (optiniais dūmų, karščio, infraraudonaisais liepsnų detektoriais), rankiniais paleidikliais ir garso signalizacijos sistema, elektromagnetinėmis pavaromis ir avariniams išėjimams skirta įranga. Gaisro jutiklių sistema turi valdyti dūmų slopinimo įrenginius.

Bendrąjį pavojaus signalą gali pertraukti iš anksto įrašyti pranešimai, raginantys naudotojus evakuotis. Bendroji signalizacija turi veikti automatiškai.

Gaisro jutiklių sistemą turi papildyti tamsoje veikiantis avarinis apšvietimas.

Garsiakalbiai turi būti įrengti tokiose Daugiafunkcio komplekso vietose, kad apie evakuaciją skelbiantis pranešimas būtų girdimas visame Daugiafunkciame komplekse.

Ryšys su priešgaisrine sistema turi būti vykdomas per telefono liniją, kuri turi būti sujungta su įspėjimo centru, ir avariniu atveju ja galėtų naudotis ugniagesiai.

#### Apsauginė garso sistema (AGS)

Sistema turi būti susieta su ryšio perdavimo įrenginiais ir naudojama evakuaciniams pranešimams visuose Daugiafunkcio komplekso Objektuose perduoti (įskaitant centrines tribūnas ir prieigas). Saugumo įstaigų naudojamos komunikacijos turi būti įrengtos naudojant ugniai atsparų kabelį.

#### Įsilaužimo signalizacija

Įsilaužimo signalizacijos sistemą turi pasiūlyti Dalyvis Preliminariame, Išsamiamia ir Galutiniame (jeigu Dalyvis kviečiamas pateikti) pasiūlyme. Pavojaus signalai turi būti perduoti į Daugiafunkcio komplekso saugumo centrą, sargybiniui ir (arba) už Daugiafunkcio komplekso ribų veikiančiai tarnybai.

#### Skambučių sistema

Garso ir šviesų iškvietimo tinklas turi būti prijungtas prie pagalbinių Viešųjų kultūros ir sporto renginių infrastruktūros patalpų. Atitinkamai turi būti pritaikytas triukšmo lygis.

### **Žemos įtampos sistemų reikalavimai**

#### Bendrieji reikalavimai

Prie išorinio telekomunikacijų paslaugų teikėjo tinklo turi būti prijungta reikiamo pralaidumo ryšio linija.

Toliau nurodytos komunikacijos sistemos, į kurių suderinimą, projektuodamas ir įrengdamas Daugiafunkcio komplekso technologijų programą ir architektūrą, turi atsižvelgti Projekto bendrovė:

1. informacijos valdymas;
2. perdavimas;
3. laikrodžių sistema;
4. mobiliojo ryšio paslaugos;
5. policijos ir ugniagesių radijas;
6. telefonai;
7. rezultatų lentelės;
8. neapsaugotas ir apsaugotas telefono tinklas;
9. ženklai;
10. telekomunikacijos paslaugos;
11. internetas ir belaidis duomenų perdavimas.

#### Vaikų darželis

Vaikų darželyje ir žaidimų aikštelėse turi būti įrengta vaizdo stebėjimo sistema. Vaizdai turi būti perduodami į monitorius, kurie turi būti įrengti vaikų darželio įstaigos įgalioto darbuotojo kabinete.

#### Biblioteka

Bibliotekoje turi būti įrengta vaizdo stebėjimo sistema. Vaizdai turi būti perduodami į monitorius, kurie turi būti įrengti techninės priežiūros patalpoje.

#### Nacionalinis sporto muziejus

Nacionaliniame sporto muziejuje turi būti įrengta vaizdo stebėjimo sistema. Vaizdai turi būti perduodami į monitorius, kurie turi būti įrengti techninės priežiūros patalpoje.

#### Multimedijos tinklai (balso, duomenų, vaizdo)

Visuose Daugiafunkcio komplekso Objektuose turi būti įrengtos tinklo jungtys, reikalingos visiems vidiniams ir išoriniams ryšiams.

Naujas turtas turi būti pasirinktas atsižvelgiant į esamus ir būsimus Viešųjų kultūros ir sporto renginių infrastruktūros ir kitos tokio dydžio infrastruktūros technologinius standartus, taip pat turi atitikti tokio tipo infrastruktūroje dirbančių specialistų (fotografų, žurnalistų ir kt.) poreikius.

Kabelių infrastruktūra turi būti suprojektuota ir organizuota pagal E tipo 6 kategorijos reikalavimus. Ši kabelių infrastruktūra skirta telefonijai, duomenų perdavimui, kabelinei televizijai palaikyti ir yra valdoma Daugiafunkcio komplekso valdymo sistemos.

Tinklas turėtų būti suskirstytas į grupes (VLAN), naudojant bendrąją infrastruktūrą, įskaitant:

1. scenos tinklą;
2. techninius elementus (PVS, SSI ir kt.).
3. telefoniją;
4. vaizdo stebėjimo kameras;
5. „Wi-Fi“ tinklą Naudotojams;
6. „Wi-Fi“ tinklą žiniasklaidai;
7. privatų „Wi-Fi“ tinklą ir kt.

Kiekvienam VLAN turi būti užtikrinta saugumo politika ir kokybiška priežiūra. Tinklo kabelių veikimo principas turi sudaryti galimybę greitai pakeisti informacijos perdavimo kelius, nekeičiant laidų išdėstymo.

#### Radijo ryšiai ir belaidis („Wi-Fi“) tinklas

Būtina užtikrinti, kad visame Daugiafunkciame komplekse veiktų GSM ryšys. Esamiems ir būsimiems poreikiams, visų pirma fotografų ir žiniasklaidos atstovų, patenkinti turi būti sukurtas nepriklausomas viešasis belaidis tinklas.

Belaidis tinklas turi būti sukurtas atsižvelgiant į Naudotojų tipą ir toliau nurodytas Daugiafunkcio komplekso zonas; tai būtų:

1. posėdžių salės;
2. spaudos konferencijų salė;
3. vietos fotografų salė;
4. televizijos studijos;
5. kultūros ir ugdymo centras;
6. pagalbinės patalpos ir persirengimo kambariai;
7. medicininė patalpa;
8. informacijos biuras;
9. konferencijų salė;
10. biblioteka;
11. nacionalinis sporto muziejus;
12. vaikų darželis.

#### Belaidės sistemos išdėstymas ir aprėptis

Turi būti sukurtas belaidis („Wi-Fi“) tinklas, kad Naudotojai galėtų jungtis prie interneto (išskyrus viešuosius forumus):

1. visuose persirengimo kambariuose;
2. mokomosiose patalpose;
3. VIP patalpose.

#### Telefonija

Rekomenduojama telefonų sistema yra IP tipo, tačiau, jei tai svarbu ir reikalinga, Projekto bendrovė gali pasiūlyti alternatyvią sistemą. Komutatorius turi pasižymėti šiomis savybėmis:

1. ISDN viešojo tinklo sąsaja T2 su 30 kanalų;
2. ryšio serveris, atpažįstantis IP protokolą;
3. apmokestinimo valdymas;
4. balso pašto pranešimai.

Komutatorius turi leisti skirti srauto pirmenybę balsui duomenų atžvilgiu, kad būtų galima padalyti telefonų ir kompiuterių tinklus.

Telefonų sistema taip pat turėtų teikti:

1. tiesioginio ryšio liniją saugumo tarnyboms;
2. tinklą žiniasklaidai.

#### Vidaus ryšys

Prie įėjimų į Daugiafunkcio komplekso Objektus ir pagrindinių durų į technines patalpas turi būti įrengtas laisvų rankų vidinis ryšys, kad būtų galimybė greitai susisiekti.

Vidaus ryšio įranga viešosiose vietose lauke turi būti apsaugota nuo chuliganizmo ir nusidėvėjimo pavojų, taip pat turi būti įrengti slenkamieji ekranai su mygtukais, garsiakalbis, mikrofonas, apšvietimas arba mygtukai.

#### Garso sistemų bendrieji reikalavimai

Garso sistema turi užtikrinti aukštą garso kokybę visuose Daugiafunkcio komplekso Objektuose, kuriuose reikalingas geras garsas, įskaitant konferencijų ir mokomąsias sales bei kultūros ir ugdymo centrą ir biblioteką.

#### Viešųjų kultūros ir sporto renginių infrastruktūros garso sistemos

Visoje Viešųjų kultūros ir sporto renginių infrastruktūroje turi būti transliuojamas aukštos kokybės garsas. Atidėjimo linijos turi sudaryti galimybę garsą paskirstyti vienodai. Garso galia turi bent 10 dB viršyti aplinkos triukšmą.

Jei aplinkos triukšmas siekia 85 dB, garso sistema turi užtikrinti 95 dB garsumą naudotojams visose centrinėse tribūnose. Garsas į auditoriją turi būti nukreiptas ne mažesniu kaip 100–16 000 Hz diapazonu su galimybe pirmenybę teikti balsui.

Viešųjų kultūros ir sporto renginių infrastruktūroje turi būti užtikrinta, kad garsas būtų vienodas ir jokioje centrinių tribūnų vietoje nesiskirtų daugiau kaip 3 dB. Perjungiama garso transliacija turi skambėti centrinėse tribūnose (valdoma pagal sektorius) ir viešojoje erdvėje prie stadiono.

Naudojantis garso sistema turi būti galimybė skelbti pirmenybinius ir iš anksto įrašytus saugumo skelbimus bei rekomendacijas dėl incidentų.

#### Kultūros ir ugdymo centras ir bibliotekos garso sistemos

Kultūros ir ugdymo centre ir bibliotekoje turi būti užtikrinta tinkama garso izoliacija ir akustika. Viešųjų kultūros ir sporto renginių infrastruktūroje ar jos prieigose vykdoma veikla neturi trukdyti kultūros ir ugdymo centre ir bibliotekoje vykdomai veiklai. Taip pat turi būti atsižvelgta į tai, kad galimybė patekti į kultūros ir ugdymo centro patalpas turi būti užtikrinta 24 (dvidešimt keturias) val. per parą.

#### Pultai

Reikalingai garso įvesčiai ir išvesčiai valdyti turi būti pasiūlytas aukštos kokybės skaitmeninis pultas. Jis turi būti automatizuotas, kad būtų išvengta klaidų jį naudojant, taip pat turi veikti iš anksto nustatytos konfigūracijos. Pultas turi būti su garsiakalbių artumo kontrolės įranga ir profesionaliomis ausinėmis.

#### Viešųjų kultūros ir sporto renginių infrastruktūros garso šaltinių įranga

Viešųjų kultūros ir sporto renginių infrastruktūros valdymo patalpoje turi būti pasiūlyta ir įrengta garso įranga:

1. profesionalų klasės CD grotuvas su subalansuotomis garso ir skaitmeninėmis išvestimis (AES);
2. profesionalų klasės skaitmeninis įrašymo įrenginys, įrašantis į keičiamąją atminties kortelę (pvz., „Compact Flash“);
3. 2 UHF aukštos kokybės mikrofonų siųstuvų rinkinys, kuriuo galima prisijungti iš sporto aikštelės ir visų žiūrovų vietų prie pagrindinio pulto;
4. grįžtamojo ryšio ausinių sistemos kvalifikuotiems vadovams, kad būtų galima prisijungti prie sporto aikštelės ir visų žiūrovų vietų.

Taip pat turi būti įrengtas valdymo lygio ribotuvas su skaitmeniniu ekranu, kad būtų galima apriboti sistemos veikimą.

#### Garso apdorojimas

Turi būti pateiktas skaitmeninio garso apdorojimo rinkinys, kuriuo būtų galima valdyti garso leidimą tam tikrose Daugiafunkcio komplekso zonose. Ši sistema taip pat turi turėti galimybę reguliuoti bendruosius garso parametrus (vienodumą, atidėjimą, suglaudinimą, triukšmo barjerą, balso dominavimą, nukreipimą, maišymą).

#### Viešųjų kultūros ir sporto renginių infrastruktūroje sumontuojami dideli ekranai

Visiems renginių naudotojams turi būti įrengta ekranų sistema, kuriai turi būti naudojami dideli ekranai. Atsižvelgiant į naujus transliacijų formatus, dideli ekranai turi būti pasirinkti geriausiai Viešųjų kultūros ir sporto renginių infrastruktūros matmenis atitinkančio dydžio ir skyros. Ekranai turi būti pristatyti ir sumontuoti ant platformų ir kopėčių, kad būtų galima vykdyti įrangos techninę priežiūrą.

Ekranuose turi būti galimybė rodyti:

1. grafinius elementus;
2. animaciją;
3. tekstą;
4. logotipą;
5. datą, laiką, žaidimo laiką ir rezultatą;
6. vaizdo įrašus ir nuotraukas.

#### Laiko suderinimas

Būtina įdiegti laiko suderinimo sistemą. Kad būtų galima visuotinai sinchronizuoti visas sistemas, gali būti naudojama IP technologija. Turi būti įrengtas pagrindinis laikrodis. Perdavimas į antrinius laikrodžius turi vykti per VDI tinklą. Antriniai laikrodžiai turi būti patogaus įskaityti dydžio.

#### Televizija

Viešųjų kultūros ir sporto renginių infrastruktūroje įrengus kabelių tinklą, kuris turi būti nutiestas per televizijos įrangos patalpą (įrašymo ir atkūrimo), turi būti galimybė transliuoti renginio vaizdą nuo ryšio iki televizijos produkcijos ir skirtingų televizijos kanalų vaizdus nuo parabolės arba ryšio iki laidinio tinklo. Šie vaizdai turi būti transliuojami iš visų Viešųjų kultūros ir sporto renginių infrastruktūros sektorių.

Turi būti paruošti keliai įvairioms vaizdo kamerų padėtims užtikrinti, pradedant nuo televizijos autobuso stovėjimo aikštelės, garso įrašymo vietos ir komentatorių vietų (iš anksto privesti kabeliai).

#### Centrinių tribūnų įranga

Nuolatinės žiniasklaidos atstovams skirtose vietose turi būti įrengti pakankamai dideli darbo stalai, kad būtų galima naudotis nešiojamaisiais kompiuteriais. Kiekvienas biuras turi turėti elektros lizdą ir telefono bei interneto ryšį.

Tam tikroms komandų stacionarioms vietoms (maždaug 6 darbuotojams / treneriams) turi būti įrengtos lentynos, kurias būtų galima panaudoti ir prijungti nešiojamąjį kompiuterį.

## Kraštovaizdžio reikalavimai

Kaip neatskiriama Daugiafunkcio komplekso dalis, turi būti suprojektuotos ir įrengtos kietosios dangos, sutvarkyti žali plotai, taip pagerinant Daugiafunkcio komplekso aplinką. Kraštovaizdžio sutvarkymo sprendimai turi būti paruošti ir vėliau įgyvendinti pagal kraštovaizdžio sutvarkymo planą. Planas turi būti aukštos kokybės ir turi padėti Daugiafunkciam kompleksui įsilieti į kaimynines teritorijas. Jis taip pat turi sukurti susietą patrauklių viešųjų erdvių tinklą, kuriame būtų malonu leisti laiką Naudotojams ir Eksploatuotojų darbuotojams.

Žaliųjų plotų sutvarkymo planas ir pasirinktos augalų rūšys turi atitikti esamo kraštovaizdžio pobūdį.

Kraštovaizdis turi būti suprojektuotas ir įrengtas taip, kad būtų patogus neįgaliems asmenims ir prieinamas Naudotojams ir Eksploatuotojų darbuotojams.

Kraštovaizdžio planas turi užtikrinti pėsčiųjų saugumą.

Projekto bendrovė turi užtikrinti tinkamą formalų ir neformalų viešųjų vietų naudojimą. Tam jis turi sukurti išsamią ir integruotą kraštovaizdžio išvystymo strategiją.

Šioje teritorijoje turi būti pasodinta medžių, krūmų ir dekoratyvinių augalų, kad jie ne tik papuoštų aplinką, bet ir atliktų kitą funkciją, pvz., augalai slopintų triukšmą ir neleistų sklisti dulkėms esant stipriam vėjui. Augalų, krūmų ir medžių rūšys turi būti pritaikytos šio regiono klimatui ir aplinkos ypatybėms.

Vaikų darželio prieigos turi būti apsodintos tinkamų rūšių medžiais, kad jų šešėlis pageidaujamas prieigas apsaugotų nuo tiesioginių saulės spindulių.

### **Želdynai**

Daugiafunkcio komplekso prieigos turi būti tvarkingos, apželdintos, aptvertos, reguliariai valomos, jose turi būti pjaunama veja ir pagal poreikį jos turi būti laistomos. Augalai turi atitikti Lietuvos klimato ir dirvos sąlygas ir turi būti lengvai prižiūrimi, tačiau pasirinkti augalai turi deramai atspindėti Daugiafunkcio komplekso tinkamą teritorijos įvaizdį. Jei reikia, būtina įrengti stacionarią augalų laistymo sistemą. Daugiafunkcio komplekso teritorijos viešosiose erdvėse reikia suplanuoti rekreacinę sritį, kurią akcentuos medžiai, gėlių lysvės arba vejos, vizualiai atskiriančios erdves.

### **Prieigos keliai, priešgaisriniai keliai ir tvoros**

#### Prieigos keliai

Siekiant užtikrinti aukštą saugumo ir patogumo lygį bei sumažinti pavojų Naudotojams ir Eksploatuotojų darbuotojams, projektuojant ir įgyvendinant sprendimus turi būti atsižvelgta į šiuos reikalavimus:

1. vengti pėsčiųjų ir transporto priemonių sankryžų;
2. skirti specialią prieigą avarinių tarnybų transportui (ugniagesių, pirmosios pagalbos, teisėsaugos);
3. Daugiafunkcio komplekso prieiga ir judėjimas turi atitikti įvairių Naudotojų grupių ir Eksploatuotojų darbuotojų poreikius, kad būtų užtikrintas sklandus:
4. asmenų su fizine negalia judėjimas;
5. Naudotojų, kuriems reikalinga skubi pagalba, judėjimas;
6. senyvų asmenų ir vaikų judėjimas.
7. įėjimo į Daugiafunkcio komplekso Objektus taškai ir srautų paskirstymo patalpos turi būti suprojektuotos ir įrengtos taip, kad sumažėtų atstumas iki prižiūrimų vietų;
8. Viešųjų kultūros ir sporto renginių infrastruktūros priežiūros ir logistikos teritorijų prieiga visuomenei turi būti uždara (įrengta praėjimo kontrolės sistema).

#### Kieta paviršiaus danga

Į žaliuosius plotus turi būti integruoti ir atitikti teisės aktų reikalavimus grįsti takeliai ir keliai

Paviršiai turi atitikti transporto, krovininio ir specialios paskirties transporto priemonių naudojimo reikalavimus. Dviračių ir pėsčiųjų takų konstrukcija turi atitikti Lietuvos Respublikos teisės aktus, reglamentus ir rekomendacijas. Būtina suplanuoti į teritoriją įvažiuojančių transporto priemonių technines kontrolės priemones.

Pėsčiųjų ir dviračių infrastruktūra turi būti patogi, saugi ir turi atitikti reikalavimus dėl neįgalių asmenų poreikių. Pėsčiųjų ir dviračių takai nuo važiuojamosios kelio dalies turi būti atskirti skirtingos spalvos arba tekstūros kelio danga arba turi būti kontroliuojami kelio ženklais. Takų, kelių ir stovėjimo aikštelių ženklinimas turi būti aiškiai matomas, turi pasižymėti didesniu atsparumu trinčiai ir turi būti nuolat atnaujinamas.

#### Srautų valdymas

Projekto bendrovė privalo suplanuoti ir įrengti kelius, sankryžas ir stovėjimo aikšteles visoms į teritoriją įvažiuojančioms transporto priemonėms. Taip pat jis turi užtikrinti jų nuolatinę priežiūrą ir, kur reikia, įrengti tinkamus ženklus pagal Lietuvoje galiojančias taisykles.

#### Tvoros

Tvoros ir vartai turi atitikti Daugiafunkcio komplekso Objektų tipą, kaip numatyta Lietuvos Respublikos standartuose. Rekomenduojama pasirūpinti, kad sporto infrastruktūros tvoros ir vartai atitiktų UEFA, FIFA ir IAAF standartus ir reglamentus.

#### Vaikų darželis

Teritorija, kurioje bus vaikų darželis, turi būti aptverta ne žemesne kaip 1,5  m aukščio tvora. Tvoros tipas turi atitikti saugos reikalavimus, nustatytus teritorijoms, kuriose paliekami vaikai.

#### Gaisro evakuacijos kelias (-iai)

Turi būti įrengtas (-i) gaisro evakuacijos kelias (keliai), kuris (-ie) atitiks Lietuvos Respublikos standartus ir reglamentus.

#### Lauko baldai

Daugiafunkcio komplekso žaliojoje erdvėje turi būti įrengti lauko baldai. Be kita ko, tai turi būti suoleliai, šiukšliadėžės, parko žibintai, pavėsinės ir lauko sporto įranga. Baldų ir įrangos išdėstymas turi būti sprendžiamas kompleksiškai formuojant Komplekso kraštovaizdį ir atitikti keliamus sporto įrangai reikalavimus (apimčiai ir kokybei, kaip yra numatyta šiose Specifikacijose).

Vaikų darželio lauko įrangą turi sudaryti nuolatinės gerai įtvirtintos laipiojimo ir žaidimų konstrukcijos. Turi būti judinamos įrangos, žaislų su ratukais, triratukų, vežimėlių, sunkvežimių, statymo įrangos, kopėčių, ožių, taip pat pavėsinės ir plotas kilnojamai įrangai saugoti.

Minimali neužstatyta sklypo / teritorijos dalis, skirta vaikų žaidimo aikštelėms, turi būti ne mažesnė kaip po 6 (šeši) kv. m.ploto vienam vaikui, t. y. 1800 (vienas tūkstantis aštuoni šimtai) kv. m.. Mažinti veikiančios vaikų darželio teritorijos dydį draudžiama. Žaidimo aikštelės turi būti saugios ir apsaugotos nuo tiesioginių saulės spindulių ir kritulių (pavėsinėmis).Planuojama įrengti 24 (dvidešimt keturias) vaikų žaidimų pavėsines (apie 480 (keturi šimtai aštuoniasdešimt) kv. m.). Žaidimų aikštelės, atsižvelgiant į žaidimų pobūdį, turi būti padengtos saugia danga (pvz., akyta sportinio tipo gumine danga).

### **Transporto priemonių stovėjimo aikštelės**

Laikantis nacionalinių reikalavimų dėl eismo kelių, visuomeninių pastatų teritorijoje turi būti įrengtos transporto priemonių stovėjimo aikštelės. Transporto priemonių stovėjimo vietų skaičius ir išdėstymo tvarka nustatomi vadovaujantis STR 2.06.04:2014 „Gatvės ir vietinės reikšmės keliai. Bendrieji reikalavimai.” ir STR 2.03.01:2001 „Statiniai ir teritorijos. Reikalavimai žmonių su negalia reikmėms“.

Turi būti numatyta apie 1 600 (vienas tūkstantis šeši šimtai) transporto priemonių statymo vietų, įskaitant 200 (du šimtus) VIP transporto priemonių statymo vietų. Privaloma transporto priemonių laikymo ir statymo aikštelė gali būti įrengta už vaikų darželio ribų, 1 600 (vienas tūkstanti šeši šimtai) transporto priemonių stovėjimo aikštelėje, jei atstumas nuo tolimiausios neįgaliems asmenims skirtos transporto priemonių statymo vietos iki pagrindinio įėjimo į Daugiafunkcį kompleksą neviršija 60  (šešiasdešimties) m. Rekomenduojama pasirūpinti, kad stovėjimo aikštelių danga būtų iš betono trinkelių ar kitos kelių dangai skirtos medžiagos, kurios konstrukcinės, funkcinės ir estetinės savybės pranoksta Dalyvio Konkurso metu pasiūlytų dangos trinkelių savybes.

Įrengiant transporto priemonių statymo aikštelę turi būti tenkinami tokie reikalavimai:

1. keleivių paleidimo vietos;
2. specialios stovėjimo vietos neįgaliems asmenims, senyvo amžiaus asmenims ir žmonėms su mažais vaikais;
3. automatizuotos kontroliuojamo įvažiavimo / išvažiavimo užtvaros;
4. transporto priemonių stovėjimo aikštelės naktinėje pamainoje dirbantiems darbuotojams kuo arčiau kontroliuojamo naktinio įėjimo (ar įėjimų) darbuotojams vietų.

Kad būtų užtikrintas lengvas orientavimasis teritorijoje, Daugiafunkcio komplekso teritorijoje turi būti įrengti tinkami išoriniai ženklai.

Prie Daugiafunkcio komplekso Objektų įėjimų ir išėjimų turi būti vietos, kuriose galėtų sustoti transporto priemonės ir iš jų galėtų išlipti ar į juos įlipti žmonės, taip pat vietos kroviniams pakrauti ir iškrauti, nors šiose vietose ir būtų kitų transporto priemonių stovėjimo aikštelių.

Įvažiavimo ir ugniagesių mašinų apsisukimo vietos turi būti maždaug 160 kv. m. (t. y. 12,5 x 12,5 m, apsisukimo ratas R = 6,0 m) ir turi būti numatyti keliai ugniagesiams ir gelbėtojų transporto priemonėms privažiuoti.

Vaikų darželis turi turėti 8 (aštuonioms) transporto priemonėms statymo vietas ir 1 (vieną) transporto priemonės statymo vietą neįgaliems asmenims, iš viso – 9 (devynias) transporto priemonių statymo vietas (apie 248 (du šimtai keturiasdešimt aštuoni) kv. m.). Atstumai nuo stovėjimo aikštelės iki vaikų darželio įstaigos ribų turi būti ne mažesni kaip 15 (penkiolika) m. Prie vaikų darželio pastato įėjimų ir išėjimų turi būti vietos, kuriose gali sustoti transporto priemonės ir iš jų gali išlipti ar į juos įlipti žmonės, taip pat vietos kroviniams pakrauti ir iškrauti, nors šiose vietose ir būtų kitos transporto priemonių stovėjimo aikštelės.

Vaikų darželis turi būti statomas šalia pagrindinio Daugiafunkcio komplekso praėjimo vietų, todėl nebūtina įrengti įėjimo ir ugniagesių transporto priemonių apsisukimo zonos.

## Kokybės standartai

Projektavimo etape Projekto bendrovė parengtų trimatį Daugiafunkcio komplekso modelį ir jį nuolat atnaujintų iki pat Paslaugų teikimo pradžios. Jame turi būti Daugiafunkcio komplekso konstrukcijos, inžinerinių sistemų ir naudojamų medžiagų skaitmeniniai duomenys. Turi būti parengtas ir nuolat atnaujinamas Daugiafunkcio komplekso priežiūros, būklės patikrinimo, einamojo ir kapitalinio remonto planas.

Taip pat turi būti įgyvendinta energijos valdymo sistema. Ji turi atitikti Daugiafunkcio komplekso valdymo sistemos duomenis.

Siekiant sumažinti neigiamą poveikį aplinkai, Projekto bendrovė privalo įgyvendinti poveikio aplinkai valdymo sistemą.

## Galiojantys bendrieji standartai ir reglamentai

### **Reguliavimo aplinka**

Šiame skyriuje siekiama pateikti bendrąsias veiklos nuostatas, kurias turi atitikti ir kurių privalo laikytis Projekto bendrovė.

Projekto bendrovė visiškai atsako už galiojančius standartus ir reglamentus atitinkančio Daugiafunkcio komplekso suprojektavimą ir pastatymą. Šiame skyriuje pateikiamos tik rekomendacijos dėl įvairių standartų ir reglamentų, kurie vadovaujantis geriausia patirtimi taikomi infrastruktūros projektuose.

Šiame skyriuje nurodomi skirtingi reglamentai ir techniniai reikalavimai, kurie galioja pateikiant statybų leidimą ar pasirašant Koncesijos sutartį. Toliau pateiktas standartų ir nuorodų sąrašas yra tik orientacinis. Projekto bendrovė projektuodamas ir statydamas turi vadovautis aktualiomis pateiktų standartų ir reglamentų versijomis.

Visos statybinės medžiagos, įranga ir techniniai sprendiniai turi atitikti galiojančius Lietuvos Respublikos reglamentus ir Europos Sąjungos standartus. Jei šios programos reikalavimai ir įvairūs susiję reglamentai nesutaptų, pirmenybė teikiama griežčiausiam reikalavimui.

Toliau skyriuje apibendrinami Daugiafunkciam kompleksui taikytini standartai ir reglamentai.

### **Bendrieji reikalavimai**

1. Lietuvos Respublikos statybos įstatymas;
2. Lietuvos Respublikos teritorijų planavimo įstatymas;
3. Lietuvos Respublikos želdynų įstatymas;
4. Lietuvos Respublikos saugomų teritorijų įstatymas;
5. Lietuvos Respublikos aplinkos apsaugos įstatymas;
6. Lietuvos Respublikos atliekų tvarkymo įstatymas;
7. Lietuvos Respublikos žemės įstatymas;
8. Lietuvos Respublikos viešojo administravimo įstatymas.
9. STR 1.01.05:2007 Normatyviniai statybos techniniai dokumentai;
10. STR 1.05.06:2010 Statinio projektavimas;
11. STR 2.01.01(1):2005 Esminis statinio reikalavimas „Mechaninis atsparumas ir pastovumas“;
12. STR 2.01.01(2):1999 Esminiai statinio reikalavimai. Gaisrinė sauga;
13. STR 2.01.01(3):1999 Esminiai statinio reikalavimai. Higiena, sveikata, aplinkos apsauga;
14. STR 2.01.01(4):2008 Esminis statinio reikalavimas „Naudojimo sauga“;
15. STR 2.01.01(5):2008 Esminis statinio reikalavimas „Apsauga nuo triukšmo“;
16. STR 2.01.01(6):2008 Esminis statinio reikalavimas „Energijos taupymas ir šilumos išsaugojimas“;
17. STR 2.02.02:2004 Visuomeninės paskirties statiniai;
18. STR 2.05.01:2013 Pastatų energinio naudingumo projektavimas;
19. Gaisrinės saugos pagrindiniai reikalavimai;
20. Specialiosios žemės ir miško naudojimo sąlygos. 1992 05 12, Nr. 343.

### **Konstrukcijos**

1. Eurokodas 0: Konstrukcijų projektavimo pagrindai (LT 1990);
2. Eurokodas 1. Poveikiai konstrukcijoms (EN 1991);
3. Eurokodas 2: Gelžbetoninių konstrukcijų projektavimas (EN 1992);
4. Eurokodas 3: Plieninių konstrukcijų projektavimas (1993);
5. Eurokodas 4: Kompozitinių plieninių ir betoninių konstrukcijų (EN 1994);
6. Eurokodas 5: Medinių konstrukcijų projektavimas (EN 1995);
7. Eurokodas 6: Mūrinių konstrukcijų projektavimas (EN 1996);
8. Eurokodas 7: Geotechniniai dizainas (LT, 1997);
9. Eurokodas 8: Atsparių žemės drebėjimui konstrukcijų projektavimas (EN 1998);
10. Eurokodas 9: Aliumininių konstrukcijų projektavimas (EN 1999).

### **Šilumos aplinka**

1. Lietuvos Respublikos atsinaujinančių išteklių energetikos įstatymas;
2. STR 2.01.01(6):2008 Esminis statinio reikalavimas „Energijos taupymas ir šilumos išsaugojimas“;
3. STR 2.01.03:2009 Statybinių medžiagų ir gaminių šiluminių techninių dydžių projektinės vertės;
4. STR 2.01.09:2012 Pastatų energinis naudingumas. Energinio naudingumo sertifikavimas;
5. STR 2.05.01:2013 Pastatų energinio naudingumo projektavimas;
6. STR 2.09.02:2005 Šildymas, vėdinimas ir oro kondicionavimas;
7. STR 2.09.04:2008 Pastato šildymo sistemos galia. Šilumos poreikis šildymui;
8. HN 42:2009 „Gyvenamųjų ir visuomeninių pastatų patalpų mikroklimatas“;
9. HN 69:2003 „Šiluminis komfortas ir pakankama šiluminė aplinka darbo patalpose;
10. Dūmų ir šilumos valdymo sistemų projektavimo ir įrengimo taisyklės;
11. Vėdinimo sistemų gaisrinės saugos taisyklės.
12. Šilumos tiekimo tinklų ir šilumos punktų įrengimo taisyklės, patvirtintos Lietuvos Respublikos energetikos ministro 2011 m. birželio 17 d. įsakymu Nr. 1-160;

### **Apšvietimas**

1. HN 98:2000 „Natūralus ir dirbtinis darbo vietų apšvietimas. Apšvietos ribinės vertės ir bendrieji matavimo reikalavimai“.
2. HN 104:2011 „Gyventojų sauga nuo elektros linijų sukuriamo elektromagnetinio lauko“;
3. Elektros linijų ir instaliacijos įrengimo taisyklės, patvirtintos Lietuvos Respublikos energetikos ministro 2011 m. gruodžio 20 d. įsakymu Nr. 1-309;
4. Elektros įrenginių įrengimo bendrosios taisyklės.
5. Apšvietimo elektros įrenginių įrengimo taisykles, patvirtintas Lietuvos Respublikos energetikos ministro 2011 m. vasario 3 d. įsakymu Nr. 1-28;

### **Akustika**

1. Lietuvos Respublikos triukšmo valdymo įstatymas;
2. STR 2.01.01(5):2008 Esminis statinio reikalavimas „Apsauga nuo triukšmo“;
3. STR 2.01.07:2003 Pastatų vidaus ir išorės aplinkos apsauga nuo triukšmo;
4. STR 2.01.08:2003 Lauko sąlygomis naudojamos įrangos į aplinką skleidžiamo triukšmo valdymas;
5. HN 30:2009 „Infragarsas ir žemo dažnio garsai: ribiniai dydžiai gyvenamuosiuose ir visuomeninės paskirties pastatuose“;
6. HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“;

### **Higiena, sauga ir saugumas**

1. Lietuvos Respublikos darbuotojų saugos ir sveikatos įstatymas;
2. STR 2.01.01(3):1999 Esminiai statinio reikalavimai. Higiena, sveikata, aplinkos apsauga;
3. STR 2.01.01(4):2008 Esminis statinio reikalavimas „Naudojimo sauga“;
4. HN 18:2007 „Viešojo naudojimo kompiuterinių tinklų prieigos taškai: sveikatos saugos reikalavimai“;
5. HN 32:2004 „Darbas su videoterminalais. Saugos ir sveikatos reikalavimai“;
6. HN 42:2009 „Gyvenamųjų ir visuomeninių pastatų patalpų mikroklimatas“;
7. HN 50:2003 „Visą žmogaus kūną veikianti vibracija: didžiausi leidžiami dydžiai ir matavimo reikalavimai gyvenamuosiuose bei visuomeniniuose pastatuose“;
8. HN 55:2001 „Viešieji tualetai“;
9. HN 69:2003 „Šiluminis komfortas ir pakankama šiluminė aplinka darbo patalpose;
10. HN 75:2010 „Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“;
11. HN 90:2011 „Dezinfekcijos, dezinsekcijos ir deratizacijos bendrieji saugos reikalavimai“;
12. HN 122:2006 „Rūkymo patalpų (vietų) įmonėse, įstaigose ir organizacijose įrengimo ir eksploatavimo reikalavimai“;
13. HN 123:2013 „Sporto klubo paslaugų sveikatos saugos reikalavimai“;

### **Aplinkos apsauga**

1. Lietuvos Respublikos planuojamos ūkinės veiklos poveikio aplinkai vertinimo įstatymas;
2. Lietuvos Respublikos želdynų įstatymas;
3. Lietuvos Respublikos aplinkos apsaugos įstatymas;
4. Lietuvos Respublikos atliekų tvarkymo įstatymas;
5. Lietuvos Respublikos žemės įstatymas;
6. Respublikines statybos normas RSN 156–94 „Statybinė klimatologija“;
7. Lietuvos Respublikos Vyriausybės 1992 m. gegužės 12 d. nutarimą Nr. 343 „Dėl Specialiųjų žemės ir miško naudojimo sąlygų patvirtinimo“;
8. Aplinkosaugos norminiai dokumentai(LAND)

### **Neįgaliųjų prieigos**

1. Lietuvos Respublikos neįgaliųjų socialinės integracijos įstatymas;
2. STR 2.03.01:2001 Statiniai ir teritorijos. Reikalavimai žmonių su negalia reikmėms;

### **Gaisrinė sauga**

1. Lietuvos Respublikos priešgaisrinės saugos įstatymas;
2. STR 2.01.01(2):1999 Esminiai statinio reikalavimai. Gaisrinė sauga;
3. STR 2.02.02:2004 Visuomeninės paskirties statiniai;
4. STR 2.05.11:2005 Gaisro temperatūrų veikiamų gelžbetoninių konstrukcijų projektavimas;
5. Gaisrinės saugos pagrindiniai reikalavimai;
6. Visuomeninių statinių gaisrinės saugos taisyklės;
7. Gamybos, pramonės ir sandėliavimo statinių gaisrinės saugos taisyklės;
8. Automobilių saugyklų gaisrinės saugos taisyklės;
9. Gaisro aptikimo ir signalizavimo sistemų projektavimo ir įrengimo taisyklės;
10. Lauko gaisrinio vandentiekio tinklų ir statinių projektavimo ir įrengimo taisyklės;
11. Statinių vidaus gaisrinio vandentiekio sistemų projektavimo ir įrengimo taisyklės;
12. Stacionariųjų gaisrų gesinimo sistemų projektavimo ir įrengimo taisyklės
13. Bendrosios gaisrinės saugos taisyklės;
14. Gaisrinės saugos ženklų naudojimo įmonėse, įstaigose ir organizacijose nuostatai;
15. Dūmų ir šilumos valdymo sistemų projektavimo ir įrengimo taisyklės;
16. Vėdinimo sistemų gaisrinės saugos taisyklės.

### **Statybinės medžiagos**

1. STR 1.01.04:2013 Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. bandymų laboratorijų ir sertifikavimo įstaigų paskyrimas;
2. STR 2.01.01(1):2005 Esminis statinio reikalavimas „Mechaninis atsparumas ir pastovumas“;
3. STR 2.01.03:2009 Statybinių medžiagų ir gaminių šiluminių techninių dydžių projektinės vertės;
4. STR 2.05.05:2005 Betoninių ir gelžbetoninių konstrukcijų projektavimas;
5. STR 2.05.06:2005 Aliumininių konstrukcijų projektavimas;
6. STR 2.05.07:2005 Medinių konstrukcijų projektavimas;
7. STR 2.05.08:2005 Plieninių konstrukcijų projektavimas. Pagrindinės nuostatos;
8. STR 2.05.09:2005 Mūrinių konstrukcijų projektavimas;
9. STR 2.05.10:2005 Armocementinių konstrukcijų projektavimas;
10. STR 2.05.12:2005 Betoninių ir gelžbetoninių konstrukcijų iš tankiojo silikatbetonio projektavimas;
11. STR 2.01.03:2009 Statybinių medžiagų ir gaminių šiluminių techninių dydžių projektinės vertės;
12. HN 23:2011 „Cheminių medžiagų profesinio poveikio ribiniai dydžiai. Matavimo ir poveikio vertinimo bendrieji reikalavimai“;
13. HN 36:2009 „Draudžiamos ir ribojamos medžiagos“;
14. HN 105:2004 „Polimeriniai statybos produktai ir polimerinės baldinės medžiagos“;

### **Priežiūra**

1. Lietuvos Respublikos statybos įstatymas;
2. STR 1.02.06:2012 Statybos techninės veiklos pagrindinių sričių vadovų ir teritorijų planavimo specialistų kvalifikaciniai reikalavimai, atestavimo ir teisės pripažinimo tvarkos aprašas;
3. STR 1.07.02:2005 Žemės darbai;
4. STR 1.08.02:2002 Statybos darbai;
5. STR 1.09.04:2007 Statinio projekto vykdymo priežiūros tvarkos aprašas;
6. STR 1.09.05:2002 Statinio statybos techninė priežiūra;
7. STR 1.11.01:2010 Statybos užbaigimas;
8. STR 1.12.06:2002 Statinio naudojimo paskirtis ir gyvavimo trukmė;
9. STR 1.12.07:2004 Statinių techninės priežiūros taisyklės, kvalifikaciniai reikalavimai statinių techniniams prižiūrėtojams, statinių techninės priežiūros dokumentų formos bei jų pildymo ir saugojimo tvarkos aprašas;
10. STR 1.12.08:2010 Statinių naudojimo priežiūros tvarkos aprašas;

## SPECIFIKACIJŲ 1 PRIEDAS

**Projektas**

**LIETUVOS NACIONALINIO SPORTO MUZIEJAUS KONCEPCIJA**

1. Lietuvos sporto muziejus (toliau – LSM) tęstų kokybiškai naują veiklą Daugiafunkciame sveikatinimo, ugdymo, kultūros ir užimtumo centro komplekse (toliau – Daugiafunkcis kompleksas).
2. LSM turėtų įgyti „Nacionalinio“ muziejaus statusą.
3. Nacionaliniai muziejai kaupia, saugo, tiria, restauruoja, konservuoja ir eksponuoja svarbiausius valstybės istorijos, meno, technikos, gamtos ir kitokių vertybių rinkinius. Įstatymų ir kitų teisės aktų nustatyta tvarka gali būti pripažinta, kad nacionalinis muziejus atlieka pakankamo lygio mokslinius tyrimus ir eksperimentinę (socialinę, kultūrinę) plėtrą. Nacionaliniai muziejai yra biudžetinės įstaigos. Jas steigia, reorganizuoja, pertvarko ir likviduoja **Vyriausybė**, **o Kultūros ministerija įgyvendina kitas teisės aktuose nustatytas šių įstaigų savininko teises ir pareigas.** Sprendimą dėl nacionalinio muziejaus steigimo ar nacionalinio muziejaus statuso suteikimo respublikiniam muziejui **priima Vyriausybė kultūros ministro teikimu.**
4. Nacionaliniai muziejai: 1) atlieka Lietuvos Respublikos muziejų ir juose esančių rinkinių metodinio apsaugos, apskaitos, eksponavimo ir tyrimo centro funkcijas; 2) prisideda prie muziejų darbuotojų tobulinimo programų rengimo ir vykdymo; 3) dalyvauja kartu su Kultūros ministerijos atstovais kontroliuojant kitų muziejų veiklą ir juose esančių rinkinių apskaitą bei apsaugą; 4) kaupia informaciją apie savo rūšies Lietuvos Respublikos muziejuose esančius rinkinius; 5) kaupia informaciją apie savo rūšies muziejų muziejines vertybes, neteisėtai išvežtas iš Lietuvos Respublikos, taip pat apie Lietuvos kultūros vertybes, esančias užsienyje; 6) padeda rengti muziejų veiklą reglamentuojančių teisės aktų projektus; 7) rengia muziejų fondų kompiuterizuotos apskaitos programas; 8) kartu su švietimo įstaigomis rengia ir vykdo muziejines mokinių ugdymo programas; 9) vykdo parodų, švietimo ir tyrimo veiklą visoje Lietuvos Respublikoje; 10) teikia metinius veiklos planus ir ataskaitas Kultūros ministerijai.
5. LSM pagrindinis veiklos tikslas – supažindinti su Lietuvos sporto istorija nuo ištakų iki šių dienų, taip pat pagrindinėmis sporto šakomis.
6. LSM misija – saugoti ir puoselėti sporto paveldą bei jį aktualinti, susieti sporto paveldo saugojimą su muziejinių vertybių kaupimu, moksliniais tyrimais, informacijos visuomenei teikimu, kultūros reikmių tenkinimu ir švietimu.
7. LSM vizija - visuomenės kultūros centras, kur plačiai būtų atskleidžiama informacija apie Lietuvos sportą, jo istoriją ir raidą. LSM savo turiniu ir paskirtimi, originaliai reprezentuotų Lietuvą. Ypatingą reikšmę muziejus teiktų ugdant moksleivius, studentus ir jaunimą, kur žinios betarpiškai persipintų su socialinių nuostatų ir vertybių formavimu. Naujas, originalus muziejaus turinys ir interaktyvus jo pateikimas būtų neabejotinas muziejaus perspektyvų garantas.
8. Įrengiant LSM turi būti vadovaujamasi:

* Lietuvos Respublikos muziejų įstatymu;
* Lietuvos Respublikos kultūros ministro įsakymas 2005 m. gruodžio 16 d. įsakymu Nr. ĮV-716 „dėl muziejuose esančių rinkinių apsaugos, apskaitos ir saugojimo instrukcijos patvirtinimo” ir kitais teisės aktais, reglamentuojančiais muziejų veiklą ir eksponatų priežiūrą.
* STR 2.06.01:1999 „Miestų, miestelių ir kaimų susisiekimo sistemos” ir STR 2.03.01:2001 „Statiniai ir teritorijos. Reikalavimai žmonių su negalia reikmėms“.
* HN 42:2009 „Gyvenamųjų ir visuomeninių pastatų patalpų mikroklimatas“
* HN 98:2014 „Natūralus ir dirbtinis darbo vietų apšvietimas. apšvietos mažiausios ribinės vertės ir bendrieji matavimo reikalavimai“
* Patalpos turi atitikti priešgaisrinės saugos, darbų saugos, darbo vietų įrengimui ir kitus teisės aktuose nurodytus reikalavimus (pvz., tai, kad muziejuje be kliūčių galėtų lankytis ir judėti neįgalūs žmonės).

**II. MUZIEJAUS ĮRENGIMAS**

1. Lietuvos sporto muziejus Daugiafunkciniame komplekse užimtų **iki** **1500 kv.m. patalpas**.
2. Lietuvos sporto muziejuje tikslinga įrengti šias patalpas (su preliminariais salių dydžiais):

10.1. pagrindinė ir papildomos salės, kurios gali būti atitveriamo ar sujungiamos stumdomos ar kitokiom mobiliom konstrukcijom, siekiant kuo lanksčiau pritaikyti patalpas galimam ekspozicijų kiekiui ir dydžiui. – apie 700 kv.m.

10.2. edukacinė interaktyvių užsiėmimų, sporto šakų bei žaidimų salė (apie 300 kv.m);

10.3. infoteka / kino / konferencijų salė (apie 150 vietų);

10.5 kitos patalpos:

10.5.1. LSM informacijos centras (bilietų įsigijimas, suvenyrų ir sporto atributikos prekybos vieta; vieta kur prireikus išduodama speciali avalynė, apsauganti ekspozicijos ir parodų salių grindis; prie įėjimo į muziejų įrengiamos specialios grotelės ir šepečiai avalynei nusivalyti; rūbinių patalpos ir daiktų saugojimo kameros);

10.5.2. darbo vietos, įskaitant rinkinių saugotojo nuolatinę darbo vietą (apie 15 darbuotojų);

10.5.3. eksponatų rinkinių saugyklos (restauravimui skirtos patalpos);

10.5.4. pagalbinės patalpos (ekspozicijų rengimui);

10.5.5. patalpa naujai įsigytiems bei iš parodų sugrąžintiems eksponatams apžiūrėti;

10.5.6. izoliatorius;

10.5.7. dezinfekavimo kamera;

10.5.8. patalpa ūkio inventoriui (kopėčioms, vežimėliams, neštuvams, virvėms, valikliams, kėdėms ir kt.) susidėti;

10.5.9. apsaugos darbuotojo patalpa, kurioje saugoma patalpų raktų spinta su visų patalpų raktais;

10.5.10. sanitariniai mazgai (lankytojams ir darbuotojams);

10.5.11. speciali teritorija numatyta lauke (arba kitos sprendimas, pvz.: terasa, balkonas), kuri būtų naudojama eksponatų vėdinimui ir/arba edukaciniams užsiėmimas.

1. Turi būti numatyta galimybė įrengti stendus, monitorius, informacinius terminalus, menines ir interaktyvias instaliacijas, eksponatų pristatymui naudoti skaitmenines ir mobiliąsias technologijas (išmaniuosius telefonus, specialius pultelius ir pan.).
2. Po grindų danga turi būti suplanuotos vietos kabelių pravedimui.
3. Numatomi eksponatai:
   1. sportinis inventorius.
   2. daiktinės grupės eksponatai (taurės, prizai, plaketės, sportinė apranga ir atributika).
   3. spaudos grupės eksponatai (diplomai, garbės raštai, dokumentai).
   4. fotonuotraukų grupės eksponatai.
   5. plakatai,vėliavos.
   6. numizmatikos grupės eksponatai (medaliai,ženkliukai,kiti apdovanojimai).
4. Planuojamos veiklos:
   1. lankytojų aptarnavimas;
   2. parodų rengimas.
   3. konferencijų ir seminarų rengimas.
   4. kūno kultūros programų vykdymas.
   5. konkursų, metodinės veiklos ir kitų renginių organizavimas;
   6. valstybinių, sportinių sukakčių, iškilių sportininkų jubiliejinių renginių organizavimas.
5. Atsižvelgiant į tai, kad Lietuvos sporto muziejus įrengiamas Daugiafunkciniame komplekse, muziejaus patalpos turi būti funkciškai atskirtos, taip pat įvertinti ir elektros, vandens ir šildymo sistemų atskyrimas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MUZIEJUOSE ESANČIŲ RINKINIŲ APSAUGOS, APSKAITOS IR SAUGOJIMO INSTRUKCIJOSE, PATVIRTINTOSE LIETUVOS RESPUBLIKOS KULTŪROS MINISTRO 2005 M. GRUODŽIO 16 D. ĮSAKYMU NR. ĮV-716 NUSTATYTI REIKALAVIMAI**

Muziejaus apsauga

1. LNSM teritorija turi būti tvarkinga, tinkamai apšviesta, turinti **ne mažiau kaip du evakuacijos kelius.**
2. Rekomenduojama, jog muziejaus teritorija turėtų būti stebima ir saugoma visą parą, o ten, kur yra vartai į muziejaus teritoriją, jie turi būti rakinami, apšviesti ir stebimi (rekomenduojama stebėjimo kameromis) visą parą.
3. LNSM patalpos turi būti techniškai tvarkingos, atitikti apsaugos bei priešgaisrinės saugos reikalavimus.
4. Medžiagos, iš kurių statomas pastatas ir įrengiamos LNSM patalpos turi būti naudojamos ugniai atsparias medžiagas.
5. Muziejaus pastate esančios maisto gaminimo, rūbinių patalpos, daiktų saugojimo kameros, sanitariniai mazgai turi būti izoliuoti nuo saugyklų, ekspozicijos ir parodų salių.
6. Be centrinio elektros energijos tiekimo, LNSM turi būti ir autonominė avarinio apšvietimo ir elektros maitinimo sistema; elektros instaliacija turi būti įrengta pagal visas taisykles ir normas, garantuojančias jos tinkamą priešgaisrinę būklę.
7. Elektros srovės įjungimas ir išjungimas turi būti centralizuotas.
8. Ne darbo metu bendras patalpų apšvietimas muziejuje turi būti išjungtas ir įjungtas specialus apšvietimas.
9. Muziejų priešgaisrinė apsauga vykdoma vadovaujantis Priešgaisrinės saugos taisyklėmis.
10. Kiekvienoje saugykloje, ekspozicijų ir parodų salėje turi būti angliarūgštės arba milteliniai gesintuvai. Jų skaičius nustatomas vadovaujantis Priešgaisrinės saugos taisyklėmis.
11. Visų muziejaus patalpų durys turi būti numeruotos ir rakinamos.

Ekspozicijos salių įrengimas ir apsauga

1. Ekspozicijos salių įranga turi būti tinkama eksponuoti, sauganti eksponatus nuo sunykimo, sužalojimo ar grobimo.
2. Jeigu eksponatas eksponuojamas atvirai, ne spintoje ar vitrinoje, jį būtina pritvirtinti ir atvirą ekspoziciją atitverti arba eksponatas turėtų būti uždengiamas stikliniu gaubtu, kuris pritvirtinamas, kad nejudėtų.
3. Jeigu, muziejuje eksponuojami unikalūs, ypač vertingi, trapūs, smulkūs ir pagaminti iš tauriųjų metalų ir brangakmenių eksponatai, taip pat ginklai, draudžiama eksponuoti neįstiklintose spintose ar vitrinose. Vitrinose, spintose, kur eksponuojami tokie eksponatai, turi būti įrengta signalizacija.

Saugyklų įrengimas ir apsauga

1. Muziejaus rinkiniai saugomi specialiai įrengtose saugyklose, atitinkančiose techninius reikalavimus ir priešgaisrinės apsaugos normas.
2. Saugyklų durys turi turėti savo eilės numerį, dvi vidines spynas ir būti plombuojamos asmeniniu materialiai atsakingo darbuotojo–rinkinių saugotojo spaudu.
3. Rinkinių saugyklose rinkinių saugotojo nuolatinėdarbo vieta privalo būti atskiroje patalpoje.
4. Saugyklose reikėtų turėti:
   1. patalpas naujai įsigytiems bei iš parodų sugrąžintiems eksponatams apžiūrėti; izoliatorių ir dezinfekavimo kamerą;
   2. specialią patalpą ūkio inventoriui (kopėčioms, vežimėliams, neštuvams, virvėms, valikliams) susidėti;
   3. patalpą lankytojams.
5. Saugykla, pritaikyta įvairaus profilio laikinų parodų eksponatams saugoti, turi būti izoliuota nuo pagrindinių muziejaus saugyklų.
6. Eksponatų iš tauriųjų metalų ir brangakmenių, ginklų saugyklos turi būti izoliuotos nuo kitų patalpų metalinėmis, apskardintomis arba šarvuotomis durimis su patikimomis spynomis ir grotuotais langais arba apsauginėmis metalinėmis žaliuzėmis, rakinamomis iš vidaus. Eksponatus iš tauriųjų metalų ir brangakmenių saugant bendrose saugyklose, privaloma juos laikyti nedegiose spintose ar seifuose, turinčiuose signalizaciją.

VI. MUZIEJAUS RINKINIŲ SAUGOJIMO SĄLYGOS

Temperatūra ir drėgmė

1. Tinkamos pastovios temperatūros ir santykinio drėgnio palaikymas visose muziejaus patalpose yra viena iš svarbiausių muziejaus rinkinių išsaugojimo sąlygų. Aplinka sausa, kai santykinis drėgnis yra mažesnis nei 35%, vidutinio drėgnumo – 35–65% ir drėgna, kai santykinis drėgnis didesnis nei 65%.
2. Santykinio drėgnio paros svyravimai neturi viršyti 5%.
3. Muziejų šildymą reikia pradėti ankstyvą rudenį, atsižvelgiant į oro sąlygas, palaipsniui didinti jo intensyvumą ir, mažinant intensyvumą, baigti vėlyvą pavasarį.
4. Šildymą pertraukti ar visai nutraukti ir dėl to sukelti staigius temperatūros ir drėgmės svyravimus draudžiama.
5. Kompleksiškai saugant eksponatus iš įvairių medžiagų, oro temperatūra muziejaus patalpose turi būti 18°±2°C, o santykinis drėgnis – 55% ±5%. Leistinas santykinis drėgnis muziejuose be kondicionierių yra 35–65%.
6. Saugyklose, kuriose mikroklimatas artimas normai, turi būti saugomi tapybos, grafikos darbai, audiniai, fotomedžiagų rinkiniai bei eksponatai iš organinių medžiagų.
7. Visus eksponatus saugoti prie šildymo ar šilumą skleidžiančių (kaitinimo lempų) įrengimų ir ventiliacijos angų arčiau kaip per vieną metrą griežtai draudžiama.
8. Saugyklose, ekspozicijos bei parodų salėse temperatūros ir drėgmės registravimui naudojami psichrometrai, higrometrai, termometrai arba termografai, higrografai termohigrografai, elektroniniai termohigrometrai bei skaitmeniniai duomenų kaupikliai.
9. Temperatūros ir drėgmės matavimo prietaisus būtina periodiškai kalibruoti. Šį darbą turi atlikti tuo užsiimančios metrologijos tarnybos.
10. Saugant saugyklas nuo dulkių bei kenkėjų, atidaryti langai ir ventiliacijos angos turi būti uždengtos marliniais, kaproniniais arba tankiais metaliniais filtrais.
11. Pagrindinė apsaugos nuo drėgmės priemonė nešildomose patalpose – vėdinimas. Jas reikia vėdinti geru oru tuo metu, kai lauko ir vidaus oro temperatūros skiriasi ne daugiau kaip dviem laipsniais. Vėdinimas padeda palaipsniui suvienodinti vidaus ir lauko temperatūrą.

Biologiniai veiksniai

1. Būtina užtikrinti, kad patalpose nesusidarytų didesnis kaip 70 % santykinis drėgnis esant + 20° – + 25°C temperatūrai.
2. Pelėsių pažeistus eksponatus reikia išnešti į sausą, gerai vėdinamą izoliuotą patalpą, juos išdžiovinti ir pelėsio likučius nuvalyti šepetėliu ar minkštu teptuku.
3. Į patalpas vabzdžiai gali patekti kartu su užkrėstais eksponatais, todėl muziejuje turi būti atskira patalpa, skirta naujai gautų eksponatų apžiūrai.
4. Muziejaus pastato konstrukcijų apšiltinimui draudžiama naudoti techninį veltinį, nes jame veisiasi kandys ir kailiavabaliai.
5. Ekspozicijai ir parodoms apipavidalinti reikėtų naudoti kuo mažiau vilnonių audinių, salėse netiesti kilimų.
6. Vėdinant patalpas, langus reikia užtraukti marle ar tankiu tinkleliu.

Apšvietimas

1. Muziejaus patalpos ir salės turi būti suplanuotos taip, kad tiesioginiai saulės spinduliai patektų ant eksponatų, visų pirma ant organinių medžiagų, brangiųjų ir pusiau brangiųjų akmenų ir spalvoto stiklo.
2. Iš dirbtinio apšvietimo priemonių daugiausia kenksmingų ultravioletinių (UV) spindulių skleidžia liuminescencinės lempos. Jas naudoti muziejuje nerekomenduojama.
3. Visų rūšių grafikos, knygų, rankraščių, nuotraukų, audinių, botanikos ir zoologijos rinkinių, odos apšvietimas neturi viršyti 50**–**70 liuksų. Visų kitų eksponatų – 75 liuksų.
4. Saugant eksponatus nuo kenksmingos natūralios šviesos ir tiesioginių saulės spindulių, visi muziejaus langai turi būti su užuolaidomis arba žaliuzėmis. Naujose ir rekonstruojamose muziejų patalpose langus rekomenduojama stiklinti apsauginiais UV spindulių nepraleidžiančiais stiklais.
5. Eksponatai iš ypač jautrių šviesai medžiagų turi būti saugomi tamsoje.
6. Muziejuje filmuojant ir fotografuojant būtina apsaugoti jautrius temperatūros ir šviesos pokyčiams eksponatus nuo per didelio šviesos srauto ir įkaitimo. Šviesos šaltinis turi būti kuo toliau nuo eksponato (už 4– 5 metrų), o apšvietimas įjungiamas trumpam laikui (ne daugiau 3–5 min.).

Oro užterštumas

1. Dulkės bei dujiniaioroteršalai (vandenilio sulfidas, amoniakas, sieros ir anglies oksidai), patenkantys iš lauko (netoliese esanti judri gatvė, pramonės įmonė, katilinė) arba susidarantys viduje (intensyvus lankytojų srautas, apdailos medžiagos, saugyklų ir salių įranga), pagreitina eksponatų senėjimo ir nykimo procesus.
2. Norint sumažinti vidaus teršalų kiekį, muziejaus patalpų apdailai ir įrangai negalima naudoti: vilnonių audinių, kilimų ir gumos dirbinių (išskiria vandenilio sulfidą), polivinilacetatinių dažų ir klijų (išskiria acto rūgštį), nefaneruotų medienos drožlių plokščių (išskiria formaldehidą).
3. Įrengiant naujas ar rekonstruojant senas muziejaus patalpas, vėdinimo sistemoje reikia įrengti specialius oro filtrus.

Kompleksinis eksponatų saugojimas

1. Saugoti eksponatus spintose ir vitrinose, pagamintose iš nefaneruotų medienos drožlių plokščių, griežtai draudžiama.
2. Kai trūksta saugyklų, įvairiarūšiai eksponatai gali būti saugomi vienoje patalpoje, pagal medžiagas sudėti į atskiras spintas arba lentynas.
3. Draudžiama toje pačioje spintoje ar lentynoje saugoti negiminingus (pvz., keramikos ir metalo), smulkius ir stambius, skirtingo apšvietimo ir drėgmės reikalaujančius eksponatus.
4. Kompleksinėse saugyklose temperatūros ir drėgmės normos yra tokios pačios kaip ir kompleksinės ekspozicijos: temperatūra – +18 °C± 2°C, santykinis drėgnis – 50–65%.
5. Visi šviesai neatsparūs eksponatai (audiniai, popierius, fotomedžiaga) turi būti saugomi nepralaidžiuose šviesai aplankuose ar dėžutėse iš kokybiško (nerūgštaus, be lignino) popieriaus ar kartono.
6. Jeigu saugykloje yra dideli temperatūros ir drėgmės svyravimai, būtina laikytis šių taisyklių:
   1. kai trūksta drėgmės, patalpos papildomai drėkinamos;
   2. kai drėgmė padidėjusi, naudojamas drėgmės surinktuvas;
   3. drėgnose saugyklose spintos, lentynos 10–15 cm atitraukiamos nuo sienų, kad susidarytų oro tarpas;
   4. nakčiai paliekami atitraukti stalčiai, atidarytos spintos;
   5. tikrinant eksponatų būklę, labiausiai dėmesį atkreipti į eksponatus iš odos, metalo, fotomedžiagų, popieriaus, pasteles ir archeologinius radinius.

Eksponatų saugojimas pagal medžiagas ir rinkinių pobūdį

1. Skirstant muziejaus rinkinius į saugyklas, reikia atsižvelgti į eksponatų savybes:
   1. tapybos eksponatus reikia saugoti sausose ir šviesiausiose saugyklose, nes jie jautriausi drėgmei ir šviesos trūkumui;
   2. audiniai saugomi sausose saugyklose;
   3. keramiką, stiklą ir akmenį galima saugoti ir tamsesnėse bei drėgnesnėse saugyklose;
   4. metalo dirbiniams galima skirti šaltas, bet sausas saugyklas;
   5. eksponatus iš alavo, kurį žalingai veikia žema temperatūra, reikia saugoti šiltose saugyklose;
   6. eksponatai iš popieriaus turi būti saugomi sausose ir gerai vėdinamose saugyklose;
   7. iškamšas ir kailius reikia saugoti sausai.

Metalas

1. Metalo eksponatų negalima saugoti padidėjusio drėgnio patalpose. Sumažėjusi drėgmė metalo eksponatams nepavojinga.
2. Tinkamiausia metalo eksponatams saugoti temperatūra yra +15°C ir 30–40% santykinis drėgnis.
3. Alavo eksponatai, saugomi patalpoje, kurios temperatūra ne žemesnė nei +13,6°C. Pastebėjus alavo maro požymius, pažeistą eksponatą reikia nedelsiant perkelti į šiltesnę (apie +20oC) patalpą, jį izoliuoti ir kviesti restauratorių.
4. Numizmatika (monetos, medaliai, ordinai, žetonai, ženkliukai ir kt.) saugomi specialiose spintose ištraukiamų stalčių lizduose. Rekomenduojamas stalčiaus gylis yra 3–5 cm.

Fotomedžiagos, magnetinės juostos, išorinės kompiuterinės laikmenos

1. Turint didelį kiekį negatyvų ir juostų, rekomenduojama įsigyti metalines spintas su ištraukiamais stalčiais.
2. Šalia magnetinių juostų saugyklos negalima laikyti aparatūros, sukeliančios magnetinius laukus.

Tekstilė, oda, kaulas

1. Tekstilės eksponatų, pagamintų iš natūralių gyvulinės bei augalinės kilmės ar dirbtinių pluoštų, saugyklose būtina palaikyti pastovų 50%–65% santykinį drėgnį ir +10 – +15°C temperatūrą. Jei santykinis drėgnis didesnis, būtina papildomai šildyti ir nuolat vėdinti saugyklas.
2. Negalima tekstilės eksponatų saugoti arti langų, kad jiems nepakenktų staigūs temperatūros ir drėgmės svyravimai.
3. Tekstilės eksponatai saugomi pagal medžiagas (šilkas, vilna, medvilnė ir t.t.) uždarose spintose ar stalčiuose, pritaikytuose įvairių dydžių eksponatams saugoti.
4. Kandijančius eksponatus būtina izoliuoti, išvalyti dulkių siurbliu, ne mažiau kaip 4 val. palaikyti saulėje + 20°C arba du kartus po 10 val. – 20° C šaltyje.
5. Naujai gaunami tekstilės eksponatai dezinfekuojami ir valomi. Jeigu eksponatas yra blogos būklės, šį darbą atlieka restauratorius.
6. Odos eksponatams saugoti tinkamiausia temperatūra yra +18°C, drėgmė – 50–70%.

Muziejaus rinkinių eksponavimo sąlygos

1. Eksponuojant muziejines vertybes būtina palaikyti tinkamą mikroklimatą, įrengti tinkamą apšvietimą, apsaugoti jas nuo kenkėjų ir įvairaus pobūdžio pakenkimų. Pagrindiniai reikalavimai yra tie patys, kaip ir eksponatams saugoti, tik kai kurių eksponatų rūšių apšvietimas, ypač eksponuojant trumpą laiką, leidžiamas didesnis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## SPECIFIKACIJŲ 2 PRIEDAS